
PREFACE 


“In the beginning was the Word... and the Word became flesh and lived among us...” The 
Gospel according to John reminds us that we are people of the Word, created by the 
Word and called to create through the Word. Without the Word and the Word Incarnate, 
Jesus, we would know neither God’s love or his care for us as revealed in the life, 
ministry and person of Jesus, the Christ. 


In common prayer we remember and rehearse God’s love and care towards us. Through 
ritual and worship we converse with God. Such Godly conversation defines liturgy, the 
work and worship of God’s people. Such conversation and work needs to be understood 
by all those who participate as the family of God. This interpretation of portions of the 
1979 Book of Common Prayer into Lakota and Dakota enables liturgy and conversation 
with God through the Lakota language. It is also hoped that this present volume will 
provide a means to learn the Lakota language through prayer for those who would know 
and maintain Lakota culture. Language carries and creates cultures. When the language 
dies so eventually dies the culture. It is therefore important that this Prayer Book be a 
means of strengthening a culture and a people in their worship of Wakan Tanka, God, the 
Spirit of us all. 


Many persons contributed to the compilation and creation of this Niobrara Service Book. 
The Translation Committee of the Dakota/Lakota Commission on Language, History, and 
Culture included: the Reverend Norman Blue Coat, Albert Thomas, John Estes, the 
Venerable Noah Brokenleg, the Very Reverend Wilbur Bear’s Heart, the Reverend Ron 
Campbell, the Reverend Les Campbell, the Reverend Webster Two Hawk, Dan 
Campbell, Francis Cutt, Barbara LeBeau, the Reverend Robert Two Bulls, Delores Two 
Bulls, Hazel Jenesse and Sister Margaret Hawk, C.A. Project manager was the Reverend 
Canon Patrick E. Genereux, and special assistance was provided by the South Dakota 
Episcopal Foundation. 


Funding for this prayer book was made possible through the efforts of the Reverend 
Richard Kew and the Society for the Promotion of Christian Knowledge (SPCK/USA), as 
well as various gifts and grants from persons throughout the Anglican Communion for 
the translation and production of this Niobrara Service Book. It is with deepest gratitude 
that we acknowledge all those who made this translation and interpretation of the 1979 
Book of Common Prayer possible and available for use in the Diocese of South Dakota 
and other dioceses with Lakota speakers throughout the Episcopal Church. 


As a people of the Word, we recognize that language creates, sustains and carries our 
traditions, especially our understanding of our shared Christian tradition. We hope and 
pray that this Niobrara Service Book will allow for the continuation of the deep love and 
care for our Anglican heritage and Episcopal tradition as experienced for these past 120 
years through the Lakota culture of the Diocese of South Dakota. To that end we ask 
God’s blessing as we offer our prayers... 


The Right Reverend Craig B. Anderson, Ph.D. 
VIII Bishop of South Dakota 


Anpetu Otoiyohi Hinhanna Cekiyapi Woecon Kin: Rite One 


Wicasa Wan kin Hinhanna Cekiyapi ca Wowapi Wakan Oekle kin lena etanhan, wanji 
nais tona cin kin, tokaheya wawa kta. 


Ukte Cin 


Heon etanhan waktaya un po; tipi okna itancan kin tohan kli kta slolyayapi sni, htayetu, 
nais hancokaha, nais kokoyahanna hoton ece kin iyehan, nais hihanna kinhan Okinni 
iknuhanna kli kinhan istinma iyeniyanpi kta. Mark 13:35-36 


Itancan kin tacanku kin yuwiyeyo po; hewoskantu el Wankantanka unkitawapi canku 
tanka wan owotanna kicaga po. Isaiah 40:3 


Wanikiya Tunpi Ta Anpetu 


Tho, wopila tanka wotanin waste oyate owancaya ecel yin kte cin, he hosi cicahipi. 
Anpetu lehan David totonwe kin el Wanikiya wan nicitonpi, Christ Itancan kin he hee. 
Luke 2:10-11 


Wanyaka wo, Wankantanka wakeya tawa kin wicasa ekna han, na iye hena ob ti kta, na 
hena e oyate tawawicayin kta, na Wakantanka iye hca hena ob un kta, na Wakantanka 
tawayapi kta. Rev. 21:3 


Oyate Iyojanjan Wanyanka Pi Kte 


Na oyate kin iyoyanpa nitawa ekta upi kta, na wicasayatapi kin hena yahinapa ojanjan kin 
ekta. Isaiah 60:3 


Wi hinape cin hetanhan na tyaye cin hehanyan, Oyate opeya Micaje kin tanka kta; na 
tukte etu kin owasin, Macape kin el wazinyetonpi kta, na wosnapi wan ecela; oyate opeya 
Mecaje kin tanka kta, wicota el Itancan kin eya. Malachi 1:11 


Akihaniciyapi Omaka Kin 


Woahtani unnicapi unkeyapi kinhan, unkiciknayanpi, na wowicake kin unkeyepi el un 
sni; tka woahtani unyuhapi kin unkoklakapi kinhan, Wakantanka he wacinyepica na 
owotanna sni owasin etanhan unyuskapi kta. John 1:8-9 


Nicante kin kluhleca, na nitaheyake kin hee sni, na Itancan kin Wakantanka nitawa kin 
ekta ikluhomni wo; tye wacantkiya na waonsila, canze kta cin hanhi, na towastelake 
tanka, na wosice cin on anaicipta ece. Joel 2:13 


Nawajin, na ate ekta wakle, ca hewakiyin kta, Ate mahpita itokam, na niye nakun 
nitokam wawahtani, na letanhan cincamayayin kta iyemacece sni. Luke 15:18-19 


Itancan kin Wakantanka unkitawapi kin wowaonsila na wokajuju kin hena tawa, 1ye 
unkipajinpi esa; nakun Itancan Wakantanka unkitawapi kin ho kin anaungoptanpi sni, iye 
woope tawa unkitokam eknake ca okna mani unsipi tka. Dan. 9:9-10 


Oko Wakan 

Unkiyepi owasin tahcaskala iyecel unnunipi; otoiyohi iye tacanku kin ekta 
unkikluhomnipi; unkan Itancan unkiye owasin taku sica econgonpi kin hena Iye el 
yuwitaya eknaka. Isaiah 53:6 

Canku okna ilalapi owasin, niye initokecapi sni he; ahitonwan na wanyaka po, 
woiyokisice wan woiyokisice mitawa el mau kin iyececa yukan hecinhan, on Itancan 
kakismaye cigon. Lam. 1:12 


Easter omaka, nais Ascension anpetu, nais Pentecost antepu kin hena icunhan unpi kta 


Aliluia, Itancan Jesus Christ wanna kini. 
Awicakehan Itancan kin kini, Aliluia! 


Itancan kin anpetu kage cin, he lee, he el unkiyuskinpi na cante unwastepi kta. Psalm 
118:24 


Wakantanka woohiye unqupi, Jesus Christ Itancan unyanpi kin eciyatanhan, he wopila 
yuha nunwe. 1 Cor. 15:57 


Heon etanhan, Christ kici yakinipi hecinhan, taku wanka tuya Wakantanka nape etapa kin 
eciyatanhan, Christ kiyotanke cin hel un kin hena akita po. Col. 3:1 


Tipi Wankan nape on kagapi kin he, he tipi wakan hca iyacinpi kin he Christ mahel i sni 
ce; tka mahpita eqe timahel, na heciya unkiyepi on Wakantanka itokab iklutanin kta. 
Hebrews 9:24 

Woniya Wakan kin el nihipi kinhan, wowasake iyacupi kta; hehan Jerusalem el, na Judea 
makoce kin owancaya, na Samaria na maka ihanke kin hehanyan mayalaotaninpi kta ce. 
Acts 1:8 


Yamni Taanpetu-Wakan Kin 


Wakan, Wakan, Wakan, Itancan Wakantanka Iyotan-wasaka, tuwe un gon, na un kin, na 
u kta cin hee. Revelation 4:8 


Wokiksuye Anpetu Kin 


Heon etanhan letanhan icimanipi, na oyate tokeca kin hencapi sni; tuka tona owotanna 
unpi kin hena yatapi, Wakantanka tiyohnaka tawa kin he niyepi. Ephesians 2:19 


Hena maka owancaya iyaya; Na oiepi kin maka ihanke kin ekta. Psalm 19:4 


Wopila Yuha 


Jesus Christ wopila ekiya po, Iye caje hoyekiya miye; Iye ohan tanka oyatepi ehna oyaka 
po. Psalm 105:1 


Tohantu Keyas 


Wakantanka Ateunyanpe Jesus Christ Itancan unkiyapi kin etanhan, wowaonsila wookiye 
ko niyepi kin el nicipi un nunwe. Philippians 1:2 


Jesus Christ ti kin ekta unyanpi kta ce, Emakiyapi kin qon han ibluskin. Psalm 122:1 


Mii oie kin na micante taku awacin kin ohinniyan iyonicipi nunwe, Itancan, Wowasake 
mitawa, na opemakiton kin. Psalm 19:14 


Iyoyanpa nitawa na wowicake nitawa ukiya ye, hena yus amayan nunwe, paha wakan 
nitawa kin el amahipi kta, nakun oun nitawa kin eta. Psalm 43:3 


Itancan kin tipi wakan tawa kin el un; iye itokab maka kin ataya ainina un nunwe. 
Habakkuk 2:20 


Tka oape u kin he wanna hihuni, tona wowicake eciyatanhan oholapi kin hena wontya na 
wowicake eciyatanhan Ateyapi kin oholapi kta; Ateyapi kin hena oholapi kta on owicale 
heon. John 4:23 


Wanji tehanwankantu wankal un, otokahe wanice el ounyan, na tuwe Wakan eciyapi kin 
he hecel eya; Tehanwankantu na owanke wakal kin hel wati, nakun naqi iyopeiciye ca 
onsiiciye cin he kici, tona onsiieiyapi nagipi niwicawayin kta, na cante iyopeiciye cin 
hena kiniwicawakinyin kta heon. Isaiah 57:15 


Owasin oklakapi kin he heyapi, nais wancag uma wocekiye kin le un eyapi kta, “Itancan, 
unkiihapi kin unkiyakawa piye.” 


Owasin Oklakapi Wan 
Hehal Wicasa Wakan kin heyin kta. 


Mitakuyepi tecihinlapi, wowapi wakan kin el, taku sica econgonpi na woahtani ota 
unyuhapi kin, otakiya hena oklagunsipi; na hena Wakantanka Iyotan-wasaka, mahpiyata 
Ate unyanpi, ite kin itokam hena anaunkihmapi na akahpeunkitonpi kte sni; tka cante 
onsiiciya, ikluhukuliciya, tyopeiciya, na waanagoptanyan, hena unkoklakapi kta; hecel 
Iye towaste na towaonsila wopteca sni kin on, hena unkicicajujupi kta. Na Wankantanka 
itokam ohinni waunhtanipi kin hena onsiiciya unkoklakapi iyececa esa; tohan taku waste 
ota, iye nape etanhan unkicupi, hena on wopila unqupi kta, na toyatan ecela unklataninpi 
kta, na tye toie wakan naunhonpi kta, na taku untancanpi kin na unnagipi kin yuhapi, na 
on tanyan unpi kta iyececa kin inklapi kta, witaya unhipi na mniunkiciyapi esa hehan 
iyotan hena unkoklakapi tyececa. Heon etanhan tona lel yaunpi kin owasin, iceciciyap1. 


Cante ecela na ho onsiiciya, mahpiya towaste oyanke kin ekta miciyaupi kta, na le 
unkeyapi kta. 


Wakantanka Iyotan-wasaka ekta onsiiciya woahtani unkoklakapi kta. 
Lel cemhantas aininla hanpi kta. 

Wacekiya Wicasa na oyate. 

Wakantanka Iyotan waonsila 

unkiye unkoglakapi niye etkiya woahtani unkagapi 

unkitawacin un, unkoiepi, na unkohanpi kin un, 

taku econqunpi kin un, 

na taku econgunpi sni kin un. 

Unkiye cante ataya un wasteunnilakapi sni; 

unkikiyela tipi kin waste wicaunlakape sni, 

unkiye unkiglacinpi eyecel 

Unkiye awicakehan cante unsicipi na onsiiciya iyopeunkiciyap1. 


Jesus Christ Cinhintku tohan kin eciyatanhan, onsiunlapiye na wokajuju unkupiye; hecel 
unkiye ihankeya nitawacin el unqunpi kta, na nitohan ogna maunpi kta. Nicaje wowitan 
yuha. Amen. 


Htayetu Cekiyapi Woecon Kin: 
Rite One 


Wicasa Wakan kin, htayetu Cekiyapi ca, Wowapi Wakan oekde kin dena etanhan, wanji 
quais tona cin kin, tokaheya yawa kta; hehan ohakab taku owapi kin hena yawa kta. Tka 
cin kinhan, Wowapi Wakan Wicoie kin etanhan, wancakna Itancan tawocekiye kin eyin 
kta. 


Itancan kin tipi wakan tawa kin en un; iye itokab maka kin ataya ainina un nunwe. 
Habakkuk 2:20 


Itancan, yati en ounyanpi kin he wastewadaka, qa tikten nitowitan ounye cin he nakun. 
Psalm 26:8 


Wocekiye mitawa wazitonpi kin iyecen nitokam un nunwe, qa minape yugatapi kin, 
htayetu wosnapi kin iyecen. Psalm 141:2 


Wowitan wakan kin on Itancan kin ohoda po; iye itokab maka kin ataya cancan nunwe. 
Psalm 96:9 


Mii oie kin qa micante taku awacin kin ohinniyan iyonicipi nunwe, Itancan, Wowasake 
mitawa, qa Opemakiton kin! Psalm 19:14 


Advent 

Hehon etanhan waktaya un po; tipi okna itancan kin tohan kdi kta sdodyaypi sni, htayetu, 
qais hancokaya, qais kokoyahanna hoton ece kin iyehan, qais hihanna kinhan. Okinni 
iknuhanna kdi kinhan istinma iyeniyanpi kta. Mark 13:35, 36 

Christmas 

Wanyaka wo, Wakantanka wakeya tawa kin wicasa ekna han, qa iye hena ob ti kta, qa 
hena e oyate tawawicayin kta, qa Wakantanka iye hca hena ob un kta, qa Wakantanka 
tawayapi kta. Wayu 21:3. 

Epiphany 


Qa oyate kin iyoyanpa nitawa ekta upi kta, qa wicasayatapi kin hena yahinapa ojanjan kin 
ekta. Isaiah 60:3 


Lent 


Wawahtani kin hena sdonwakiya heon, qa woahtani bduha kin ohinniyan mitokam un. 
Psalm 51:3 


Itancan kin Wakantanka unkitawapi kin wowaonsida qa wokajuju kin hena tawa, iye 
unkipajinpi esa; nakun ITANCAN Wakantanka unkitawapi kin ho kin anaungoptanpi sni, 
iye woope tawa unkitokam eknake ca oknamani unsipi tka. Daniel 9:9, 10 


Woahtani unnicapi unkeyapi kinhan, unkiciknayanpi, ga wowicake kin unkiyepi en un 
sni; tka woahtani unyuhapi kin unkokdakapi kinhan, Wakantanka he wacinyepica ga 
owotanna, hecen waunhtanipi kin hena unkicicajujupi kta, qa woowotanna sni owasin 
etanhan unyuskapi kta. I John 1:8, 9 

Good Friday 

Unkiyepi owasin tahcaskana iyecen unnunpip; otoiyohi iye tacanku kin ekta 
unkikduhomnipi; unkan Itancan unkiye owasin taku sica econqonpi kin hena Iye en 
yuwitaya eknaka. Isaiah 53:6 


Easter 


Wakantanka woohiye unqupi, Jesus Christ Itancan unyanpi kin eciyatanhan, he wopida 
yuha nunwe. 7 Corinthians 15:57 


Heon etanhan, Christ kici yakinpip hecinhan, taku wankantuya Wakantanka nape etapa 
kin eciyatanhan, Christ kiyotanke cin hen un kin hena akita po. Kolosse 3:1 


Ascension 

Tipi wakan nape on kagapi kin he, he tipi wakan hca iyacinpi kin he Christ mahen i sni 
ce; tka mahpiya eqe timahen, qa heciya unkiyepi on Wakantanka itokab ikdutanin kta. 
Hebrews 9:24 

Whitsunday 


Wakpa wan, mini-canku tawa kin he Wakantanka totonwe kin iyuskinkiyin kta, wakeya 
en toounye wakan kin, Iyotan Wankan un ounye cin he. Psalm 46:4 


Woniya kin ga tawicuyapi kin kici, U po, eyapi, qa tuwe nahon kinhan he, U po, eyin kta. 
Qa tuwe ipuza kinhan, he u kta. Qa tuwe cin kinhan he iyunwin cona wiconi mini kin icu 
nunwe. Wayu 22:17 


Yamni Taanpetu Wakan Kin 


Wakan, wakan, wakan, Itancan kin ozuye kduha; towitan kin maka kin ataya ojuna ce. 
Isaiah 6:3 


Hehan Wicasa Wakan cin kinhan heyin kta, 
Wakantanka Iyotan-wasaka ekta onsiiciya woahtani unkokdakapi kta. 


Owasin Okdakapi wan 


Omniciye kin ataya canpeska makakde inajinpi, ga Wicasa Wakan iyakna eyapi kta. 


Ate Iyotan-wasaka ga waonsida; Nitacanku kin etanhan tokan unyanpi, qa tahcaskana 
tanin sni tyecen unnunipi. Taku unkicantepi en unkonzapi ga cantiheunyanpi kin, hena 
nina unkuwapi. Nitawoope wakan kin hena unkipajinpi. Taku econgonpi iyecece cin hena 
econgonpi sni; Qa taku econqonpi iyecece sni hena econqonpi; Qa tuktena unzanipi sni. 
Tka niye, Itancan, sicaya econgonpi onunsikapi kin, onsiunda miye. Tona woahtani 
okdakapi, Wakantanka, niwicaya ye. Tona tyopeiciyapi kin piya wicayuecetu ye; Christ 
Jesus Itancan unyanpi eciyatanhan, oyate iwahowicayaye cigon he iyecen. Qa, Ate Iyotan 
waonsida, iye on etanhan ounkiya miye; Hecen tokata Wakantanka ohodaya, 
owotannayan, qa mdesyahan unnipi kta, Hecen Nicaje wakan kin wowitan yuhe kta. 
Amen. 


Woahtani Yutokan-iyeyapi, qais Kajujupi Yataninpi kin. 


Omniciye kin ecen canpeska makakde inajinpi; wosna kaga kin isnana najinhan najin 
kta, qa heyin kta, 


Itancan Iyotan-Wasaka qa waonsida kin he woahtani nitawapi owasin on Wokajuju qa 
Woyuske, woiyopeiciye wowicake, tecaya niunpi, qa tye Taniya Wakan on wowaste qa 
wokicanpte tawa kin nicupi nunwe. Amen. 


Hehan Wicasa Wakan kin canpeska makakde inajin kta, ga Itancan Tawocekiye kin eyin 
kta; Omniciye kin de en ecen canpeska makakde inajinpi qa iyakna eya ayapi kta. 


Ate unyanpi, malipiya ekta nanke cin, Nicaje wakandapi nunwe. Nitokiconze u nunwe. 
Mahpiya ekta nitawacin econpi kin, He iyecen maka akan econpi nunwe. Anpetu iyohi 
aguyapi kin, anpetu kin de unqu miye. Qa tona ecinsniyan ecaunkiconpi 
wicunkicicajujupi kin, He tyecen waunhtanipi kin unkicicajuju miye. Qa taku 
wawlyutanye cin ekta unkayapi sni miye; Tka taku sice cin etanhan eunkdaku miye: 
Wokiconze kin, ga wowasake kin, qa wowitan kin, hena ohinni ga ohinni nitawa heon. 
Amen. 


Hehan nakun heyin, kta, 
Itancan, unkiihapi kin unkiyakawa miye. 
Ayuptapi Hecen unkiipi kin nitowitan kin yataninpi kta. 


Den, owasin inajinpi, ga Wicasa Wakan kin heyin kta, 
Ateyapi kin, ga Cinhintku kin, ga Woniya Wakan kin, wowitan yuha nunwe; 


Ayuptapi Otokahe ekta hecetu gon, dehan hecetu, ga ohinniyan hecetu kta, 
maka owihanke wanin. Amen. 

Wicasa Wakan Itancan kin yatan po. 

Ayuptapi Itancan Caje kin yatanpi nunwe. 


Hehan Psalm onspa yawapi kta. Oa Psalm otoiyohi, ga Woahiyaye iyohi ihanke en 
Gloria Patri yawapi, qais dowanpi kta. 


Hehan Woonspe tokaheya kin he yawanpi kta, Wiyawapi kin oknayan. 


He iyohakam odowan kin de, Magnificat eciyapi kin he eyapi qais ahiyayapi kta, den 
owapi iyecen. 


Htayetu Cekiyapi kin en Wicasa Wakan, cin kinhan, Woonspe wanjina yawa kta. Kinhan, 
Woonspe kin iyohakam Htayetu Woahiyaye wanji unpi kta. 


Magnificat 
Luke 1:46 


Minagi kin Itancan kin yatan: ga mitaniya kin he, Wakantanka Wanikiya mitawa 
kin en wiyuskin ce. 

Taokiye onsiya waun kin, ekta ahimatonwe cin heon. 

Tho, heon detanhan wicoicage kin owasin yawastepi kin emakiyapi kta. 

Ecin, Tuwa Wasake cin He taku tanka ecamicon; qa Caje kin wakan ce. 

Qa tona kokipapi kin hena, wicoicage qa sam wicoicage owasin en, Towaonsida 
kin en wicaun ce. 

Iye isto kin on wowasake kdutanin; wahanicidapi kin hena cante mahen taku 
wacinyuzapi kin en wicayuobdeca. 

Wasaksakapi kin hena toyankepi etanhan kun kdicuwicaya, qa onsiya unpi kin 
hena wankan ewicakde. 

Docinpi kin hena taku wasteste on imnawicaya, qa jicapi kin is cokakana 
kikdewicaya. 

Iye Towaonsida kiksuye cin on, Taokiye, Israel he okiya; Abraham, ga owihanke 
wanin cincawicayin kte cin, onsiwicada kta keye ca hunkakewicunyanpi iwahowicaye 
ciquon he oknayan. 


Qais de. 


Bonum est confiteri 
Psalm 92 


Itancan kin wopida ectyapi kin he waste, qa Nicaje psalm idowanpi kin, Iyotan 
Wankantu. 

Hinhanna eca nitowaonsida-wa-ste kin oyakapi, ga hanhepi iyohi nitowicake kin, 

Dowankiyapi ikan wikcemna, ga mazayuhotonpi kin on, mazadowankiyapi akan 
dowanpi oqo kin on. 

Ecin, ITANCAN, niohan kin tyuskinmayaye, ninape ohan kin eciyatanhan 
wowiyuskin on ciyatan kta. 


Hehan Wowahokiciye Teca etanhan Woonspe kahnigapi kin yawapi kta. 


He ivohakab odowan kin de, Nunc Dimittis eciyapi kin de eyapi qais ahiyayapi kta, den 
owapi kin iyecen. 


Nunc Dimittis 
Luke 2:29 


Itancan, Nitaokiye kin wanna wookiye yuha iyayeyaya, ehe ciqon oknayan; 


Ecin miista kin wanna Wowanikiye Nitawa kin wanyaka. 

Oyate owasin wicitokam wiyeya eyaknake cin he; 

Iyoyanpa wan oyate kin atyojanjan wicayin kte cin hee, qa Nitaoyate Israel 
towitan kte cin. 


Qais de. 


Benedic, Anima mea. 
Psalm 103 


Minagi kin, ITANCAN kin yawaste wo, qa taku mahen maun kin owasin, iye 
Caje wakan kin. 

Minagi kin, ITANCAN kin yawaste wo, qa taku wowaste econ kin owasin 
akiktonje sni wo; 

He woahtani nitawa kin owasin nicicajuju he wowayazan nitawa kin owasin 
asniniyan, 

He nitoni kin hades etanhan niyan, he wowaonsida-waste ga wocantkiye on 
watesdagnicaton, 

Oknikde niyuhapi kin, ITANCAN kin yawaste po, wowaske en wanisakapi kin, 
Iye oie ecen ecanonpi kin, tye oie ho anayagoptanpi kin. 

Taobe kin owasin, ITANCAN kin yawaste po, taokiyentyanpi to1yokipi ecen 
ecanonpi kin. 

Taku kage cin owasin, tokiconze ounye kin owasin okna, ITANCAN kin yawaste 
po. Minagi kin, ITANCAN kin yawaste wo. 


Hehan Wahosiyepi tawowicada kin he Wicasa Wakan ga Omniciye kin najinhan najin 
eyapi kta. 


Wakantanka, Ateyapi Iyotanwasake cin, mahpiya maim Wakna Kage cin, he wicawada: 


Qa Jesus Christ, Cinhintku hecena, Itancan unyanpi kin: He Wontya Wakan eciyatanhan 
icaga, Witansna un Mary etanhan tonpi: Pontius Pilate kakisya, Canicipawega en 
okatanpi, te, ca hapi: Kuya hades ekta i; lyamnican wicate cin etanhan ake kini: Wankan 
mahpiya kin ekta iyaye, Ca Wakantanka, Ateyapi Iyotan-wasaka etapa kin eciyatanhan 
iyotanka: Heciyatanhan wicasa nipi qa tapi kin wicayasu u kta. 


Woniya Wakan kin he wicawada: Okodakiciye Wakan Owancaya kin; Wakanpi 
Odakonkiciyapi kin: Woahtani kajujupi kin: Wicatancan kini kte cin: Qa Wiconi 
owihanke wanice cin. Amen. 


Qa hehan, Wocekive kin dena, owasin yuonihanyan, canpeska makakde inajinyan 
owecinhan eyapi kta; Wicasa Wakan kin tokaheya eyin kta, 

Itancan kin nicipi un nunwe. 

Ayuptapi Qa ninagi kin kici. 

Wicasa wakan Ceunkiyapi kta Itancan, nitowaonsida kin unkiyutanin miye. 
Ayuptapi Qa wowantkiye nitawa kin unqu miye. 

Wicasa wakan Itancan, oyate wokiconze kin he nikiya ye. 

Ayuptapi Qa hoyeunniciyapi eca onsidaya naunhon miye. 


Wicasa wakan Wicasa Wakanpi nitawa kin woowotanna wicagu ye. 

Ayuptapi Qa oyate wicayakahnige cin iyuskinwicaktya ye. 

Wicasa wakan Itancan, nitaoyate kin niwicakiya ye. 

Ayuptapi Qa woaihpeya nitawa kin yawaste ye. 

Wicasa wakan Itancan, anpetu unkitawapi en wookiye ungu miye. 

Ayuptapi Ecin niye, Itancan, nisnana zaniyan ounyanpi kta okihiunyayapi ce. 
Wicasa wakan Wakantanka, unkiyepi mahen cante kin unkieiyuska miye. 
Ayuptapi Qa Nitaniya Wakan kin unkipi sni miye. 


Hehan Anpetu Wocekiye tawa eyapi kta, ga ivohakam Wocekive kin dena eyapi kta. 
Wookiye on Wocekiye wan 


Wakantanka, wicotawacin wakan owasin, wowahokonktye waste owasin, qa wicohan 
owotonna owasin etanhan u kin; Nitaokiyepi kin, wookiye wan maka akan iyeyepica sni 
kin he wicaqu ye; hecen unkicantepi kin woahope nitawa kin ecen econpi kta e tinsya 
awacinpi kta, ga niye wowinapeunniyanpi kinhan, tokaunyanpi kin kowicunkipapi kte 
sni, qa heon etanhan ohinniyan wahbaya asniunkictyapi kta; Jesus Christ Wanikiya 
unkitawapi toohiye kin he eciyatanhan. Amen. 


Wokokipe en Wookiye on Wocekiye wan 


Itancan, otyokpaza unkitawapi kin tyoyamunkiciciya miye; qa nitowaonsida tanka 
eciyatanhan, hanhepi kin de, wokokipe ga wowinihan kin etanhan unyuha miye; Jesus 
Christ Nicinksi hecena Wanikiya unyuhapi, towastedake kin he ectyatanhan. Amen. 


Wicasa Wakan cin kinhan, Wocekiye Wowapi kin den etanhan wocekive wanji qais tona 
kipi iyukcan kin, den Htayetu wocekiye woecon kin ihankeyin kta. 


United States makoce kin en Itancankiyapi, ga tona Oyate ohan Wowasake yuhapi, on 
Wocekiye wan. 


Wakantanka Iyotan-wasaka, Nitokiconze kin owihanke wanica, qa Nitookihi yawapicasni 
kin, maka kin de ataya onsikida ye; qa United States kin on Tunkansinayanpi kin, qa 
maka obaspe kin de on Itancan kin, qa toktokeca wowasake yuhapi kin, cantepi kin 
awanwicayaka ye; hecen tuwa waeconwicakiye kin sdonkiyapi hecinhan, taku owasin 
isanpa nitookinihan qa nitowitan kin he akitapi kta; qa unkiyepi, qa nitaoyate kin ataya, 
tuwe towasake yuhapi iwicunyukcanpi kinhan, Nioie qa Nitookahnige eciyatanhan 
yawasteya, wicadaya ga anagoptanyan wicunyuonihanpi kta; Jesus Christ Itancan 
unyanpi eciyatanhan, tuwe Niye qa Woniya Wakan kin ob niun ga wokiconze yuha, 
Wakantanka wanjina, maka owihanke wanin. Amen. 


Wicasa Wakan qa Oyate kin on Wocekiye wan 


Wakantanka Iyotan-wasaka ga ohinniyan kin, wawicaqupi waste qa ecetu kin owasin 
etanhan u kin; Bisop wicunyuhapi kin, qa Wicasa Wakan unmapi kin, qa Omniciye tona 
awanyagwicasipi kin, hena ob, nitowaste etanhan Woniya iwicazaniyan kin he kun 
uwicakiya ye; ga awicakehan tyokipiniyanpi kta e, ohinniyan nitowaste kin cu kin tyecen 


wicagu ye. De ecen ungu miye, Itancan, Jesus Christ, Wawiciya ga Iyokookna un 
unkitawapi, tookinihan kin eciyatanhan. Amen. 


Wicasa Owasin on Wocekiye wan 


Wakantanka, wicasa owasin Wicakage ca Niwicaye cin, oyate owasin qa wicasa token 
unpi kasa, owasin on, onsiiciya ceunniciyapi, nitancanku kin sdonyewicayakiyin kta, qa 
nitozani wanikiye kin oyate owasin ekta dutanin kta, hecen iyonicipi nunwe. iyotan 
Okodakiciye Wakan owancaya kin heon ceunniciyapi; Nitaniya waste kin on awandake 
ca duha kta, hecen tona Christ wacinyanpi qa tye tawawicaya ikdawapi okdakapi kin, 
hena wowicake canku ekta yusawicayapi, ga wicotawacin wanjina, wookiye icaske, ga 
wiconi owotanna, hena on wowacinye kin yuhapi nunwe. Owihanketa, tona tawacinpi, 
tancanpi, qa taku yuhapi sa on kakijapi ga iyotantyekiyapi kin, (“ga iyotan tona wocikiye 
ewicunkicivapi kta cinpi kin,) Ate nitowaste kin on, hena cajeunniciyatapi1; wokakije 
owasin en, iyohi token icakijapi kin iyecen owicakiye ca wicakicanpta ye; kakiswicayapi 
owasin en tawacintanka, qa iyotaniyekiyapi kin eciyatanhan wowiyuskin wicayaqu kta, 
hena iyonicipi nunwe. Qa dena Jesus Christ, Iye on unnicidapi. Amen. 


* Tohan tuwa wacekiye omniciye wacewicakiciciyapi kta cinpi ca woeye kin de eyapi kta. 
Taku Owasin on Wopida Eyapi kin witaya eyapi kta. 


Wakantanka Iyotan-wasaka, wowaonsida owasin Ateyapi kin, unkiyepi, nitaokiyepi 
iyeuncecapi sni kin, nitowaste qa nitowacantkiye waste kin, unkiyepi qa wicasa owasin 
ekta, heon awicakehan onsiiciya wopida unnicupi. Unyakagapi, unyaduhapi, ga wiconi 
kin de en wowaste owasin on, (“ga iyotan tona decana wowaonsida wicaqupi kin on, 
nakaha wopida qa woyatan nicupi kte cin on) unniyawastep1; tka iyotan, Jesus Christ 
Itancan unyanpi kin maka oyate owasin niwicaye cin, he nitowastedake yawapica sni kin, 
he on wopida unnicupi; nakun wowaste wookihi kin qa wowitan wowacinye kin, hena 
on. Qa nitowaonsida kin owasin tanyan okahnihunyayapi kta iceunniciyapi, hecen 
unkicantepi kin awicakehan wopida yuhapi kta, ga hecen unkiipi hecena on sni, tka 
unkohanpi kin nakun on, nitoyatan unyataninpi kta; nitoope en unkicicupi, qa anpetu 
unkitawapi kin owasin en nitokab yuwakanyan ga owotannayan maunnipi kta hena on; 
Jesus Christ Itancan unyanpi kin he eciyatanhan, he iye, niye qa Wontya Wakan kin ob, 
wookinihan qa wowitan yuha nunwe, maka owihanke wanin. Amen. 


* Woeye kin de tohan tuwa wowaonsida icupi kin on pidapi can eyapi kte. 
St. Chrysostom Tawocekiye wan 


Wakantanka Iyotan-wasaka, wowaste unyaqupi kin heon dehan okonwanjina niye ekta 
ceunniciyapi; qa tohan yamni qais nonpa esa tikten Nicaje oknayan, witaya yankapi kin, 
qa taku nicidapi kinhan, hena wicayaqu kta kehe ciqon; Nitaokiyepi token cinpiiga 
icekiyapi kin, token iwastepi kte cin, he tyecen dehan, Itancan, wicayeciduecetu nunwe; 
wiconi kin de en, wowicake nitawa etanhan wicoksape kin he unyaqupi kta, qa tokata kin 
he en, wiconi owihanke wanice cin he unqu miye. Amen. 


II Corinthians 13:14 


Jesus Christ Itancan unyanpi towaste kin, ga Wakantanka towastedake kin, ga Woniya 
Wakan taokodakiciye kin, unkiyepi owasin om ohinniyan un nunwe. Amen. 


Anpetu Otoiyohi Hinhanna Cekiyapi Woecon Kin: Rite Two 


Wicasa Wan kin Hinhanna Cekiyapi ca Wowapi Wakan Oekle kin lena etanhan, wanji 
nais tona cin kin, tokaheya wawa kta. 


Ukte Cin 


Heon etanhan waktaya un po; tipi ohna itancan kin tohan hdi kta sdonyayapi sni, htayetu, 
qa hanye cokaya, ga anpaohotonna hoton, ca is hanhanna kinhan. Okinni ihuhanna hdi 
kinhan nistinmapi iyeniyapi kta. Mark 13:35,36 


Wicaho wan hewoskan hoyeya; Jehowa tacanku kin yuwiyeya po; hewoskantu 
wakantanka unkitawapi canku tanka wan owotanna kicaga miye. Qa Jehowa towitan kin 
yutaninpi kta, qa he wicacehpi owasin yuwitaya wanyake kta; Jehowan 1 kin he hecin eya 
nakaes. Isaiah 40:3,5 


Wanikiya Tunpi Ta Anpetu 


Unkan ohnihde wakan kin hewicakiya: Wikopapi sni po; iho, wopida tanka wootanin 
waste oyate kin owancaya ecen ye kte cin, he eca hosi cicahipi ce. Anpe dehan David 
totonwe kin en wanikiya wan nicitonpi, Messiya Itancan kin he hee. Luke 2:10,11 


Oyate Iyojanjan Wanyanka Pe Kte 


Qa ikcewicasta kin iyoyanpa nitawa en manipi kta, qa wicastayatapi kin hena yahinanpa 
ojanjan kin en. Isaiah 60:3 


Nakun Ikcewicasta kin tyoyanpa yaun kin cicu, heon maka ihanke kin hehanyan 
wowanikiye mitawa kin he niye kta. Isaiah 49:6b 


Wihinanpe cin etanhan, qa wityaye cin henanyan Ikcewicasta oyate kin ehnahna micaje 
tanka kta nakaes; qa owanka owasin en micaje on wizinya izitapi kta, qa wosnipi ska 
wan: Ikcewicasta oyate kin ehnahna micaje kin tanka kta nakaes, Jehowa ozuye yuhe cin 
eya. Malachi 1:11 


Akihaniciyapi Omaka Kin 


Woahtani unnicapi ce, unkeyapi kinhan, unkicihnayanpi qa wowicake kin unkiyepi en un 
sni. Tuka waunhtanipi kin unkohdakapi kinhan, iye kin wacinyappica qa owotanna un, 
hecen woahtani yutokan tyeunkiciciyapi kta, qa taku sica owasin unkipakintapi kta. 7 
John 1:8,9 


Qa nicantepi hduhdehdecapo, qa nitasinapi ee sni: Qa Jehowa Taku Wakan nitawapi kin 
ekta ihdohda po: Iye ga wacantkiya, qa woansida, ga tehan canteptanye sni, qa waste 
hinca, qa taku sica cin on tyokisiniciya nakaes. Joel 2:13 


Ito nawajin ga ate ekta wande kta, ga hewakiye kta; Ate, mahpiya kin en, ga niye nakun 
nitokan wawahtani. Qa detanhan cincamaye kta tyemacece sni; wicasta opewicayaton kin 
he is wanji iyececa makaga wo, epe kta ce. Luke 15:18,19 


Unkan wankan etonwe ca heya: Wicasta wanwicamdaka, mans unpi, ca kin iyececa. 
Mark 8:24 


Oko Wakan 

Unkiye owasin tahinca wanunyanpi tyecen unnunipi; otoiyohi iye tacanku kin ekta 
unkihduhomnipi; unkan Jeohowa unkiye owasin taku sica econkupi kin hena tye en 
yuwitaya ehnaka. Isaiah 53:6 

Canku ohna idadapi owasin, niye initokecapi sni he: Tonwan po qa wanyaka po, 
woiyokisice wan woiyokisice mitawa en mau kin iyececa yukan hecinhan, on Jehowa 


tocanteptanye anpetu kin en kakismaye ciqon. Lamentations 1:12 


Kini Omaka, Qa Wankand Kida Anpetu Kin Koya, Qa Wonia Wakan Awica Gdehan 
Anpetu Kin 


Jehowa anpetu kage cin he dee; En unkiyuskinpi ga piundapi kta. Psalm 118:24 


Tuka Wakantanka woohiye unqupi, Jesus Messiya Itancan unkiyapi kin ectyatanhan, he 
wopida yuha nunwe. J Corinthians 15:57 


Heon etanhan, Messiya kici piya inicagapi hecinhan, taku wankantuya wakantanka etapa 
kin eiyatanhan, Messiya kiyotanke cin hen, un kin hena akita po. Colossians 3:1 


Messtiya tipi wakan nape on kagapi kin he mahen i sni, tipi wakan hinca iyacinpi kin hena 
ee; tuka mahpiya kin e qe mahen, qa heciya unkiyepi on wakantanka itokam ihdutanin 
kta. Hebrews 9:24 

Tuka Woniya Wakan kin en nihipi kinhan, wowasake duhapi kta; hehan Jerusalem en, qa 
Jua makoce kin owancaya, ga Samaria qa maka ihanke kin hehanyan mayadaotaninpi kta 
ce. Acts 1:8 

Yamni Ta Anpetu Wakan Kin 


Wakan, Wakan, Wakan, Itancan Wakantanka Iyotan-wasaka, tuwe un gon, ga kte cin hee. 
Revelation 4:8 


Wokiksuye Anpetu Kin 


Qa Ateyapi kin wopida eykiyapi kta, he tyoyanpa ekta tona owotanna un kin woaihpeye 
tawapi kte cin en ounpapi kta e iyehantu unyanpi. Colossians 1:12 


Heon etanhan detanhan togkicihdapi, ga oyate tokeca kin hencapi sni; tuka tona 
owotanna unpi kin hena om yatapi, ga Wakantanka tiyohnaka tawa kin he niyepi. 
Ephesians 2:19 


Hena iyutapi ikan kin maka owancaya iyaya: Qa oiepi kin maka ihanke kin ekta. Psalm 
19:4 


Occasions of Thanksgiving 


Jehowa wopida eciya po, Iye caje hoyekiya miye; Iye ohan tanka oyatepi ehna oyaka po. 
Psalm 105:1 


At Any Time 


Wakantanka Ateunyanpi qa Jesus Messiya Itancan unkiyapi kin etanhan, wowaonsida 
wookiye ko niyepi kin en nicipi un nunwe. Philippians 1:2 


Jehowa ti kin ekta unyanpi kta ce, Emakiyapi kin on imduskin. Psalm 122:1 


Mii oie kin qa micante taku awacin kin ohinniyan iyonicipi nunwe, Itancan, Wowasake 
mitawa, ga opemakiton kin. Psalm 19:14 


Iyoyanpa nitawa qa wowicake nitawa ukiya ye, hena yus amayan nunwe, paha wakan 
nitawa kin en amahipi kta, nakun oun nitawa kin eta. Psalm 43:3 


Itancan kin tipi wakan tawa kin en un; iye itokab maka kin ataya ainina un nunwe. 
Habakkuk 2:20 


Tka oape u kin he wanna hiyohi, tona wowicake eciyatanhan ohodapi kin hena woniya qa 
wowicake eciyatanhan Ateyapi kin ohodapi kta: Ateyapi kin hena ohodapi kta on 
owicade heon. John 4:23 


Wanji tehanwankantu wankan un, otokahe wanice en ounyan, ga tuwe Wakan eciyapi kin 
he hecen eya: Tehanwankantu ga owanke wakan kin hen wati, nakun taniya iyopeiciye ca 
ihukuniciye cin he kici, tona ihukuniciyapi taniyapi niwicawayin kta, qa cante tyopeiciye 
cin hena kiniwicawakinyan kta heon. Isaiah 57:15 


Litany Kin 
Qais Taku Owasin on Cekiyapi Kin. 


Hinhanna qais Htayetu Cekiyapi kin kici; qais Wotapi Wakan Woecon kin itokab, qais 
adehanyagya decena unpi kta. 


Wakantanka Ateyapi kin, mahpiya maka iyakna yakage cin; 
Onsiunda miye. 


Wakantanka Cinhintku kin, maka kin, opeyeton kin; 
Onsiunda miye. 


Wakantanka Woniya Wakan kin, wicakapi kin Wicaduwakan kin; 
Onsiunda miye. 


Wakan, waste, ga Niyamni nitowitan tanka, Wakantanka Niwanjina; 
Onsiunda miye. 


Itancan, unkohanpi sica, ga hunkake wiconyanpi tohan sicapi kin hena kiksuye sni ye; qa 
woahtani unyuhapi kin tokicon sni ye: Itancan waste, onsiunda miye, nitaoyate niwe 
tehike cin on opewicayeton kin ewicakdaku ye, qa ohinni unkacanzepi sni ye. 

Itancan waste, onsiunda miye. 


Taku sica qa wicowicasasni etanhan; woahtani etanhan; wakansica wokipajin qa wotakpe 
tawa etanhan; nitosikda, qa woyaso owihanke wanice cin hena etanhan. 
Itancan waste, eunkdaku miye. 


Wicancante wiwanyake sni owasin etanhan; witantanpi, woikdatan, ga wanaicihmapi 
etanhan; wowinawizi, wowahteda sni, ga wokipajin, qa wawastedakapi sni owasin 
etanhan, 

Itancan waste, eunkdaku miye. 


Woahtani wicotawacin qa wicotawacin ecetu sni kin owasin etanhan; wakansica qa 
wicatancan, qa maka woknaye kin owasin etanhan, 
Itancan waste, eunkdaku miye. 


Wakankdi qa tate icamna hena etanhan; maka cancan, peta, ga minitan etanhan; 
wowayazan, makosica, ga wicaakihan etanhan; wicokicize ga tinwicaktepi etanhan, ga 
wiconte on ikduwiyeyapi sni kin etanhan, 

Itancan waste, eunkdaku miye. 


Wokipajin, nahmana wicowicasasni kuwapi, qa wokonze kipajinpi owasin etanhan; 
woonspe wicakapi sni, wowicade tokeca kagapi, qa Okodakiciye Wakan yuskiskapi 
owasin etanhan; cante kdutehipi, qa Nioie ga Woahope nitawa ostekdapi owasin etanhan, 
Itancan waste, eunkdaku miye. 


Wicatancan wakanyan tyacu okahnihpica sni kin eciyatanhan; Nitonpi wakan ga 
Banicihdayapi eciyatanhan; Baptisma nicupi, Akihanniciye, ga Wowiyutanye nitawa kin 
eciyatanhan, 

Itancan waste, eunkdaku miye. 


Iyonicisice ca We Tenimni eciyatanhan; Canicipawega nitawa qa tehiya Nicakije kin 
eciyatanhan; Nitowiconte waste ga Nihapi kin eciyatanhan; Wowitan kduha Yakini qa 
Wankan Yakiyakde eciyatanhan; qa Woniya Wakan Hi kin he eciyatanhan, 

Itancan waste, eunkdaku miye. 


Iyotaniyeunkiyapi owasin en; waunpipi owasin en; untapi kta oape Mn en, qa wicayasupi 
anpetu kin en, 
Itancan waste, eunkdaku miye. 


Itancan Wakantanka, waunhtanipis’a kin naunyaaonpi kta iceunniciyapi; ga Okodakiciye 
Wakan nitawa owancaya kin owotanna awandake ca waeconyakiyin kta, hecen tyonicipi 
nunwe; 

Itancan waste, naunyhonpi kta iceunniciyapi. 


Nitaokiye, United States makoce en Itancankiyapi cante kin awandakin kta, hecen taku 
owasin isanpa nitookinihan ga nitowitan kin he akitin kta; hecen tyonicipi nunwe; 
Itancan waste, naunyahonpi kta iceunniciyapi. 


Christian Wicasa Itancanpi qa Wicasa Wayasupi owasin wicadu waste qa awanwicadkin 
kta, qa owotanna waeconpi, qa wowicake yuhapi kta e wowaste wicayaqu kta, hecen 
iyonicipi nunwe; 

Itancan waste, naunyahonpi kta iceunniciyapi. 


Bishop, Wosna Kaga, qa Deacon owasin, Nioie kin yanyan okahnih wicayayin kta; hecen 
oiepi qa ohanpi kin napin eciyatanhan yutaninpi, qa oyakapi kta, hecen tyonicipi nunwe; 
Itancan waste, naunyahonpi kta iceunniciyapi. 


Wowasi econpi woksapi nitawa ekta yewicayakiyin kta, hecen tyonicipi nunwe; 
Itancan waste, naunyahonpi kta iceunniciyapi. 


Nitaoyate kin owasin wicadawaste qa wicaduha kit, hecen iyonicipi nunwe; 
Itancan waste, naunyahonpi kta iceunniciyapi. 


Oyate owasin wicotawacin wanjina, wookiye, qa odakonkiciyapi kin wicayaqu kta, hecen 
iyonicipi nunwe; 
Itancan waste, naunyahonpi kta iceunniciyapi. 


Cante on wasteunnidakapi ga ohounnidapi qa woahope nitawa kin iyakna aiciciya unnipi 
kte cin unyaqupi kta, hecen iyonicipi nunwe; 
Itancan waste, naunyahonpi kta iceunniciyapi. 


Nitaoyate kin owasin wowaste wicayaqu kta, ga on Nioie kin onsiiciya nahonpi kta, ga 
awicakehan wastedakeya icupi kta, ga Wontya eciyatanhan waskuyeca kin icahyapi kta, 
hecen iyonicipi nunwe; 

Itancan waste, naunyahonpi kta iceunniciyapi. 


Tona nunipi qa woknaye on tokan iyayapi kin, hena owasin wowicake canku kin ekta 
awicayaku kta, hecen tyonicipi nunwe; 
Itancan waste, naunyahonpi kta iceunniciyapi. 


Tona najinhan najinpi kin wicaduwasakin kta; tona cante sutapi sni kin wicayecanpte ca 
owicayakiyin kta; tona hinhpayapi kin yuwankan ewicadaku kta; ga ohanketa Wakansica 
unsihapi kin ihukuya ehpeyayin kta, hecen tyonicipi nunwe; 

Itancan waste, naunyahonpi kta iceunniciyapi. 


Tona wokokipe, wokakije, qa woiyotaniyekiye en unpi kin, hena ewicadaku, qa 
owicayakiyin kta, hecen iyonicipi nunwe; 
Itancan waste, naunyahonpi kta iceunniciyapi. 


Tona maka qa mini akan qa kinyanpi icimanipi kin owasin awanwicadakin kta, winyan 
tona hoksin yuhapi kin hena, qa tona wayazankapi ga wakanheja owasin awanwicadakin 
kta; qa tona wayaka unpi qais kaska yankapi owasin nitowaonsida, wicayakidutanin kta, 
hecen iyonicipi nunwe; 

Itancan waste, naunyahonpi kta iceunniciyapi. 


Wakanheja atkuku nicapi, qa wiwazicapi kin, qa tona isnana ehpewicayapi qa sicaya 
wicayuhapi kin, hena owasin awanwicadake, ca wawicayecamna kta, hecen tyonicipi 
nunwe; 

Itancan waste, naunyahonpi kta iceunniciyapi. 


Wicasa owasin onsiwicayakidakin kta, hecen iyonicipi nunwe; 
Itancan waste, naunyahonpi kta iceunniciyapi. 


Toka unyanpi, kakisunyanpi, ga aieunyanpi kin, hena wicayecicajuju kta, qa cantepi kin 
wicaduhomni kta, hecen iyonicipi nunwe; 
Itancan waste, naunyahonpi kta iceunniciyapi. 


Maka etanhan waskuyeca kin unyaqupi qa unyeciyuhapi kta, hecen tohan iyehantu 
kinhan hena on unkiyuskinpi kta, hecen tyonicipi nunwe; 
Itancan waste, naunyahonpi kta iceunniciyapi. 


Wolyopeiciye awicakehan unyaqupi kta; woahtani, woawacin sni, qa wookahnige sni 
unyuhapi kin, hena owasin unyecicajujupi kta; qa Nioie waken eciyatanhan unkitonipi 
kin unkdutokecapi kta e Nitanitya Wakan towaste kin unyaqupi kta, hecen iyonicipi 
nunwe; 

Itancan Waste, naunyahonpi kta iceunniciyapi. 


Wakantanka Cinhintku, naunyahonpi kta iceunniciyapi. 
Wakantonka Cinhintku, naunyahonpi kta iceunniciyapi. 


Wakantanka Tacincana tawa kin, maka etanhan woahtani yutokan iyeyaye cin; 
Wookiye nitawa kin ungu miye. 


Wakantanka Tacincana tawa kin, maka etanhan woahtani yutokan iyeyaye cin; 
Onsiunda miye. 


Christ, naunhon miye. 
Christ, naunhon miye. 


Itancan, onsiunda miye. 
Christ, onsiunda miye. 
Itancan, onsiunda miye. 


Hehan Omniciye, Wicasa Wakan kici, Itancan Tawocekiye kin eyapi kta. 


Ate unyanpi, mahpiya ekta nanke cin, Nicaje wakandapi nunwe. Nitokiconze u nunwe. 
Mahpiya ekta nitawacin econpi kin, He iyecen maka akan econpi nunwe. Anpetu iyohi 
aguyapi kin, anpetu kin de unqu miye. Qa tona ecinsniyan ecaunkiconpi 
wicunkicicajujupi kin, He iyecen waunhtanipi kin unkicicajuju miye. Qa tako 
wawlyutanye cin ekta unkayapi sni miye; Tka taku sice cin etanhan eunkdaku miye. 
Amen. 


Wicasa Wakan kin cin kinhan, dena Wocekiye wan, Ate, waunsakapi sni kin, eyapi kin, 
hehanyan eyin kit sni. 


Wicasa Wakan 


Itancan, waunhtanipi tyacinyan unkokihanyanpi sni miye. 
Qa nakun waunhtanipi ivacinyan wowiyun unqupi sni miye. 


Ceunkiyapi kta. 


Wakantanka, Ate waonsida kin, cante iyopeiciya hoyeniciyapi kin, nakun tona 
iyokisicapi taku cinpi kin hena awicadustan sni; Wokakije ga wicocante sica unyuhapi 
owasin en, tohan kakisunyanpi ca nitokab waceunkiyapi kinhan, hena onsidaya ounkiya 
miye; qa wakansica qais wicasa towicasapisni ga woknaye tawapi kin on, unkipajinyan 
sicaya ohanyanpi kin, hena wokicamna waste nitawa kin eciyatanhan yutakunipi kte sni e 
onsidaya naunhon miye; hecen unkiyepi nitaokiyepi kin wokakije takuna kiunniunyanpi 
kte sni, qa ohinniyan Okodakiciye Wakan nitawa kin okna wopida unnicupi kta; Jesus 
Christ Itancan unyanpi kin he eciyatanhan. 


Wicasa Wakan qa Omnicye 
Itancan, inajin, ounkiwapi, qa Nicaje kin eciyatanhan eunkdaku miye. 


Wicasa Wakan 


Wakantanka, hunkakewicunyanpi taanpetupi kin en, qa ehanna iyepi itokab, wowasi 
okinihan ecanon kin, unkokiyakapi ga unnogepi kin on hena naunhonpi. 


Wicasa Wakan qa Omniciye. 
Itancan, inajin, ounkiyapi, qa wookinihan nitawa kin on eunkdaku miye. 


Wicasa Wakan 

Ateyapi kin, ga Cinhintku kin, ga Woniya Wakan kin wowitan yuha nunwe: 
Otokahe edta hecetu gon, dehan hecetu, ga ohinniyan hecetu kta, maka owinhanke 
wanin. Amen. 


Christ, tokaunyanpi etanhan wowinape unkiciyanka miye. 
Wokakije unyuhapi kin onsidaya atonwan ye. 


Wicocante sica unyuhapi kin wowaonsida yuha atonwan ye. 
Nitaoyate woahtani yuhapi kin onsidaya wicakicicajuju ye. 


Wocekiye unkitawapi kin en wacin yusya ga wowaonsida yuha naunhon miye. 
David Cinhintku, onsiunda miye. 


Christ dehan ga ohinniyan naunyahonpi kta wacin yuza ye. 
Christ, onsidaya naunhon miye; Christ Itancan, onsidaya naunhon miye. 


Itancan, nitowaonsida kin unkiyutanin miye; 
Wacinunniyanpi kin he iyecen. 


Ceunkiyapi kta. 


Ate waunsakapi sni kin, ekta onsidaya ayatonwin kta, onsiiciya iceunniciyapi; qa taku 
sica en unkupi kta iyecece cin, hena Nicaje towitan kin on yutokan tyeya ye; qa taku 
tehika en unkipi kin, owasin en nitowaonsida hecena wacinunyanpi kta, qa ohinniyan 
nitokam wowakan qa woyuecena oni kin en waecaunniconpi kte cin, unqu miye, qa 
hecen woyuonihan qa wowitan nicupi kta; Wawiciya qa Iyokookna un hecena unyuhapi 
kin, Jesus Christ Itancan unyanpi kin he eciyatanhan. Amen. 


Wicasa Wakan kin, cin kinhan, den Litany kin ihanke yin kta, qais kipi ivukcan hecinhan, 
Wocekiye Wowapi kin de etanhan Wocekiye tokcca koya eyin kta. 


Mni Awicakastanpi Wakan 
Olowan, psalm, na’ins taolowan ahiyayapi kte. 
Oyate kin najinpi i’cunhan wosna kaga kin heyin kte 


Wakantanka tawoyawaste: Ateyapi kin, Cinhintku kin, na Woniya Wakan kin. 
Oyate kin Na tawokicunze waste kin, lehan na ohinniyan. Amen. 


Inwankab owapi kin he e kiya, Easter anpetu hetan na Pentecost anpetu hehanyan kuta 
owapi kin unpi kte 

Wosna kaga Aleluya, Christ kini. 

Oyate kin Awicakehan Itancan kin kini Aleluya. 


Akihan iciyapi na wowahtani oglakapi kta unwitayapi kin 
Wosna kaga Itancan kin yawaste po waunhtani pi kin iyuha unkakiktunj api; 
Oyate kin Towaunsila kin el ohinni un. 


Wosna kaga kin hehanl ake heyin kte 
Wicatancan wanjila na Woniya Wakan wanjila heun; 
Oyate kin Woiwakta wanjila un Wakantanka unkicopi; 
Wosna kaga Itancan wanjila, Wowacinye wanjila, Mni Awicakastanpi wanjila; 
Oyate kin Wakantanka wanjila na lena iyuha un Ateunyanpi. 


Wosna kaga Itancan kin nicipi un. 
Oyate kin Na nakun niye nici un. 
Wosna kaga Waceunkiyapi kta. 
Anpetu El Tawocekiye 

Oyate kin Amen. 


Anpetu wakan el aitancanya wocekiye na 'ins wotapi wakan tawo ecun wanji el, wocekiye 
na anpetu tawoonspe kin hena el aiyopteya tawakiyapi. 


Tawoonspe Kin 


Oyate kin kul yankapi ecunhan tawoonspe wanji nains num yawapi kte tokaheya wayawa 
kin heyin kte 


Woonspe yawapi kte kin letanhan 
Wowapi wakan okaspe na o’egle eciyatanhan kin hena i’sum yaotanipi okihipi. 
Yawa iglustankin ohakab wayawa kin heyin kte 


Le Itancan toiye. 
Oyate kin Wakantanka e’kiya wopila. 


nains wayawa kin heyin kte Le woonspe kin inhunni. 

Hel ohakabya ainnila hin kte. 

Yawa iglustanpi iyohila Psalm, olowan ahiyayapi kte. 

Hehanl iyuha najinpi kin icunhan, wicasa wakan nains wosna kage kin wotanin waste 
yawa sni itokab heyin kta 


Itancan Jesus Christ Wotanin Waste Wakan tawakin 
Oyate kin Christ Itancan wowitan luha nuwe. 


Wotanin waste yawapi ohabya yawa kin heyin kte 


Itancan Wotanin waste tawakin. 
Oyate kin Christ Itancan Woyatan luha. 


Wowahunkukiye Kin Eyapi kte 
Mni Awicakastanpi kte kin Awicaupi na Wiwicayungapi kte 


Wosna kaga kin heyin kte 
Tona Mni Awicakastanpi Wakan icupi kta kin lehan awica upi kta. 


Tanka na Wakanheja Waniyetu Eciyapapi 


Tona mni awicakastanpi kte hena geya woayupte iyecinkala eyapi okihip gun hena 
inawicakcinjin kin wanjig jila awica upi kte, hel ohakabya owapi qun hena eyapi kte 


Inawicakcinjin Caje N. Mni Awicakastanpi Tawokunze he icu kte kin heun awahi. 
Tona mni awicakastanpi kte qun hena, wosna caga kin wanjig jila iwicayungin kte 


Mni Anicastanpi kte kin he hecel yacin he? 
Woayupte Hecel wacin. 


Hoksigala na Wakanheja 


Hehanl mni awicakastanpi kte eya ayupata okihipisni qun hena na hunkake na 
inawicakcinjin qun awica upi kte, het ohakabya owapi kin hena eyapi kte 


Hunkake na Inawicakcinjin kin 
N. Mni Awicakastanpi Tawokunze he icu kte kin heun awahi. 


Tohanl iyuha awicahipi kin hehanl wosna kaga kin hun ka ke na inawica kcinjin kin hena 
woinyunge wicaqu kte 


Wakanheja wan ayahi kin le icicuya Christian tawowicala na oigluha ogna na iwanyecila 
kin kta he? 


Hun Ka Ke na inawicakcinjin kin 

Wakantanka tawokiye kin un owakihi kte. 

Wosna kaga 

Hehanl woinyunge owecinhan yanke qun hena, mni awicakastanpi kte qun hena 
iwicayungin kte, tona ayuptapi okihipi hena, nawakanheja cistipila, wakan heja teca pi 
qun hena atkuku, hunku na inawicakcinjinpi qun hena awicakiciyuptapi kte 
Woinyunge Wakansica towakan ota gun iyuha na tawicohan sice eya Wakantanka 
itkoki peye najin qun hena yacin kte sni he? 

Woayupte Hena wacin kte sni. 

Woinyunge Maka akanl wicohansica tawowasake eya Wakantanka takukage gun 
yusice na ihangye kin hena yacin sni he? 

Woayupte Hena wacin kte sni. 

Woinyunge Taku tona wowahtani ojula ikoyake qun hena tyuha nitawacin kin 
Wakantanka towastelakekin etan yuipaweg niyuzin kte qun hena yacin kte sni he? 


Woayupte Hena wacin kte sni. 


Woinyunge Jesus Christ etkiya niglu homni na Wanikiya nitawa kta un iyacu he? 
Woayupte Hecel wacin. 


Woinyunge Tawowaunsila na towastelake kin ataya el nicicu he? 
Woayupte Hecel wacin. 


Woinyunge Itancan ahoyapin na ihakabya mayani kta u niglasu he? 
Woayupte Hecel wacin. 


Unmapi qun hena awicahipi kin, wosna kaga Owankatuya kin heyin kte 
Unmapi geya wicaya otaninpi gun hena wana awica upi kte. 


Wicagluhi kin Lena Wicayusutapi kta un awicawahi. 


nains Lena Wowicala Wakan Omiciye el iwicacupi kta un awicawahi. 
nains Lena Mni awicakastanpi woiglasu hena akta gluwicakapi kta un 
awicawahi. 


Wosna kaga Owankatuya kin iglaotaninpi kin hena iwincayungin kte 


Taku sice qun hena yacin kte sni un nigluwicaka he? 
Woayupte Hecel wacin. 


Wosna kaga Owankatuya kin 
Jesus Christ el taku nicicu gun hena yaglu teca he? 


Woayupte Hecel wacin, na Wakantanka towaunsila kin hena un Itancan Wanikiya 
mitawa kin ihakabya mawani kte. 


Tohanl iyuha awicahipi kin, Wosna kaga kin oyate ahi kin hewica kinyin kte 


Tuwepi geya awicahipi qun tonipi kin Christ el woicicunze kagapi ca le awalataninpi 
hena nitowasake un owicaya kiyapi kta he? 


Oyate kin Hecel ecun qunpi. 
Wosna kaga kin hehanl heyin kte na ins wicoiye iyececa etan eyin kte 


Tona Christ el icicupi gun hena iyuha owanjila ob mni aunkastanpi gun hehan 
wakicunzapi qeya unkagapi hena ko ungluteca pi kte. 


Mni Awicakastanpi Tawo Icicunze 


Wosna kaga Wakantanka Ateyapi kin wicayala he? 
Oyate kin Wakantanka Ateunyanpi Iyotan wasake cin, maka na mahpiya ko Kage 
cin he wicawala. 


Wosna kaga Wakantanka Cinhintku kin Jesus Christ he wicayala he? 

Oyate kin Itancan unyanpi Jesus Christ, Hecela Cinca ki he wicawala. Witansna 
Mary Woniya Wakan tawowasake kin etenhan un iglu sake na tunpi. Pontius Pilate 
iyohlate kakisyapi, hehanl icipawega el okatanpi, tin na hapi. Kul tapi unpi kin ekta wica 
i. Anpetu tyamni el ake inajin. Wankal mahpiya etkiya tyaye, na Ateyapi kin isloyatanhan 
iyotake. Nipi na tapi hena ko wicayasu kta un ake U kte. 


Wosna kaga Wakantanka Tawontya Wakan kin he wicayala he? 

Oyate kin Woniya Wakan kin he wicawala. Okolakictye wakan taowacekiye kin 
ataya, wakanpi witaya wawowicala pi kin, wowahtani awicakiciktunjapi, wicatancan 
opiya kini kte kin, na wiconi owihanke wanice cin. 


Wosna kaga Wahosiyepi olakol kiciyapi eciyatanhan aguyapi yuspuspu pi na wocekiye 
un waunspe wicakiyapi qun hena hecena ecanu kta he? 
Oyate kin Wakantanka tawokiye kin un owakihi kte. 


Wosna kaga Taku sica kin etanhan sutaya iheyabya ni gluha yacani kte, na tohanl 
wowahtani el niglihpaye cin, tyopeniciyin na Itancan etkiya niglu homni kta he? 
Oyate kin Wakantanka tawokiye kin un owakihi kte. 


Wosna kaga Wakantanka Christ el wotanin waste kin wicoie na wotyacin ko un 
latonanin kta he? 
Oyate kin Wakantanka tawokiye kin un owakihi kte. 


Wosna kaga Tuwe iyuha Christ el waste nicila gun he iyecel nikiyela tikin waste yala 
kin kta un ayakita na hena ecel ecanu kta he? 
Oyate kin Wakantanka tawokiye kin un owakihi kte. 


Wosna kaga Taku iyuha wowahwala na woowotanla ogna oyate ehanl awowasi ecannu 
kte, na wicasa okage okinihanpi otoiyohi wicaluonihan kta he? 

Oyate kin Wakantanka tawokiye kin un owakihi kte. 

Mni awicakastanpi te qun hena un wocekiye 


Wacekiye wicasa kin hehanl oyate ahi kin hewica kinyin kte 


Tuwepi geya piya wokicunze teca wan el owicagapi kta un icicupi [tuwepi qeya (wicasa 
wan) Christ el woicicu wan gluteca, hena un wana waceunktyapi kte. | 


Walapi owicinhan un wocekiye kite kin hena tuwewan tokahe kiyapi kta ca kagnigapi kte 


Tokahe kin O itancan wowahtani wicunte o’un etanhan iheyab iwicacu wo. 
Oyate kin Itancan wocekiye unkitawapi kin nahun wo. 


Tokahe kin | Nitawowaunsila na wowicake kin un cante pi kin wicayuzamni wo. 
Oyate kin Itancan wocekiye unkitawapi kin nahun wo. 


Tokahe kin | Nitowakan wiconi un skan skanyan unpi kta wan wicayaqu gun hena 
ojuwicaya yo. 
Oyate kin Itancan wocekiye unkitawapi kin nahun wo. 


Tokahe kin Owacekiye wakan nitawa kin ognayan towacinyepi kin ptaeyla wicayuha 
yo. 


Oyate kin Itancan wocekiye unkitawapi kin nahun wo. 


Tokahe kin | Nitowasake wowalitake ko un wawaste lakapi kta un unspewicakiya yo. 
Oyate kin Itancan wocekiye unkitawapi kin nahun wo. 


Tokahe kin Nitowastelake kin he maka akanl yaotaninpi kta un yewicaya yo. 
Oyate kin Itancan wocekiye unkitawapi kin nahun wo. 


Tokahe kin Nitowahwala na nitowitan ojula kin el awica u wo. 
Oyate kin Itancan wocekiye unkitawapi kin nahun wo. 


Wacekiye wicasa kin heyin kte 
O itancan tona nicinksi Jesus Christ te gun he eciyatanhan mni awicakastanpi kin hena 
nitowasake un akepiya inajinpi na wowitan gluha ya u kte cin he akil unpi kte, he iyena 


niye ob letanhan na ohinniya yaun. Amen. 


Mni kin le eciyatanhan wopila eyapi 


Wacekiye wicasa mni kin yawaste kte kin, itokabya heyin kte 


Itancan kin nicipi un. 


Oyate kin Na nakun niciun. 
Wacekiye wicasa Itancan wakantanka etkiya wopila unkeyapi kte. 
Oyate kin Woyatan na wopila ko unkupi kte qun he hecetu. 


Wacekiye wicasa 

Wakantanka iyotan niwasake qun mni unyaqupi kin hena piunkilapi. Otokaheya 
wicakage qum hehan woniya wakan un yuskanskan. Israel tacincapi kin Egypt el kaska 
unpi kin iyuweh iwicacu, makoce wan ekta wicakico gun heci. Ake mni kin un John 
nicinksi Jesus woniya wakan un Messiah he ekte kin un etan yuwakan, hetanhan Christ 
tokaheya te qun na akepiya kini heun wowahtani el kaska unpi qun hena wicakiyuskapi 
kte na wiconi ohinniya kin he yuhapi kte. 


Mni wan un mni awicakastanpi kte qun le un Ate wopila unkeniciyapi. Christ te qun he el 
kiciunhapi. Hecel ake kiciun kinipi. He etanhan woniya wakan kin un piya unkicagap1. 
He eciyatanhan nicinksi wowiyuskin ozula un ahounpapi, okolakiciye el tona wacinyanpi 
qun hena mni awicakastanpi kta un awicaunkupi, Ateyapi caje kin na Cinhintku kin na 
woniya wakan un. 


Wicoie eyin na ohakabya, wacekiyve wicasa mni kin ekatan kte 


Nitaniya wakan wasake cin un, mni kin le wana luwakan kte kin un eceunnictyapi, hecel 
tona hips qun wahtanipi kin wicayuska kte na Jesus Christ wanikiya wiconi kta un kini 
qun el oicagapi kte. 


He iye, na niye na woniya wakan kin el tyuha un niyaonihanpi letanhan na ohinniyan. 
Amen. 


Chrism Yuwakanpi Woecon 


Wacekiye wicasa owankatuya kin Chrism wigli yuwakan kte, wigli ognake kin nape un 
aputa kin na heyin kte 


Ate owihanke wanice qun, wontya wakan kin un nicinksi taokiyepi kte kin un inyunpi na 
niwicakinyin kte kin un yawastepi, le wigli kin luwakan kta un iceunniciyapi, hecel tona 
heun ayaskab wicayapi qun hena Jesus Christ tawosna kagapi oigluha yaps el woicicu 
yuhapi kte, woniya wakan kin iye el niopeyapi un kte ohinniya na ohinniya. Amen. 


Mni Awicakastanpi 
Mni awicakastanpi kta wicayu otaninpi qun hena wacekiye wicasa el awicahipi ecunhan 


nakun cajepi kin ko kupi kte, nains el wawokiyapi unpi qun wosnakaga nains wacutincin, 
hehanl mni pamahel iye wicayin kte, nains mni awicakastan na heyin kte. 


N., Ateyapi kin, na cinhintku kin, na woniya wakan caje piun mni acicastan. Amen. 


Tohanl mni awicakastanpi kin iyuha iglustanpi kinhan, wacekiye wicasa owankatuya 
nains wosnakage an, owanka wanji el wicota wanyankapi icunhan wacewicakicici yin 
kte. 


Waceunkiyapi kte. 


Mahpiyata Ateyapi kin, mni na woniya wakan nitawa kin lena wicayaqu wowahtani 
woakiktunje kte kin un, wowaunsila wiconi teca kin etkiya. O itancan woniya wakan 
nitawa kin un owicayakiyin kte. Cante un wo ableze akita pi kte qun hena wica qu wo, 
wowalitake kin hecetuwanjica juha unpi kte. Woniya etanhan waste nolakapi kte kin 
slolye wicakiya yo, na waeconnu hena el wowinihanyanpi nitawowiyuskin ko iyuha 
wicaya qu. Amen. 


Hehanl wacekiye wicasa owankatu na ins wosna kage an, tuwepi kin hena nape un 
peslete kin akanl awicaputa kin kte, ituhupi kin akanl icipawega iwicakazo kte cin 


hantans Chrism un kte na otoiyohi hewicakljin kte. 


N., Woniya wakan kin un mni anicastanpi icunhan nakun wapegnitunpi un ko iyaskab 
nitunpi kinhan Christ ohinniya tawaniyin kte. Amen. 


Nains mni awicakastanpi kta un mni yuwakanpi ohakabya na wocekiye eyapi sni itokabya 
wancagya yustanpi kte. 


Tohanl iyuha mni awicakastanpi kin iglustanpi kinhan wacekiye wicasa kin heyin kte 
Tecaya mni awicakastanpi qun hena iyuskinyan tima iwicaun kicupi kte. 


Wacekiye wicasa na oyatepi kin 
Wakantanka tiognake tawa kin el unkinicupi. Christ icipawega akanl okatanpi qun he 
nitawowicala un niglawica kin kte, piya inajin qun he laotanin kte, na owihanke sniya 


taokiye owanjipila qun opeya nicicu kte. 


Wicayusutapi kta un wicayuwitayapi nains mni awicakastanpi woicicunze qun hena akta 
eyapi kte qun heumpt kte sni hantans, he ekiya wicoie wowahwala kin he unpi kte. 


Wacekiye wicasa Itancan towoawahwala kin niyepi el ohinniyan un. 
Oyate kin Na nakun niye el un. 


Wicayusutapi kta un wicayuwitayapi, nains akta igluwicakapi kta ognayan 
Wacekiye wicasa owankatuya kin wicota hipi qun hena hewicakiyin kte 


Wicayusutapi kte qun lena Christ el woicicu kaga pi hena glutecapi kte kin un 
waceunkiyapi kte. 


Hehanl inila unpi kte 


Hehanl wacekiye wicasa owankatuya kin heyin kte 


Wakantanka iyotan wasake cin, nicinksi Jesus Christ tin na ake kini qun un wowahtani 
kin ktela na niye el unkayahipi qun hena wopila unkeniciyapi, na nitawo niya wakan el 
unkikoyakapi hena ob taku yaglustan qun hena yuteca yo. Nitaniyan wasake cin un 
nitokabya taku ecaniciunpi kte qun un yewicaya yo; nicinksi Jesus Christ Itancan unyanpi 
kin, niye el woniya wakan kin niun na wakantanka wanjila lehantu na ohinniyan. Amen. 


Wicayusutapi kte kin 
Wacekiye wicasa owankatuya kin iyuhila nape un awicaputakin na heyin kte 


O Itancan nitaokiye N., nitaniya wakan kin un yuwasaka yo; wiconi tawa anpetu kin hena 
el wowasi ecaniciun kte kin el wowasake qu wo. Amen. 


Nains le unpi kte 


O Itancan mahpiya eciyatanhan nitaokiye N., nitawocantkiye kin un awanlakin kte, 
hecetu kin han niye el ohinniyan luha kte, na anpetu tyohila nitaniya wakan kin sumpa na 
sumpa tankaya ayin kte, tohanyan nitawokicunze ohinniyan qun u kte cin hehanyan. 
Amen. 


Wicayuwinyeyapi Woecon 


N., okolakiciye wakan wanjila kin el wahosiyepi taokolakiciye enitanhan heun 
iyeunniciyapi, na omniciye el owanjipila un epeunniciyapi, wakantanka, Ateyapi kin, 
cinhintku na woniya wakan kin, niyawastepi, na oigluha nitawapi kin ogna niyuhapi kte. 
Amen. 


Akta igluwicakapi 


N., woniya wakan kin niye el taku waste gun hena wana iyecetu, Christ tawoecon na 
tawokicunze etkiya owotanla aniyin kte. Amen. 


Hehanl wacekiye wicasa owankatuya kin heyin kte 


Wakantanka iyotan wasake cin na ohinntyan kin, lena nitaokiyepi kin atkukupi ognayan 
ninape un awicayugata yo. Woniya wakan nitawa kin wicakici un wo; hecel nioie kin 
hena ahonipapi kte cin ableswica kiya yo, hecetu kin wiconi le el wowasi tawapi, na 
wiconi wan u kte cin heciunpi kte; Jesus Christ Itancan unyanpi kin he eciyatanhan. 
Amen. 


Wicoie uma qun he ekiya wicoie wowahwala eyapi kin he unpi kte 


Wacakiye wicasa Itancan tawo awahwala kin niyepi el ohinniyan un. 
Oyate kin Na nakun niye el un. 


Wacekiyapi woecon gun hecena oyate kin ecunpi kte nains wotapi wakan icupi kte kin un 
womnaye ecunpi kte, wacekiye wicasa owankatuya kin el un hantans woecun hena el 
aitacanyan skan kte. 


Wotapi wakan kin aitancan kiyapi hantans, mni awicakastanpi wicoeie tawakiyapi qun 
hena unpi kte. 


Woecun Qeya Taku Itokeca [yopatapi Qunhe Inhanke 
Wotapi wakan woecun kte sni hantans, Itancan tawocekiye un iyvopteyapi kte. 


Ateunyanpi mahpiyata, nicaje qunhe wakanlapi, nitokicunze kin u kte, niye nitawacin 
gun he ogna kte, mahpiya ekta waecunpi qun he iyecel maka akanl ecunpi. Anpetu 
iyohila aguyapi kin he anpetu le el unkupo. Waunhtanipi hena unkakiciktunja po he 
iyecel tona unkiyepi etkiya wahtanipi qun awica unkiciktunja pi kte. Wawiyutanye 
tawoiyute kin el unkipi can etan niunkiya po. Na nakun taku sice cin etan iheyab unkicu 
po. Wokicunze kin, wowasake kin, na wowitan ko nitawa heun letanhan na ohinniyan. 
Amen. 


Wacekiye wicasa kin heyin kte 


Wopila na woyatan iyuha unnicupi, Ate iyotan waunsila kin, niye nicinca hce gun he 
iyecel cinca unyayapi, olakol kictyapi wakan kin el opaunyakiyapi, iyo yanpa el wakanpi 
unketanhanpi kta un ikipi unyakagapi, Jesus Christ nicinksi Itancan unkitawapi, he niye 
el niun na woniya wakan kin, wakantanka wanjila, ohinniya na ohinniya. Amen. 


Womnaye kin icupi na ahipi kte, na wocekiye unma qun hena ko unpi okihipi kte, 
wocekiye kin le un ihunni kiyapi kte. 


Wakantanka iyotan wasake cin, Itancan unyanpi Jesus Christ atkuku kin, he eciy atanhan 
mahpiya tiwahe optaye unpi na maka akanl cajeyatapi hena, woniya wakan towasake cin 
un niyuwasakin kte, etanhan nicante el Christ nitowacinye eciyatan niye el unkte qun he 

okihiniyin kte, wakantanka ataya ozula niye el un kte. Amen. 


Akabya Woecun Kte Qeya Otapapi Kte 


Iyotan Easter tawoecun kin el mni awicakastanpi kin he yuhapi kta iyecetu, iyotan mni 
awicakastanpi woecun hena anpetu eya aiyopteya Easter icunhan unpi kte Pentecost 
anpetu et, wakanpi iyuha ta anpetu el, nains wakanpi iyuha ta anpetu pi qun ohakabya 
anpetu wakan el na Itancan unkitawapi mni akastanpi ognayan witayapi el (Epiphany 
ohakabya anpetu wakan tokaheya kin el,) Mniawicakastanpi kta un owitaye qun hena 
ecela un patanpi kte na ins tohanl wacekiye wicasa owankatuya kin el un kte hantans, 
tokel yawastepi gun ognayan yustanpi kte. 


Iwankab anpetu geya acajeyatapi gun hena wacekiye wicasa owankatuya nains 
wosnagage cin woecun el unpi okihipi sni hantans, wacekiyve wicasa owankatuya kin 
wacutincin kin iyopeyin kte kin un kagnigin na wowasake qu kte. He eciyatanhan un, 


wacutincin kin mni awicakastanpi kta un awacewicakinyin kte gun he oyublaye 308 el 
owapi qun hena apsicin kte, woecun eya yuaoptetupi qun hena le ihakabya oyakapi. 


Woecun owapi geya apsicapi gun hena tohanl ohakabya oyate witayapi kin han el 
wacekiye wicasa owankatuya nains wosnakage cin ustanpi kte. 


Anpetu qeya icajeyatapi qun hena el mni awicakastanpi wanica hantans, mni 
awicakastanpi woicicunze piya glutecapi qun he oyublaye (——) el owapi, he wotapi 
wakan wowicala he ekiya unpi kte. 


Nacinpi hantans, woyatan olowan kin he oegle tokaheya yawapi na ohakabya ahiyaya pi 
kie, “Itancan kin nicipi un”, wicoie eyapi sni itokabya. 


Tohanl wacekiye wicasa owankatuya kin hihantans, nains ikipiya woecun unma kin hena 
tantanhan ko el un kta hantans, anpetu el tawocekiye (oyublaye na ins -) mni 
awicakastanpi el tawoonspe wanji na isumya unpi kte (oyublaye ——) kini anpetu el 
aiyopteya wanji ekiya unpi kte. 


Ikceya unpi qun hena wawokiyapi tawoecun qun ognayan skanpi kte, na inawicakcinjin 
kin hena ko el skanpi kte kin un wicakagnigapi kte. Walapi un wacekiyapi kte cin 
(oyublaye ——) he inawicakcinjin kin yawapi el tokahepi okihipi kte. 


Wowicala kin he wacekiyapi woecun kin el unpi kte sni. 


Omni akastan el woecun kin mni awicakastanpi kte qun wanicapi hantans, hehanl wopila 
wocekiye (oyublaye ——) yawapi sni itokabya nains yawapi icunhan, wacekiye wicasa 
kin, mni awicakastanpi kte qun hena na inawicakcinjinpi qun ob omni akastan el yapi na 
mni kin un wopila eyapi kte. 


Omni akastan etkiya owicinhan yapi kin icunhan Psalm wanji aiyopteya ca yawapi kte 
Psalm 42, nains olowan nains taolowan ahiyayapi kte. 


Tukte el ikipiya woecun wan yuhapi kta hantans, mni un wopila eyapi sni itokabya mni 
wan sape sni ca etanhan omni akastan kin ojuyeyapi kte. 


Mni awicakastanpi un woecun na mni un wopila eyapi kte kin el, tohanl iyehantu kin han 
wacekiye wicasa, omni akastan optakiya wicota hipi kin itoheya nawicajin kte na 
inawicakcinjin pi kin hena ptayela najin pikin hecel oyate kin take ecunpi kin hena 
tanyan wanyankapi okihipi kte. 


Mni awicakastanpi woecun ohakabya petinjanjan ska (wosna aglehe kin etan petinjanjan 
ska ileyapi na tecaya mni awicakastanpi gun hena iyohila wicaqupi kte na ins 
inawicakcinjinpi gun hena. 


Wocekiye kte kin un tipi wakan itokabya yapi cinpi hantans, “Mahpiyata Ateyapi na 
woniya wakan kin un wopila unkeniciyapi, ” ehanl tawoecun kin iyoptin kte. 


Tecaya mni awicakastanpi gun hena na ins inawicakcinjinpi hena mni awicakastanpi 
woecun el wotapi wakan el aguyapi na mnisa un wosnapi qun hena au wicakiyapi kte. 


Taku Tantanhanpi Un Ecela Mni Awicakastanpi 


Tuwewan “Ateyapi kin, na Cinhintku kin, na woniya wakan caje kin un,” mni akastan pi 
sni ca un hecetu iwankiciyankapi (ecin mni awicakastanpi Lena aitancan yaunpi) tuwe 
qun he ehantan woecun ognayan mni akastanpi kte, tka le el owapi kin ognaya ca unpi 
kte. 


Mni anicastanpi sni heci N., Ateyapi kin, na Cinhintku kin, na woniya wakan caje kin un 
mni acicastan. 


Hehanl Itancan tawocekiye kin eyapi kte 
Isum unma wocekiye kin hena unpi okihipi kte ohlate owapi kin he ognayan. 


Mahpiyata Ateyapi, mni kin un wontya wakan kin le nitaokiye cin le yaku, wowahtani 
wo akiktunje kte kin un na nita wowaunsila kin un wiconi teca ekta inajin kiya yo, O 
Itancan, yuwasaka yo niye le el yaun kin un, ni isto waunsila kin un aopemni yuha yo, na 
ohinniyan tanyan luha kte. 


Tuwewan inagni mni mni akastanpi gun wosnakage wan owacekiye awanyanke gun he 
onahun yin kte, kinhan tanyan owa egnakapi kte. 


Mni akastanpi qun he akisni hantans, owicota kin el wacekiye wicasa owankatuya kin na 
ins wosnakage cin piya kiciyustanpi kte, inahni mni akastanpi qun he, na tona el 
inakicyin pi qun hena ob woecun kin le el unpi kte, tka mni kin he unpi kte sni. 


Wotapi Wakan Woecon Kin: Rite One 


Waknawosnapi kin Wotapi Wakan econpi kte cin icunhan minihuhaska akahpe he kta. Qa 
Wosna Kaga kin Waknawosnapi kin itokab najin kta, ga Itancan Tawocekiye kin qa 
iyokiheya Wocekiye kin eyin kta, Omniciye kin canpeska makakde inajinpi kta; tka Wosna 
Kagacin kinhan. Itancan Tawocekiye kin eyapi kte sni. 


Ate unyanpi, mahpiya ekta nanke cin, Nicaje wakandapi nunwe. Nitokiconze u nunwe. 
Mahpiya ekta nitawacin econpi kin, He iyecen maka akan econpi nunwe. Anpetu iyohi 
aguyapi kin, anpetu kin de unqu miye. Qa tona ecinsniyan ecaunkiconpi 
wicunkicicajujupi kin, He tyecen waunhtanipi kin unkicicajuju miye. Qa taku 
wawlyutanye cin ekta unkayapi sni miye; tka taku sice cin etanhan eunkdaku miye. 
Amen. 


Wocekiye kin. 


Wakantanka Iyotan-wasaka, wicacante kin owasin wanyag nanka, qa taku uncinpi kin 
owasin sdonyaye, ca takuna ananicihbepica sni; Nitantya Wakan kin eciyatanhan 
canteoyuze kin unkiciyuska miye, hecen awicakehan wasteunnidakapi kta, qa Nicaje 
wakan kin yuonihanyan unyatankapi kta; Christ Itancan unyanpi kin he eciyatanhan. 
Amen. 


Hehan Wosna Kaga kin, Omniciye yankapi kin ekta ikduhomni kta, qa WOAHOPE 
WIKCEMNA kin taninyan yawa kta; ga Omniciye kin, ecen canpeska makakde najinpi, 
ga Woahope kin wanji ihunniyan eca, hekta tohan sicapi kin on Wakantanka towaonsida 
kidapi kta, ga tokata yapi kte cin woope kin hena tanyan yuhapi kta e wowaste kidapi kta. 


Woahope Wikcemna kin, wi iyohi en Anpetu Wakan wanjina en yawapi kinhan, cinpi 
kinhan akta yawapi kte sni. Tuka yawapi sni ehantanhans Wosna Kaga kin Woahope 
Yuwitayapi kin, “Itancan unyanpi Jesus Christ taku eye cin,” etc., he eyin kta. 


Woahope Wikcemna kin. 


Wosna Kaga Wakantanka wicoie kin dena eye, ca heya; Wakantanka nitawa, Itancan 
kin he Miye: Mitokan taku wakan tokeca duha kte sni. 
Ayuptapi Itancan, onsiundapi, ga woope kin de unyuhapi kta e, cante yusunyan miye. 


Wosna Kaga Wakagapi wanjina nicicagin kte sni, nakun wankan mahpiya ekta, ga 
ihukuya maka kin en, qa maka kin ohdateya mini kin mahen, taku hiyeye cin, wanjina 
oyakagin kte sni. Wicitokab yakipatuje, qa cewicayakiyin kte sni. 

Ayuptapi Itancan, onsiundapi, qa woope kin de unyuhapi kta e, cante yusunyan 
miye. 


Wosna Kaga Itancan, Wakantanka nitawa, Caje kin ituya ehin kte sni. 
Ayuptapi Itancan, onsiundapi, qa woope kin de unyuhapi kta e, cante yusunyan 


miye. 


Wosna Kaga Anpetu Okihpapi kin wakanyan duha kte cin he kiksuya wo. 


Ayuptapi Itancan, onsiundapi, ga woope kin de unyuhapi kta e, cante yusunyan 
miye. 


Wosna Kaga Niyate qa nihun wicakduonihan wo. 
Ayuptapi Itancan, onsiundapi, qa woope kin de unyuhapi kta e, cante yusunyan 
miye. 


Wosna Kaga Tin-wicaktepi ecanon kte sni. 
Ayuptapi Itancan, onsiundapi, qa woope kin de unyuhapi kta e, cante yusunyan 
miye. 


Wosna Kaga Wawicihahapi ecanon kte sni. 
Ayuptapi Itancan, onsiundapi, qa woope kin de unyuhapi kta e, cante yusunyan 
miye. 


Wosna Kaga Wamayanon kte sni. 
Ayuptapi Itancan, onsiundapi, qa woope kin de unyuhapi kta e, cante yusunyan 
miye. 


Wosna Kaga Nikiyena-ti kin, ituya aiyayin kte sni. 
Ayuptapi Itancan, onsiundapi, qa woope kin de unyuhapi kta e, cante yusunyan 
miye. 


Wosna Kaga Wayakon kte sni. 
Ayuptapi Itancan, onsiundapi, qa woope kin dena owasin unkicantepi en oyawa kta, 
iceunniciyapi. 


Hehan Wosna Kaga kin cin kinhan heyin kta. 
Itancan unyanpi Jesus Christ taku eye cin, nahon po. 


Wakantanka nitawa Itancan kin, nicante ataya on, qa ninagi ataya on, qa nitawacin ataya 
on wasteyadakin kta. De woahope tokaheya qa tanka kin ee. Qa inonpa kin he iyececa; 
Niye inikdacin kin he iyecen nikiyena-ti kin wasteyadakin kta. Woahope kin denaos 
Woope ataya, Waayatapi ko en ikoyaka. 


Woahope wikcemna kin yawapi sni hecinhan, hehan decen eyapi kta. 


Wosna Kaga Itancan, onsiunda miye. 
Woayupte Christ, onsiunda miye. 
Wosna Kaga Itancan, onsiunda miye. 


Wosna Kaga kin cin kinhan heyin kta, 

Itancan Iyotan-wasaka, qa Wakantanka ohinniyan kin, uncantepi qa untancanpi kin napin, 
woope nitawa canku kin en, qa woahope nitawa en wowasi oecon kin okna maunnipi kta 
e, duha, duwakan, qa awandakin kta, iceunniciyapi; hecen, woawanyake iyotan wasaka 
nitawa kin eciyatanhan, dehan qa ohinniyan, untancanpi qa unnagipi kin tanyan unpi kta; 
Wanikiye ca Itancan unyanpi Jesus Christ kin he eciyatanhan. Amen. 


Hehan eyapi kta, 

Wosna Kaga Itancan kin nicipi un nunwe. 
Woayupte Qa ninagi kin kici. 

Wosna Kaga Ceunkiyapi kta. 


Hehan Wosna Kaga kin Anpetu Wocekiye tawa kin eyin kta. Qa he ohakab Wicasa 
Wakan kahnigapi kin wowapi kin yawa kta, qa tokaheya heyin kta, “Wowapi kin he—en, 
Wicowayake—, Oekde—en owapi.” Qa Wowapi kin ihunniye cinhan, “De en Wowapi 
kin ihunni ce” eyin kta. 


De en cinpi kinhan, Odowan wan ahiyaypi kta. 


Hehan Wicasa Wakan kahnigapi kin Wotanin Waste kin yawa kta (Omniciye owasin 
najinhan najinpi kta,) tuka tokaheya heyin kta, “Wotanin Waste Wakan kin—en, 
Wicowayake—, ga Oekde—en owapi.” 


De en heyapi kta, 
Initancan, Wowitan duha nunwe. 


Wotanin waste kin iyohakab, cinpi kinhan, heyapi kta, 
Christ niye hca, Woyatan duha nunwe. 


Hehan wowicada, Nicene Wowicada eciyapi kin he, qais Wahosiye Wowicada kin eyapi 
kata, tka Hinhanna Wocekiye woecon en wanna eyapi hecinhan cinpi kinhan yawapi kte 
sni. Qeyas Christmas Anpetu, Easter Anpetu, Ascension Anpetu, Anpetu Wakan ska, qa 
Yamni Taanpetu wakan kin icunhan ohinni Nicene Wowicada kin he yawapi kta. 


Wakantanka wanjina, Ateyapi Iyotan wasaka, mahpiya maka iyakna, Qa taku 
wanyagpica qa wanyagpica sni kin owasin Kage cin, he wicawada: 


Qa Itancan wanjina Jesus Christ, Wakantanka Cinhintku hecena-icage cin, Maka owasin 
itokabya Atkuku kin etanhan icage; Wakantanka etanhan Wakantanka, Iyoyanpa etanhan 
Tyoyanpa, Wakantanka hca etanhan Wakantanka hca, Icaga, kagapi sni, Ateyapi kin kici 
okonwanjina; He iye ecityatanhan taku owasin kagapi; He, wicasa unkiyepi on, ga unnipi 
kta e, mahpiya kin eciyatanhan kuya hi, Qa Woniya Wakan kin ectyatanhan Witansna un, 
Mary etanhan wicacehpi icu, ga wicasa icicaga; Qa Pontius Pilate unkiyepi on 
canicipawega en okatanwicakiya. Kakije, ca hapi; Qa anpetu iyamni kin ake kini, Qwapi 
qon iyecen; Qa wankan mahpiya kin ekta tyaye, Ca Ateyapi etapa kin eciyatanhan 
iyotanka; Qa ake wowitan yuha, nips qa tapi kin hena napin wicayasu u kta; He tokiconze 
kin owihanke wanice kta. 


Qa Woniya Wakan kin he wicawada, he Itancan qa Wiconi Wicaqu kin hee, He Ateyapi 
kin ga Cinhintku kin eciyatanhanpi u, He Ateyapi kin ga Cinhintku kin ob okonwanjina 
cekiyapi qa yatanpi ece, Waayatapi kin eciyatanhan ie cigon he. Qa Okodakiciye Wakan, 
wanjina, Owancaya ga Wahosiyepi kin ectyatanhanpi kin he wicawada. Woahtani 
yutokan iyeyin kte cin, Baptisma wanjina obdaka; Qa wicate cin Kinipi kte cin; Qa tokata 
makoce ekta Wiconi kte cin hena ekta etonwan waun. Amen. 


Hehan anpetu-wakan otahena Anpetu tona wakanyawapi, ga tona Akihaniciyapi-anpetu 
heca kin oyakapi kta; qa (he iyecetu kinhan) Wotapi Wakan kin econpi kte cin oyakapi 
kta, ga Wakan kiciyuzapi yaotaninpi kin, ga taku tokeca oyakapi kte cin. 


Hehan Wowahokonkiye kin hee kta; he ivohakab Wosna Kaga kin Wotapi Wakan econpi 
kie cinhan, Waknawosnapi kin ekta kinajin ga Wawicaqupi itokab Oekde kin dena 
etanhan tona cin kin eyin kta. 


Itancanunyanpi Jesus Christ taku eye con he yeksuyapi kta, Wicaqupi kin he waste, qa 
icupi kin he aoptetu ce eye cin he. Ohan. 20:35. 


Iyoyanpa nitawapi kin wicasa wicitokab kduwiyakpa po, hecen wowasi waste ecanonpi 
kin wanyakapi kta, ga niyate mahpiya ekta yanke cin yuonihanpi kta. Matt. 5:16 


Maka akan woyuha ekiknakapi sni po; hen wabduskana qa ogigi kin wayusice, ca hen 
wamanonpis’a kin wakandokapi qa wamanonpi ece: tka mahpiya kin e ekta woyuha 
eiciknaka po; hectya wabduskana qais ogigi kin wayusice sni, qa hen wamanonpis’a kin 
wakandokapi qa wamanonpi sni. Matt. 6:19, 20 


Tona, Itancan, Itancan, emakiyapi kin owasin hcin mahpiya Wokiconze kin en yapi kta 
hee sni; tka tuwe Ate mahpiya ekta yanke cin, tawacin ecen econ kinhan hee kta. Matt. 
7:21 


Tuwe conana oju kin he conana mnayin kta; qa tuwe ota hcin oju kinhan he ota hcin 
mnayin kta. Wicasa otoiyohi tye cante ekta token wacinyuze cin he okipe kta, 
wawipidaya, qais econsipi kin on etanhan sni; Wakantanka cantewasteya wawicaqu kin 
he wastedaka ece kin heon. 2 Cor. 9:6, 7 


Unkokihipi kin icunhan, wicasa owasin taku waste ecawicunkiconpi kta; qa wacinyanpi 
tiyoknaka kin hena iyotan en. Gal. 6:10 


Wakantanka owotanna sni wanica, heon wocantkiye eciyatanhan wowasi ecanonpi kin 
akiktonjin kte sni; iye Caje kin on wocantkiye kin he dutaninpi, wakanpi kin 
owicayakiyapi gon qa nahanhcin owicayakiya nankapi. Heb. 6:10 


Taku waste econpi, qa wapamnipi kin hena akiktonjapi sni po; hena wosnapi kin 
Wakantanka iyokipi ece. Heb. 13:16 


Tuwe maka kin de woyuha yuhe, ca hunkawanjitku wicakis un wanyaka esa, towaonsida 
kin nakitake cinhan, Wakantanka wocantkiye tawa kin token en un kta he. John 3:17 


Token oyakihi kin, he tyecen waonsida wo. Ota duha hecinhan, tyakicuya wicaqu wo; is 
conana duha hecinhan, conana esa etanhan bdihenya wicayaqu kte cin, tyuskinyan econ 
wo: hecen anpetu en taku inicakije cin en wokajuju waste nicikpahi kta. Tobit 4:8,9 


Unkan Wicasayatapi kin waayupte ca hewicakiyin kta, Awicakehan heciciyapi, 
Mihunkawanji kin dena cikcistinpina hecawicayeconpi kin he miye ecamiyeconpi ece. 
Matt. 25:40 


Tuka tuwe wacinyanpi sni kinhan token on he hoyekiyapi kta he; ga taku he nahanhcin 
nahonpi sni kinhan token wacinyanpi kta he; ga tuwena oyake sni kinhan token nahonpi 
kta he; qa ekta yewicasipi sni kinhan token oyakapi kta he. Rom. 10:14, 15 


Jesus hewicakiya: Awicakehan woksapi kin tanka, tuka wowasi econpi tonana ce; heon 
etanhan woksapi Itancan kin, he iye wowasi econpi kin heca woksapi kin en yewicasi kte 
cin he icekiya po. Luke 10:2 


Itancan kin itokab tuwena cokana ikdutanin kte sni; Itancan kin wakan yada niyawaste 
kin, taku nicu kin he etanhan otoiyohi token kicun okihi kin, he iyecen ahi kta. Woope 
Itakikna 16:16, 17 


Wotanka kin, qa wowasake kin, qa wowitan kin, ga woohiye kin, qa wowinihan kin hena 
owasin nitawa, taku mahpiya ekta, qa maka akan un kin owasin nitawa ce, Itancan kin 
taku owasin twankab un, qa pa kin he niye dakaes. 7 Anpetu oyakapi 29:11 


Taku owasin niye etanhan u, ga nitawa kin etanhan unnicupi. / Anpetu oyakapi 29:14 


Tohan wakan cekiyapi kin, ga oyate wawicaqupi icupi kta eca, ohinni oekde kin dena 
etanhan unpi kta. 


Deacon kin, qais Tipi Wakan Awanyake cin, qais tuwe kasa econ kta iyececa, kahnigapi 
kin, wahpanicapi on Wawicaqupi kin, ga taku tokeca esa on wicaqupi kin, he Waksica 
ecetu wan on icu kta; ga yuonihanyan Priest kin en kau kta qa he is icu qa Waknauosnapi 
kin akan onsiiciya eknakin kta. 


Hehan Priest kin Aguyapi ga Minisa kin wosna kta, ga Waknawosnapi kin akan eknakin 
kta. 


Qa tohan wawicaqupi ga wosnapi kin icupi ga ahiknakapi cca, cinpi kinhan Odowan wan 
ahiyayapi kta. 


De en Priest cin kinhan tona Okodakicive Wakan tawocekiye cinpi kin on Omniciye kin 
icekeyewicasi kta. 


Hehan Priest kin heyin kta, 
Christ Okodakiciye Wakan tawa kin ataya on ceunkiyapi kta. 


Wakantanka Iyotan-wasaka qa ohinniyan niun kin, Wahosiye wakan nitawa eciyatanhan 
wocekiye, qa wadapi, qa wicasa owasin on wopida unkeyapi kta onspeunyaki-yapi; 
(wawicaqupi qa) wosnapi unkitawapi kin dena iyacu kta, qa Wookinihan Wakan nitawa 
kin en, wocekiye unkeyapi kin dena wowaonsida iyotan eciyatanhan iyacu kta, onsiiciya 
iceunniciyapi; Okodakiciye Wakan Owancaya kin wowicake, wicowanjina, qa wookiye 
taniya kin he on ohinniyan tyouamyayin kta, iceunniciyapi: Qa tona Nicaje wakandapi 
kin, hena owasin Nioie wakan wowicake kin en okonwanjina wacinyuzapi, qa owasin 
okonwanjina Wakantanka tawocantkiye kin yuha niunpi kte cin, he ecetuyayin kta. 


Nakun Christian Wicasa Itancanpi kin owasin tawacinpi kin awanwicadake ca 
waeconwicayakiyin kta, hecen awicakehan iyakidecen woowotanna econwicakiyapi kta, 
wicowicasasni ga wicohan sica on wawiyopeyapi kte cin, ga woohoda nitawa owotanna 
kin, ga wowaste kin hena okiyapi kta e iceunniciyapi. 


Mahpiyata Ateyapi kin, Bishop ga Wicasa Wakan owasin wowaste wicagu ye, hecen 
tonipi qa woonspe tawapi kin napin eciyatanhan, Nioie wowicake ga niun kin yuotaninpi, 
ga Wakiconzapi wakan nitawa kin owasin owotanna ecen econwicakiyapi kta. 


Qa nitaoyate kin owasin, ga tyotan omniciye den yankapi kin, mahpiya eciyatanhan 
wowaste wicaqu ye; hecen, onsiya canteyusya, qa yuonihanyan iyecetuya, Nioie wakan 
kin nahonpi ga icupi kta; tohanyan nipi kin hehanyan wowakan ga wicoowotanna 
eciyatanhan awicakehan waecaniconpi kta. 


Qa tona wiconi ptecena kin de en, wokakije, wicocantesica, wotehika, wowayazan qais 
wokakije kin tukte wanji kasa en unpi hecinhan, Itancan, ewicayakdaku qa wicayecanptin 
kta, nitowaste kin eciyatanhan onsiictya iceunnictyapi. 


Qa nakun nitaokiye tona wiconi kin detanhan wokokipe qa wowacinye nitawa oknayan 
iyayapi kir hena on Nicaje wakan kin unyawa stepi; hena wowastedake nitawa qa 
waecaniconpi kin en ohinni sanpa aicahwicayayin kta e he ecetuyayin kta, qa unkis 
woonspe waste tawapi kin okna unyanpi kta e wowaste unyaqupi kta, iceunniciyapi, 
hecen hena ob mahpiya wokiconze nitawa kin en ungonpi kta. Wawiciya ga Iyokookna 
un unkitawapi hecena, Jesus Christ hee, he eciyatanhan, Ate, iyecetu unkiciciya miye. 
Amen. 


Hehan tona Wotapi Wakan icupi kta hipi kin, Wosna Kaga kin hewicakiyin kta. 


Niyepi tona wicakeya qa awicakekan woahtani duhapi on iyopeniciyapi kin, qa wicasa ob 
cantekiciya qa wastekicida yaunpi hecinhan qa tokata niohanpi kin yakdutecapi kta 
nitawacinpi kin Wakantanka woahope tawa kin ecen oyapapi, qa iye canku wakan tawa 
kin okna mayanipi kta hecinhan; Wowacinye yuha, kiyena u po, qu nicanptapi kta e 
Wakiconzapi wakan kin de icu po; ga yuonihanyan canpeska makakde inajinpi, aq 
Wakantanka Iyotan-wasake cin ektakiya onsiiciya wokdaka po. 


Hehan Omniciye Wokdakapi kin de, Wosna Kaga kin tona wotapi Wakan icupi kte cin 
owasin ob, onsiiciya canpeska makakde ina, jinpiga heyapi kta, 


Wakantanka Iyotan-wasaka, Itancan unyanpi Jesus Christ Atkuku kin, taku owasin Kage, 
ca wicasa owasin Wicayasu; Unkitawacinpi, ga unkoiepi, qa unkohanpi, Hena on ohinni 
Nitookinnihan Wakan kin unyusikdapi qa wahteunyadapi kte sni tyecen, Woahtani qa 
wicohan sica ota econqonpi kin, hena unkdataninpi, ga on cante unsicapi. Ecinsniyan 
econqonpi kin dena on, awicakehan iyopeunkiciyapi, Qa cante unsicapi; Hena 
unkiksuyapi eca wotyokisice; Oqin kin hena okihipica sni. Onsiunda miye, Onsiunda 
miye, Ate Iyotan waonsida; Nicinksi Itancan unyanpi Jesus Christ tohan kin ecityatanhan, 
Hekta kin owasin unkicicajuju miye; Qa detanhan tokata wiconi teca kin He oknayan 


iyonicipi kta iyecen Waecaunniconpi kta, Ecen Nicaje woyuonihan ga wowitan yulie kta; 
Jesus Christ Itancan unyanpi kin he eciyatanhan. Amen. 


Hehan Wosna Kaga kin (Bishop en yanke cinhan he e kta,) najinhan najin kta, qa 
Omniciye yukanpi kin ekta itoheya ikduhomni, qa heyin kta, 


Wakantanka Iyotan-wisaka, mahpiyata Ate unyanpi kin, he towaonsida tanka 
eciyatanhan, tona cante on woiyopeiciye, qa wowacinye awicakehan yuha, iye ekta 
itoheya ikduhaomnipi kinhan, hena wahtanipi kin wicakicicajujupi kta, iwahowicaye 
cigon; Onsinidapi nunwe; woahtani nitawapi kin owasin nicicajujupi ga etanhan 
enikdakupi nunwe; taku waste owasin en piya niyusutapi qa iwasagniyanpi nunwe; qa 
wiconi ohinniyan kin ekta uniupi nunwe; Jesus Christ Itancan unyanpi kin he 
eciyatanhan. Amen. 


Hehan Wosna Kaga kin hehin kta, 


Christ Wanikiya unkitawapi kin, tona iye ekta ikduhomnipi kin, wokicanpte wicoie 
ewicakiye cin nahon po. 


Ekta mau po, tona wowasi ecanonpi qa tkeya wayaginpi kin, ctyuwasakapi kta ce. Matt. 
11:28 


Wakantanka maka oyate kin cantewicakiye cin, heon Cinhintku hecena-icage cin wicaqu, 
hecen tuwe awacin kinhan owihanke kte sni, tka wiconi owihanke wanice cin yuhe kta. 
John 3:16 


Nakun Saint Paul taku eye cin nahon po. 


Wicoie kin de wicakapi, qa wicasa owasin icupi kta iyececa, Christ Jesus wahtanipis’a 
niwicayin kta e on makata hi. / Tim. 1:15 


Nakun Saint John taku eye cin nahon po. 


Wicasa wanji wahtani kinhan, Ateyapi kin ekta Wawiciya wan unyuhapi, Jesus Christ 
owotanna kin hee; ga woahtani unkitawapi Icajuju kin he iye. / John 2:1, 2 


He ihunniye an, ivohakab Wosna Kaga kin heyin kta, 

Nicantepi kin yuwankan ekdaku po. 

Ayuptapi Itancan kin ekta yuwankan eunkdakupi. 

Wosna Kaga Wakantanka Itancan unyanpi kin, wopida unqupi kta. 
Ayuptapi He hecetu qa econpica. 


Hehan Wosna Kaga kin Itancan Waknawosnapi tawa kin ekta itoheya ikduhomni qa 
heyin kta. 


Itancan, ohinniyan, qa tukte etu kin owasin en, wopida unkeniciyapi kte cin, he hecetu 
hca, qa econqonpi kta iyececa, Ateyapi Wakan, Wakantanka Iyotan-wasaka, Owihanke 
wanica. 


De iyokihe, Itokab-eyapi kahnigapi kin he eyapi kta, wanji kahnigapi kinhan; qais 
wancaknana, Wosna Kaga kin de ahiyaye qais eyin kta, 


Heon etanhan Oknikde, qa Oknikde Itancan qa mahpiya obepi kin owasin ob, Nicaje 
wowitan kin unyatanpi ga unyatankapi: ohinniyan unniyatanpi qa heunkeyapi, 


Wosna Kaga qa oyaoe kin, 
Wakan, Wakan, Wakan, wicota en Itancan, Wakantanka, mahpiya qa maka Nitowitan kin 
ojuna: Wowitan duha nunwe, Itancan Iyotan Wankantu. Amen. 


Itokab Eyapi Kin 
CHRISTMAS. 


Christmas-anpetu en, ga iyohatab anpetu sakawin kin en. 

De iyohan Jesus Christ, Nicinksi hecena kin, unkiyepi on tonpi kta e wicayaqu kin heon; 
qa he, Woniya Wakan tohan kin eciyatanhan, wicasa hca icicage, hunku, Witansna-un 
Mary, tancan kin etanhan; ga he woahtani asape sni, hecen unkiyepi woahtani owasin 
etanhan unyuskapi kta. 

Heon etanhan Oknikde, etc. 


EPIPHANY. 


Epiphany kin, qa iyohakab anpetu sakowin kin en. 

Itancan unyanpi Jesus Christ eciyatanhan, Iye unkicehpipi tepica kin de oknayan hcin, 
Towitan kin dkutanin; hecen otyokpaze cin etanhan Iye Towitan iyojanjan kin ekta 
unkaipi kta. 

Heon etanhan Oknikde, etc. 


YUSKAPI, YAOTANINPI, QA WAYUTOKECAPI KIN. 


Yuskapi, Yaotaninpi, ga Yutokecapi Anpetu kin hena en. 

Nicinksi Jesus Christ Itancan unyanpi Ite kin en Nitowitan kin sdonyeun-yakiyapi kta e, 
Wicoie kin wicacehpi icicage cin woanahbe kin eciyatanhan unkicantepi mahen iyojanjan 
teca wan tyoyamyakiya. 

Heon etanhan Oknikde, etc. 


EASTER. 


Easter-anpetu en, ga ivohakab anpetu sakowin kin en. 

Tka iyotan Nicinksi Jesus Christ Itancan unyanpi wowitan yuha Kini kin, heon 
unniyatanpi kta tyececa: Woacaksin Tahcaskana Cinca kin hee, unkiyepi on wosnapi, qa 
maka akan woahtani kin yutokan iyeya; iye to cin on wiconte awiknuntyan, qa ake 
wiconi en kini kin, he eciyatanhan wiconi owihanke wanice cin en unkakdipi. 

Heon etanhan Oknikde, etc. 


ASCENSION. 


Ascension-anpetu en, ga ivohakab anpetu sakowin kin en. 

Nicinksi tyotan teyahinda Jesus Christ Itancan unyanpi eciyatanhan; he, wowitan yuha 
Kini kin ohakab, Wahosiye wicayuhe cin owasin en yutaninyan ikdutanin, qa wanyag 
najinpi icunhan mahpiya ekta wankan kinkde, he oyanke piunkicictyapi kta e hecon; 
hecen iye tukten yanka hecinhan, he en unkis eya wankan unyanpi kta, ga iye kici 
Tokiconze wowitan en ounpapi kta. 

Heon etanhan Oknikde, etc. 


WHITSUNTIDE. 


Anpetu-wakan-ska kin en, ga ivohakab anpetu sakape kin en. 

Jesus Christ Itancan unyanpi eciyatanhan; iye hecen wicakeya iwahowicaye ciqon iyecen, 
Woniya Wakan kin de iyehan mahpiya eciyatanhan kuya hi, waonspewicakiye cin 
awicahan, wowicke owasin onspewicakiyin kta, qa en awicayin kta; oyate owasin ekta 
Wotanin-waste kin ohinni oyakapi kta wowaditake ga tawacin bdiheca wicaqu; he 
eciyatanhan okpaza qa wiconuni etanhan, Niye etanhan iyoyanpa wiyakpa qa 
wookahnige wowicake nitawa kin qa nakun Nicinksi Jesus Christ tawa kin ekta 
unkakdipi. 

Heon etanhan Oknikde, etc. 


TRINITY SUNDAY. 


Yamni Taanpetu-wakan, hecena en de eyapi kta. 

Niye, Nicinksi necena icage cin ga Woniya Wakan kin kici, Wakantanka Niwanjina, 
Itqncan Niwanjina, Wicasa yamni en qa Ouncage wanjina en yaun. Ate, nitowitan token 
wicaundapi, he iyecen Cinhintku qa Woniya Wakan kin wicaundapi, wanjina tokeca sni, 
qais wanjina aoptetu sni tyakidececap1. 


or 


Nicinksi Jesus Christ Itancan unyanpi wiconte tehika tawa qa wicowaste yuha kin hena 
on, qa nakun Woniya Wakan, Wicakicanpte cin unkukiyapi on; Owihanke wanica 
Wakantanka yaun kin en, hena nici okonwanjina. 

Heon etanhan Oknikde, etc. 


ALL SAINTS 


Wakanpi Owasin Taanpetu kin en, ga Iyohakab anpetu sakowin ken en. 

Niye, Wakanpi ota wicayuhe cin aokduteya awanyag naunjinpi kin, ectyatanhan unkiye, 
odakonkiciyapi tawapi en unkiyuskinpi kta, qa oinyanke unkitokab wanke cin he 
wacintankaya unkiyankapi kta, qa hena ob wowitan watesdake snije sni kin he unkicupi 
kta. 


Heon etanhan Oknikde, ga oknikde Itancan ga mahpiya obepi kin owasin ob, Nicaje 
wowitan kin unyatanpi ga unyatankapi; ohinniyan unniyatanpi qa heunkeyapi, 


Wosna Kaga qa oyate kin. 


Wakan, Wakan, Wakan, wicota en Itancan, Wakantanka, mahpiya ga maka Nitowitan kin 
ojuna: Wowitan duhanunwe, Itancan Iyotan Wakantu. Amen. 


Tohan Wosna Kaga kin Waknawosnapi kin itokab inajin ca, Aguyapi ga Minisa kin 
yuwiyeya hecinhan, hecen Omniciye kin wicitokam Aguyapi kin tanyan yuspuspu kta, qa 
Wivatke kin nape on tanyan icu kta e wiyeya eknake cinhan, Yuwakanpi Wocekiye eyapi 
kin eyin kta, decen. 


(a) De en Wosna Kaga kin Wakisica kin nape en icu kta. 

(b) De en Aguyapi kin Yuspuspu kta. 

(c) Qa de en Aguyapi kin owasin nape akan eknakin kta. 

(d) De en Wiyatke nape kin en icu kta. 

(e) Qa de en tonakiya Minisa yuwakanpi kta, okna he cin owasin nape akan ekan eknakin 
kta. 


Wakantanka Iyotan-wasaka mahpiyata Ate unyanpi kin, wowitan owasin Nitawa nunwe, 
Niye Nitowaonsida eciyatanhan Nicinksihe-cena Jesus Christ Canicipawega akan tin kta 
e wicayaqu, opeunkitonpi kta e hecanon kin; (he Iye hecon kin on wancana icicu) maka 
akan woahtani ataya yutokan iyeyin kta e, wawicaqupi, wosnapi, qa wokajuju wan ojuna, 
owotanna, qa iyowicahi kta, ecen kaga; qa nakun Iye wiconte qa wosna waste on 
wokiksuye owihanke sni wan kage, ca Wotanin-waste Tawa kin en, tohanyan ake hi sni 
hehanyan hecen econunsipi: Ecin hanhepi wan en wiyopeyapi qon, (a) en Aguyapi icu; 
qa wopida eye cehan, (b) yuspuspu, qa Waonspewicakiye cin wicaqu, qa 
Waonspewicakiye cin wicaqu, qa heya, Icu po, yuta po, (c) de Mitancan kin ee ce, he 
niyepi on wicawaqu; Miye on Wokiksuye kta e, decen econ po. Iyecen, ake wota 
ayastanpi Behan, (d) Wiyatke kin icu; qa wopida eye cehan, wicaqu, qa heya, De etanhan 
owasin yatkan po; de (e) Eoeahokiciye Teca en Mawe, niyepi on wakpapson kin ee ce, qa 
nakun wicota on, woahtani yutokan iyewicakiciciyin kta e; tohan de datkanpi kta eca, 
Miye on Wokiksuye kta e, decen econ po. 


Wawicaqupi kin. 


Heon etanhan, Itancan, qa mahpiyata Ateyapi, Nicinksi Iyotan wasteyakida, Jesus Christ 
Wanikiya unkitawapi kin, he hecen wiconhan eknake, ca unkiye nitaokiye onunsikapi kin 
dehan he unkiksuyapi, qa wawicaqupi wakan nitawa kin dena unnicupi kin on, 
Nitookinihan Wakan kin itokab econgonpi Nicinksi iye hecen econunsipi kin iyecen; 
tokakije waste qa towiconte tehike cin, qa wowasake yuha knin, qa wowitan yuha 
wankan kinkde cin hena unkiksuyapi; qa he eciyatanhan wowaste ota sdonunyanpi kin, 
heon cante ataya on wopida unkeniciyapi. 


Icekiyapi kin. 


Qa wowaonsida Ateyapi kin, naunyahonpi kta onsiiciya iceunniciyapi; ga nitowate 
Tyotan-wasake cin eciyatanhan, aguyapi qa minisa kin, dena niye unyaqupi kin, Nioie qa 
Nitaniya Wakan eciyatanhan dawaste qa dawakan kta iceunniciyapi; hecen unkis 
Nicinksi Jesus Christ Wanikiya unkitawapi, woope wakan eknake cin he oknayan 


unkicupi kinhan, ga te, ga kakije cin hena kiksuya unkicupi kinhan, tye Tancan ga We 
waste hca etanhan unkicupi kta. 


Qa dehan woyatan ga wopida wosnapi econgonpi kin de, Ateyapi wowaste duhe cin, 
eciyatanhan iyacu kta awicakehan uncinpi; ga Nicinksi Jesus Christ tohan ga te cin 
eciyatanhan, qa iye we on wowacinye kin, hena eciyatanhan, unkiyepi, ga Okodakiciye 
Wakan nitawa kin ataya, waunhtanipi kin unkicicajuju miye, ga tye kakije cin 
eciyatanhan wowaste tonakece kin owasin sdonunyanpi kta e, Iyotan onsiiciya 
iceunniciyap1. Qa dehan, Itancan, niye en ehpeunkiciyapi, unkiyepi, untancanpi, qa 
unnagipi tyecetuya, wakanyan, niyake waunkicikdusnapi; ga unkiyepi, ga tona Wotapi 
Wakan kin de etanhan icupi kinhan, Nicinksi Jesus Christ Tancan ga We Iyotan-waste 
hce cin etanhan unkicupi, iyecen unkicupi kta, qa heciyatanhan mahpiyata woyawakan 
nitawa qa nitowaste unkojupina kta, qa unkis iye en unqonpi kta. Qa woahtani ota 
unyuhapi kin, heon wosnapi ecaunniconpi kta iyeuncecapi sni esa; hececa esa wowasi 
ecaunniconpi qa econqonpi kta tyececa kin de tyacu kta, iceunniciyapi; wowaste 
unyuhapi kin ayakta kte sni, tka wicosice kin unyeciajujupi kta, Jesus Christ Itancan 
unyanpi eciyatanhan; he eciyatanhan, qa he on, Wontya Wakan yuokonwanjina kin kici, 
Ateyapi Iyotan-wasaka, wowitan ga wookinihan owasin nitawa nunwe, maka owihanke 
wanin. Amen. 


Qa dehan, Ate, Christ Wanikiya unkitawapi token onspeunkiyapi kin oknayan, 
cantetinsya unkeyapi kta, 


Ate unyanpi, mahpiya ekta nanke cin, Nicaje wakandapi nunwe. Nitokiconze u nunwe. 
Nahpiya ekta nitawacin econpi kin, He iyecen maka akan econpi nunwe. Anpetu tyohi 
aguyapi kin, anpetu kin de unqu miye. Qa tona ecinsniyan ecaunkiconpi 
wicunkicicajujupi kin, He iyecen waunhtanipi kin unkicicajuju miye. Qa taku 
wawlyutanye cin ekta unkayapi sni miye; Tka taku sice cin etanhan eunkdaku miye; 
Wokiconze kin, ga wowasake kin, qa wowitan kin, hena ohinni ga ohinni nitawa heon. 
Amen. 


Hehan Wosna Kaga kin Itancan Waknawosnapi tawa kin en, canpeska makakde inajin, 
ga tona Wotapi Wakan icupi kie cin on, Wocekiye kin de ewicakiciciyin kta. 


Itancan waonsida kin, Waknawotapi Nitawa kin de en unkupi kte cin, he unkiye 
unkohanpi waste, ga eciyatanhan en unkupi kta e unkecinpi sni, tka Nitowaonsida tanka 
qa ota kin he eciyatanhan. Waknawotapi Nitawa ihukuya okpan hinhpaye cin hena kaes 
unpahipi kta iyeuncecapi sni. Tka Itancan hecena ohinni wowaonsida yuhe cin, he Niye: 
Heon etanhan, Itancan Waonsida, Nicinksi Jesus Christ teyahinda tancan unyutapi, qa we 
unyatkanpi kin on unkiwastepi kta, tyecen econgonpi kta e wicada ye, hecen woahtani 
tancan unkitawapi kin Iye tancan kin on unyuskapi kta, ga unnagipi kin Iye we iyotan 
tehike cin on unyujajapi kta, hecen owihanke wanin Iye en unqonpi kta, qa Is unkiyepi en 
un kta. Amen. 


Cinpi kinhan Odowan wanji ahiyayapi kta. 


Hehan Wosna Kaga kin iye tokaheya Wotapi Wakan kin napin etanhan icu kta, ga hehan 
Bishop qa Wosna Kaga, ga Diakon (tona en yankapi kin) he iyecen wicaqu kta, ga he 


iyohakab owecihan Omniciye en yankapi kin, nape en wicaqu kta, owasin yuonihanyan 
canpeska makakde inajinpi kta. Tona Wotapi Wakan opapi kta hen yankapi icupi kta e 
okanyan wicakiyukanpi kta. Qa tohan Aguyapi kin wicaqu kinhan, heyin kta, 


Itancan unyanpi Jesus Christ Tancan kin, niye on wicaqupi kin he dee ce, nitancan qa 
ninagi wiconi owihanke wanice cin ekta ai nunwe. De icu qa Christ niye on tecin he 
kiksuya yuta wo, qa nicante kin ekta, wowacinye eciyatanhan iye en pidaya, wota wo. 


Qa Wicasa Wakan kin, Wiyatke wicaqu kin, heyin kta. 


Itancan unyanpi Jesus Christ We kin, niye on papsonpi kin he dee ce, nitancan qa ninagi 
wiconi owihanke wanice cin ekta ai nunwe. De yatke ca Christ We kin niye on papsonpi 
kin he kiksuye, ca pida wo. 


Aguyapi ga Minisa yuwakanpi kin unma iyowicahi sni knhan, Wosna Kaga kin ake onge 
yuwakan kta, tokaheya econ qon he ake ivecen; detanhan eyin kta—Wakantanka 
Iyotanwasaka, wowitan owasin nitawa nunwe—gqa wicoie kin dehanyan ihunniyin kta— 
Tancan qa We waste hca etanhan unkicupi—eyapi kin hehanyan. 


Tohan wanna owasin icupi kinhan, Wosna Kaga kin Itancan tawaknawosnapi kin ekta 
kinajin, ga yuonihanyan Yuwakanpi kin tona oyaptapi kin hena mnihuhaska wan on 
akahpin kta. 


Hehan Wosna Kaga kin heyin kta, 
Ceunkiyapi kta. 


Wakantanka Iyotan-wasaka, qa owihanke wanin uiun kin, tona wowakan okahnihpica sni 
nitawa dena etanhan unkicupi kin, hena owasin Nicinksi Wanikiya unkitawapi Jesus 
Christ Tancan qa We iyotan waste kin, he woniya tawoyute kin ectyatanhan 
yununyakiyapi kin, heon wopida unkeniciyapi; qa heciyatanhan unkiyepi ekta nitotyokipi 
qa nitowaste kin he tanyan sdonyeunyakiyapi; ga Nicinksi tancan wakan kin 
unketanhanpi hce, wicasa tona wowacinye yuhapi owasin witgyapi kin he hee; ga iye 
iyotan tehiya kakije ca to cin, he eciyatanhan, wokiconze owihanke wanica nitawa kin en 
ounpapi kta e ape unqonpi. Qa, mahpiyate Ateyapi kin, nitowaste kin on ounyakiyapi kta, 
onsiiciya iceunniciyapi, hecen odakodkiciyapi wakan kin he en ohinni ungonpi kta, qa 
wicohan waste tona okna maunnipi kta e unyaqupi kin owasin ecen econqonpi kta; Jesus 
Christ Itancan unyanpi kin he eciyatanhan, he iye, niye, qa Woniya Wakan kin ob, 
woyuonihan ga wowitan owasin yuha nunwe maka owihanke wanin. Amen. 


Hehan owasin najinyan Gloria in excelsis he eyapi kta; qais Odowan wanji unpi kta. 


Wankan Wakantanka wowitan yuha nunwe; qa maka akan wookiye, wicasa ekta 
wicotawacin waste. Unniyatanpi, unniyawastepi, ohounnidapi, unniyaonihanpi, wopida 
unnicupi nitowitan tanka kin heon, Itancan Wakantanka, mahpiyate Itancan, Wakantanka, 
Ate Iyotanwasaka. 


Itancan, Cinca hecena-icage cin, Jesus Christ; Itancan Wakantanka, Wakantanka 
Tacincana tawa, Ateyapi Cinhintku. Maka etanhan woahtani yutokan iyeyaye cin, 
onsiunda miye. Maka etanhan woahtani yutokan tyeyaye wocekiye unkitawapi kin eyaku 
ye. Wakantanka Ate nape etapa kin en idotanke cin, onsiunda rniye. 


Nisnana niwakan heon, nisnana Initancan; nisnana, Christ, Woniya Wakan kin kici, 
Wakantanka Ate towitan kin en, iyotan wankan yaun. Amen. 


Hehan Omniciye kin canpeska makakde inajinpi kta, ga Wosna Kaga kin (Bishop, en 
yanke cinhan) woyawaste kin de on kdewicayin kta. 


Wakantanka Tawookiye, wookahnige owasin isanpa kin, nicantepi qa nitawacinpi kin, 
Wakantanka qa iye Cinhintku Jesus Christ Itancan unyanpi toksape ga towastedake kin 
en niyuhapi nunwe. Qa Wakantanka Iyotan-wasaka toyawaste kin, Ateyapi kin, qa 
Cinhintku kin, ga Woniya Wakan kin, niyepi opeya, ohinniyan un nunwe. Amen. 


Wotapi Wakan econpi sni kinhan, Wosna Kaga qais Deacon wan, cin kinhan, taku kin de 
itokab yawawicasipi kin owasin, Wotanin Waste ihanke kin hehanyan, yawa kta. 


Wotapi Wakan econpi kin ihunnihanpi, ga Aguyapi ga Minisa yuwakanpi kin onge ecen 
yanke cinhan, Tipi-wakan kin etanhan tarikan ayapi kte sni, tka Wicayawastepi kin 
ihunni kinhan, heceknana Wosna Kaga kin Wotapi Wakan icupi kin wanjikji ob 
yuonihanyan yutapi ga yatkanpi kta. 


Tona Wotapi Wakan opapi kta e en hipi, opa kin, wanji wicohan sica econ un ece Priest 
kin sdonye, qais ob icikiyena un kin wanji ituya aiya qais taku ecinsniyan ecakicon 
hecinhan, qa heon Omniciye kin iyokipipi sni kinhan; Itancan Tawaknawosnapi kin en u 
kte sni keciyin kta, tohanyan taninyan tohan sice cin on iyopeiciye sni ga ayustan kta keye 
sni hehanyan, hecen Omniciye kin iyokipipi kta; ga tuwe sicaya ecakicon hecinhan 
kicicajuju; qais hecen econ kta wacinyuze, tohan evan kta okihi knhan, he okdakin kta. 


Nakun tuwe kicipajinpi qa sicekictdapi sdonye cinhan, Wicasa Wakan kin iyecen econ 
kta; tohanyan okiciyewastepi sni hehanyan, Itancan Towaknawotapi kin etanhan icupi 
kta ivowinwicakiyin kte sni. Qa hecen kicipajinpi kin unma cante mahentuya kin 
eciyatanhan taku sica ecakiconpi kin owasin sicakicicajuju ga akiktonje, gats taku on 
wicakipajin kin owasin yuwasteya kajuju kta keya; esa unma kin Wakantanka 
eciyatanhan sicayuwastepi cinpi kin anagoptan sni tka wokipajin qa wicohan sice cin hee 
kduha un kinhan; Wicasa Wakan kin, iyopeiciye cin hee Okodakiciye Wakan kin en 
opekiyin kta, ga sicaya wacinyuze cin hee opin kte sni; Qa Wicasa Wakan iyohi, tuwe de 
iyecen heyata iyeye cinhan, iyohakab anpetu aketopd kape sni Bishop okiyakin kta. 


Wotapi Wakan econpi kte icunhan Wosna Kaga kin wahokonwicakiyapi kin de eyin kta. 
Advent en Anpetu Wakan Tokaheya kin, ga Lent en anpetu Wakan Tokaheya kin, qa 
Yamni Taanpetu Wakan kin en Wowahokonkiyve kin de yawapi kta. 


Itancan kin en tecihindapi kin, tona Wanikiya unkitawapi Christ Tancan ga We kin 
eciyatanhan Wotapi Wakan kin en yaupi kta wacinduzapi kin, tuwe Aguyapi kin he 
etanhan yute, ca Wiyatke kin he etanhan yatkin kta esa ito itokab iwanicikdakin kta, Saint 


Paul keye, ca iwahokonwicakiye cin he awacinnipi kta. Ecin Wakiconzapi wakan kin he 
wicakeya, cante lyopeiciya qa wowacinye niun kin yuha unkicupi kinkan, wowaste kin he 
tanka; he iyecen, unkipipi sni esa unkicupi kinhan wokokipe kin he tanka. Heon etanhan, 
mitakuyepi ikdasu po, hecen Itancan kin niyasupi kte sni; hekta wayahtanipi kin on 
awicakehan tyopeiciya po; bdihenya qa sutaya Christ, Wanikiya unkitawapi kin wacinyan 
po; niohanpi kin kduwaste po, ga wicasa owasin ob awicakehan cantekiciya po; hececa 
kinhan, wicohan wakan okahnihpica sni kin de oyapapi kta iyenicecapi kta. Qa taku 
owasin isanpa, Christ, Wanikiya unkitawapi kin, he to ca kakije cin eciyatanhan, maka 
oyate kin opekiton on etanhan, Wakantanka, Ateyapi, ga Cinhintku, ga Woniya Wakan 
kin, onsiictya ga awicakehan wopida yaqupi kta iyececa; unkiye wahtanis’a onunsikapi 
qa olyokpaza, qa wiconte ohanzi en unqonpi, unkiyepi on onsika icicage, ca 
Canicipawega en te cin he tyakdeya; hecen Wakantanka cincaunyanpi unkagapi kta, qa 
wiconi owihanke wanice cin ekta unyuwankantuyapi kta e hecon. Qa ohinni Itancan 
unyanpi, Jesus Christ, Wanikiya hecena unyuhapi kin, unkiyepi on te, ca iye we kpapson 
kin eciyatanhan wowaste ota unkicamnapi ga iyotan wasteundakapi kin hena unkiksuyapi 
kta; wowasi wakan okahnihpica sni kage, ca wasteundakapi kin heon kdusuta, ga on 
ohinni te cin unkiksuyapi kta, qa unkiye wokicanpte tanka ga owihanke wanica unyuhapi 
kta. Heon etanhan Iye ekta, Ateyapi ga Woniya Wakan kin ob, (hecen econgonpi kta 
tyececa kin) ecen ohinni wopida unqupi kta; ohinniyan tye token tawacin ga taku iyokipi 
kin ataya en unkicicupi kta, qa tohanyan unnipi kin hehanyan wowakan ga wicoowotanna 
on waecaunkiconpi kte cin he onspeunkiciciyapi kta. Amen. 


Tohan Wicasa Wakan kin Wotapi Wakan econ kta iwaktawicaye cinhan (he ohinni 
Anpetu-wakan kin en, qais Anpetu-wakan-yawapi kin wanji en, itokab oyakin kta,) 
Wahokonwicakiyapi kin de yawa kta; ataya qais tohanyan iyecetu dake an, hehanyan. 


Mitakuyepi tecihindapi kin, tokata Anpetu kin en, Wakantanka omakiye 
eciyatanhan, tona yuwakanyan ga ohodaya wacinyuzapi kin, hena Christ Tancan qa We 
etanhan wokicanpte Wakiconzapi iyotan kin he wicawaqu kta wacinmduza; he 
Canicipawega tawa qa Kakije cin wacinyepica kin, he kiksuyapi kta e icupi kta; he 
eciyatanhan ecena woahtani unyuhapi kin unkicicajujupi kte cin unkokihipi, qa mahpiya 
wokiconze kin tawa unyanpi kta. Heon etanhan, Wakantanka Iyotan-wasaka, mahpiyata 
Ate unyanpi kin, Cinhintku Jesus Christ Wanikiya unyuhapi kin, unkiyepi on te kta 
hecena on unqupi sni, tka nakun Wakiconzapi wakan kin he en woyute wakan ga 
wowasake unqupi, hena on wopida onsiciya ga awicakehan unkekiyapi kta iyececa. Qa 
he tona icupi kta tyecece ca icupi kin, hena wowakan ga wokicanpte yuhapi, tka tona 
icupi kta tyececapi sni esa icupi kinhan he en wokokipe hca; heon etanhan itahena kin 
den, he token on wowakan tanka, qa tona ecetupi sni esa icupi kin, taku tehika ikopapi 
kte cin he iwahokoncictyapi kta tyecece; twasdonye kin ayecitapi kta qa iwanyakdakapi 
kta, (qa he nakun tyowihan Wakantanka knayanpi iyecen ecanonpi kte sni; tka) e 
wakanyan qa woasape wanin nahpiya eciyatanhan Owote kin en yaupi kta, Wakantanka 
Wowapi Wakan en kiciyuzapi wokoyake wan koniyakapi kta keye ciqon he oknayan, 
hecen Waknawosnapi wakan kin he etanhan iyacupi kta iyececa niyawapi kta. 


Token ecanonpi qa inicupi kte cin he decetu; Tokaheya, niohanpi qa nioiepi kin 
Wakantanka tawoahope kin hena eciyatanhan twanyakdakapi kta; ga tukten nitawacinpi, 
nioiepi, ga niohanpi esa eciyatanhan sicaya ecanonpi sdonyakiyapi kinhan, he woahtani 
kin on icantenisicapi kta, qa Wakantanka Iyotan-wasake cin he en niohanpi kin 


yakdutokecapi kta wacinyusya oyakdakapi kta. Oa niohanpi sica iyeyakiyapi kinhan, he 
Wakantanka kipajinyan ecanonpi kin hecena sni, tka nakun wicasa ikipajinyan ecanonpi 
kinhan, hena ob oyeciyuwastepi kta; tuwe sicaya qa ecinsniyan ecayeconpi hecinhan 
owasin, duowotanpina ga yakajujupi kta e, token oyakihipi kin he, wiyeya niciknakapi 
kta; qa Wakantanka en taku sica ecanonpi kin hena nicicajujupi kta wacinduzapikin, he 
iyecen nis eya tuwe taku sica ecaniconpi kin hena wicayecicajujupi kta: hecen ecanonpi 
sni kinhan, Wotapi Wakan iyacupi kin heon sanpa wokakie nicicagapi kta. Heon etanhan 
tuwe Wakantanka osteyakdapi, qa Oie anayaptapi qais iyahahapi, qais wawicihahapi 
ecanonpi, qais wawakipajin yaunpi qais wowinawize duhapi, qais woahtani tehike cin 
wanji tukte kasa duhapi hecinhan; woahtani kin on iyopeiciya po, qais Waknawotapi 
wakan ken en upi sni po. 


Qa he tuwe Wotapi Wakan en u kte cinhan, iwasdonye wahbana, ga Wakantanka 
towaonsida kin wacinyan u kta; heon etanhan, wanji nituktepi kasa, dena eciyatanhan he 
oyakihipi sni hecinhan, qa sanpa wokicanpte wahokonniciyapi kin yacinpi hecinhan, 
miye, qais Wakantanka Oie on okiyapi kin Wicasa Wakan wanji tukte kesa en u, qa taku 
on icantesice cin kdatanin kta; hecen Wakantanka eciyatanhan wahokonkiyapi qa 
wowiyukcan nahon kinhan he ectyatanhan iwasdonye kin kiciyuwahbana kta, ga nakun 
taku on he toketu tanin sni qa natonke cin owasin yutokin iyeyin kta. 


Wopila Wakan Woecun: Inunpa kin 
Wakantanka Toie Kin 

Olowan, psalm, nains anthem wanji aheyapi okihipi. 
Oyate kin najinpi kta, hehan wicasa wakan kin heyin kta 


Wakantanka unyawastepi: Ateyapi, Cinhintku, na Woniya Wankan kin. 
Oyate Na wokiconze tawa kin, unyawastepi, lehanl na owihanke wanil. 


Wankatanhan yanke ivecel, Easter Anpetu hetanhan, na Pentecost Anpetu hehan 


Wosna Kaga Alleluia, Christ, kini ce. 
Oyate Alleluia, Itancan kin awicakehan kini. Allelulia 


Lent el, ha uma woiyopeiciye woecon el 


Wosna Kaga Itancan yawastepi, iye woahtani pajuju kin; 
Oyate Towaunsila tawa kin owihanke sni. 


Wicasa Wakan kin cin kinhan heyin kta 


Wakantanka iyotan-wasaka, niye ekta wicacante iyuha yugan he cinhan, taku uncinpi 
iyuha slolyaye, na niye etanhan takuni anakihme pica sni; Nitaniya wakan etanhan 
wowiyukcan unkitawapi unkiciyuska piye, hecel awicakehan wasteunnilakapi kta, na 
Nicaje wakan kin yuonihanyan unyatankapi kta; Christ Itancan unkitawapi eciyatanhan. 
Amen. 


Tohanl kahnigapi kinhan, olowan kin le, nains yatan olowan wanji ahiyapi kta, nains 
eyapi okihipi, iyuha najinpi kta 


Wowitan kin Wakantanka el wankatuya, 
Na wookiye maka akanl oyate tawa kin yuhapi kta. 


Itancan Wakantanka, mahpiyata wicasayatanpi, 
iyotan-wasaka Wakantanka na Ateyapi iceunniciyapi, wopila unnicupi, 
nitowitan kin un unniyatanpi. 


Itancan Jesus Christ, Ateyapi Cinhintku etanhan isnala kin, 

Itancan Wakantanka, Tahca sunkala Wakantanka etanhan, niye maka akan! woahtani 
heyab tyacu: onsiunla piye; 

Wakantanka Ate, islayatanhan ilotake: wocekiye unkitawapi kin icuye. 


Ecin niye nisnala Niwakan kin, 

niye nisnala Initancan kin, 

niye nisnala tyotan Wankantuya yaun, 
Jesus Christ, 


Woniya Wakan kin kici, 
Wakantanka Ate towitan kin el. Amen 


Tohanl uma woecon kinnhan, lena umpi kta 
Itancan, onsiunla piye. Kyrie eleison. 
Christ, onsiunla piye. nains Christe eleison. 
Itancan, onsiunla piye. Kyrie eleison. 
nains le 
Wakan Wakantanka, 
Wakan na Wasaka, 
Wakan na to okihisni kin he, 
Onsiunla piye. 
Anpetu Wocekiye Kin 
Wicasa Wakan kin oyate kin hewicakiyin kta 
Itancan kin nicipi un. 
Oyate Na niye kici. 
Wosna Kaga Waceunkiyapi kta. 


Wicasa Wakan kin, anpetu wocekiye kin eyin kta 
Oyate Amen. 


Woonspe Kin Hena 


Oyate kin iyotakapi, hehanl wanji nains woonspe numb, kahnigapi hena yawapi kta, 
tokaheya yawaki heyin kta 


, etanhan woonspe kin. 
Wicowoyake na oekle hena cin kihan yawa okihi 
Woonspe kin hena iyohakab yawa kin cin kihan heyin kta 


Itancan Toie kin. 
Oyate Wakantanka wopila unkiyuhapi kta. 


nains yawa kin heyin kta Lel woonspe kin ihanke (Wowapi). 
Lel ainila han okihi. 


Psalm, olowan, nains anthem wanji, woonspe hena iyohakab umpi okihipi. 


Hehanl iyuha inajinpi kta, Deacon nain Wosna Kaga kinhan Wotanin Waste kin yawa 
kta, tokaheya heyin kta 


Itancan unyanpi Jesus Christ Wotanin Waste tawa kin ————— etanhan kin. 
Oyate Christ Initancan, woyatan luha kin. 


Wotanin Waste iyohakab, yawa kin heyin kta 
Itancan Wotanin Waste tawa kin. 
Oyate Christ Initancan woyatan luha kin. 


Wowahokonkiye Kin 
Anpetu wakan el, nains uma anpetu wakan taanpetu kin hena el, iyuha najinpi. 
Nicene Wowicala Kin 


Wakantanka wanjila kin he wicaunlapi, 

Ateyapi kin, lyotan-wasaka kin, 

mahpiya na maka kin kage, 

na taku iyuha wanyangpica, na wanyangpica sni kin hena ko. 


Jesus Christ Itancan, wanjila kin he wicaunlapi, 

Wakantanka Cinhintku hecela kin, 

mahpiyata Ateyapi etanhan kin, 

Wakantanka etanhan Wakantanka, Iyoyanpa etanhan Iyoyanpa, 
wowicake Wakantanka etanhan wowicake Wakantanka, 
eciyatanhan, na kagapi sni, 

Ateyapi kin kici yuokonwanjila kin. 

Iye etanhan taku iyuha kage cin. unkiyepi un na unnipi kta un 
mahpiya eciyatanhan kuya hi: 

Woniya Wakan tawowasake eciyatanhan 

Witansna un Mary etanhan wicacehpi icu, 

na wicasa icicage. 

Na unkiyepi un Pontius Pilate ohlateya tye canicipawega el yuakagal otkeyap1. 
Iye wiconte un kakije, na hehanl hapi. 

Anpetu tyamni hanl ake kin! 

wowapi wakan el owapi kin tyecel; tye mahpiya ekta iyaye 

na Ateyapi kin islayatanhan el iyotake. 

Iye wowitan yuha u kta, nipi na tapi kin hena ake u kin wicayasu kta, 
na he wokiconze tawa kin owihanke wanica kta. 


Woniya Wakan, Itancan kin he wiconi wicaqu kin he wicaunlapi, 

he Ateyapi kin na Cinhintku kin eciyatanhan u. 

Ateyapi kin na cinhintku kin kici, icekiyapi na wicayatanpi. 

Toie kin hena waayatapi kin he eciyatanhan. 

Okolakiciye Wakan wanjila na wahosiyepi etanhan kin he wicaunlapi. 
Mniawicakastanpi Wakan kin un woahtani pajuju kin he wicaunlapi. 


Wicate kin kinipi kte cin ekta etonwan unkonpi, na tokata wiconi wan maka kin lel u kte 
cin. Amen. 


Oyate Tawocekiye Kin 
Woahtani Oglakapi Kin 


Woahtani oglakapi kin lei eyapi, itokab eyapi sni hantans, uma woecun kin el, cinpi 
kinhan umpi kta sni. 


Iyopeiciye woecun oyublaye nunpa kin etanhan wanji yawapi okihipi. 
Deacon nains Wosna Kaga kin heyin kta 


Woahtani unkitawapi Wakantanka na unkikiyela ti kin awicaunkagapi kin hena 
unkoglakapi kta. 


Lel ainila han okihi. 
Wicasa Wakan na oyate 


Wakantanka ihankeya waonsila, 

unkiye unkoglakapi, niye etkiya woahtani unkagapi 

tawacin un, unkoiepi, unkohanpi kin un, 

isakib taku econqumpi kin un, 

na isakib taku econqumpi sni kin un. 

Unkiye cante ataya un wasteunnilakapi sni; 

Unkiye unkikiyela tipi kin waste wicaunlakapi sni, unkiye unkiglacinpi el. 
Unkiye awicakehan cante unsicapi na unkiye onsiiciya tyopeunkictyapi. 
Jesus Christ Cinhintku tohan kin eciyatanhan, 

onsiunla piye na wokajuju unkupiye; 

hecel unkiye ihankeya nitawacin el unkumpi kta, 

na nitohan ogna maunipi kta, 

Nicaje wowitan yuha. Amen. 


Bishop el un kihan nains Wosna Kaga kin, inajin na heyin kta 

Wakantanka Iyotan-wasaka onsinilapi, woahtani nitawapi kin iyuha nicicajujupi, Jesus 
Christ Itancan unyanpi kin he eciyatanhan taku waste iyuha el iwasagniyanpi ye. Na 
Woniya Wakan kin tawowasake kin etanhan niye wiconi wakan el niyuha kta. Amen. 
Wookiye Kin 


Najinpi, Wicasa Wakan kin oyate kin hewicakiyin kta 


Itancan wookiye tawa kin ohinntyan niye el un kta. 
Oyate Na nakun niye el un kta. 


Hehanl Wicasa Wakan iyuha na oyate kin, Itancan caje kin un nape kiciyuzapi kta. 
Wotapi Wakan Kin 


Wicasa Wakan kin tokaheya wawicakupi icupi kin han oekie kin le wanji yawa okihi 
nains oekie wanji Wowapi Wakan etanhan yawa okihi. 


Wawicakupi icupi ecunhan, olowan nains anthem wanji ahiyvapi okihipi. 


Omniciye etanhan wicakaknigapi etan, ovate to wawicakupi, aguyapi na mazaska, na 
uma wawicakupi, deacon nains wosna kage cin kaupi kta, Oyate kin najinpi kta, 
wawicakupi kin waunyanpi kin el pazopi na eknakapi kta. 


Wopila Tanka Kin 
Wotapi Wakan Woecun wocekiye tokaheya kin 


Oyate kin hecena najinpa kta. Bishop kin nains Wosna Kage cin iyuha awicayutan na 
aheyayin nains eyin kta 


Itancan kin nicipi un. 
Oyate Na niye nakun kici. 
Wosna Kaga Nicante kin yuwankal ikikcupo. 
Oyate Itancan etkiya yuwankal unkikikcupi. 
Wosna Kaga Wakantanka Itancan unyanpi kin wopila ungupi kta. 
Oyate He hecetu na wopila na woyatan unqupi kta. 


Hehanl, waunyanpi etkiya najin na Wosna Kage kin heyin kta 


He hecetu na taku kin waste na woiyokipi, ohinniyan na tuktetu keyas wopila unicupi kta, 
Wakantanka Iyotan-wasaka, maphiya na maka kin kage. 


Lel itokab eyapi kin, aheyapi nains eyapi, Anpetu Wakan kin iyuha el, nains uma woecon 
el umpi okihipi. 


Heon etanhan unniyatanpi, Ogligle na Ogligle Itancan na maphiyata wicoun kin iyuha ob, 
hena ohinniyan olowan kin le Nicaje wowitan kin un wicakeya unkaheyapi. 


Wosna Kaga na Oyate 


Wakan, Wakan, Wakan Itancan kin, Wakantanka wowasake na towookihi etanhan, 
maphiya na maka kin nitowitan kin ojulapi kin. 

Hosanna ihankeya wankantuya kin. 

Itancan caje kin un uki yawastepi ye. 

Hosanna ihankeya wankantuya kin. 


Oyate kin najinpi nains canspemakale najinpi kta 


Hehanl Wosna Kaga kin le ecun kta 


Ateyapi Wakan na towaste kin: Niye wowastelake owihanke sni nitawa un unyakagapi; 
na, hehanl unkiye wowahtani unkohinhpapi, na wicohan sica na wiconte hena tokaheya 
unkiyapi; Niye wowaonsila nitawa etanhan Jesus Christ uyakiye cin. Niye hecela 
maphiyatanhan Cinhintku kin. Maka akanl oyate iyecel un, unkiye tyecel wiconi na 
wiconte yuha kin, niye ekta unkupi kta. Wakantanka na tyuha Atewicaye kin. 


Canicipawega el isto tawa kin yuakagate kin, na icicu, nitawacin iyecetu kta un, maka 
owancaya wosna waste kin. 


Wicoie kin Lena aguyapi tantanhan, Wosna Kaga kin nape un o yuspin kta, nains nape 
wanji un aputakin kta; Na wicoi kin wiyatke tantanhan kin el nape el oyuspin kta nains 
nape wanji un wiyatke kin aputaka okihi na uma mniiyatke minisa ognakapi kin hena ko. 


Hanhepi wan el iye wokakije na wiconte etkiya yeyayapi hehan, Itancan Jesus Christ 
unkitawapi aguyapi icu; Na woplila eniciye cin hehan, yuspuspu, na waonspewicakiye 
kin wicaqu, na heya “Icu, yuta po: Le mitancan kin e, he niyepi un wicawaqu. Miye un 
wokiksuye kta un, lecel ecun po.” 


Hta wota iglustanpi hehan wiyatke minisa un kin icu; Na wopila eye, wicaqu, na heya, 
“Le etanhan iyuha yatkan po: Wowahokonkiciye teca el Mawe, niyepi on wakpapson kin, 
na nakun wicota un woahtani wokajuju yuhapi kta un. Tohanl le latkanpi kin, miye un 
wokiksuye kta, lecel ecun po.” 


Heon wowicala wakan kin le unkeyapi: 
Wosna Kaga na Oyate 


Christ te cin. 
Christ kini kin. 
Christ ake u kta. 


Wosna Kage kin le ecun kta 


Opeunkitonpi wokiksuye wicokan unkitawapi ecunkonpi, O Ate, le wosnapi, woyatan na 
wopila kin imahel. Towiconte kin unkiksuyapi, kini kin, na maphiyata wankal kikgle kin, 
heon wawicaqupi kin lena unicupi. 


Woniya Wakan nitawa kin un Lawakan kta hecel Nicinksi Tancan na We tawa kin oyate 
nitawa kin yuhapi kta, woyute wakan kin, na wiconi teca na owihanke sni iye 
eciyatanhan. Unyuwakanpi ye, hecel awicakehan wowicala yuha wicokan wakan kin le 
unkicupi kta, na witaya niye etkiya wowasi econqunpi kta, ohinniyan na wookiye yuha. 
Na anpetu ehanke kin el wakan wastepi kin ob oiyokipiya wokiconze wakan nitawa kin el 
unkumpi kta. 


Lena iyuha Nicinksi Jesus Christ eciyatanhan unicilapi. Isakeb, na kici, na imahel, 
Woniya Wakan yuokonwanjila kin kici. Wowitan na wookinihan iyuha nitawa kin, 
Ateyapi Iyotan-wasaka, lehanl na ohinniyan. Amen. 


Na lehanl, Wanikiya Christ unkitawapi tokel onspeunkiyapi kin oknayan, cantetinsya 
unkeyapi kta, 


Oyate na Wosna Kaga 

Ate unyanpi, maphiya ekta nanke an, Nicaje wakanlapi nunwe. Nitokiconze u nunwe. 
Mahpiya ekta nitawacin econpi kin, he iyecel maka akanl econpi nunwe. Anpetu iyohi 
aguyapi kin, anpetu kin le unqu piye. Na tona ecinsniyan ecaunkicinpi wicaunkicicajujupi 
kin, he tyecel waunhtanipi kin unkicicajuju piye. Na taku wawiyutanye cin ekta unkayapi 
sni piye; Tka taku sice etanhan eunklaku piye; Wokiconze kin, na wowasake kin, na 
wowitan kin, hena ohinniyan na ohinniyan nitawa heon. Amen. 

Aguyapi Yuspuspupi Kin 

Wosna Kaga kin lel, Aguyapi yuwakanpi kin yuspuspu kta 

Lel oape prelela ainila kin kta 


Hehanl le ahiyapi nains eyapi kta 


[Alleluia.] Christ wiconte unkiwankab iyayeci unkitawapi, unkiyepi un icicu; 
Heon etanhan wolwicapi wakan kin ungluhapi kta. | Alleluia] 


Lent el, Alleluia umpi sni, na cinpi kin uma woecon kin el umpi sni okihipi, tka Easter 
ecunhan umpi kta. 


Wankantanhan hecin ostan nains olowan wanji kici umpi okihipi. 

Wosna Kaga kin ovate awicayutan na unwicasi kta, wicoie kin le eyin kta 
Wakantanka wawicakupi tawa kin Wakantanka taoyate kin un. 

na le nakun un okihi 


Christ niye un to ce he wokiksuye un icu po na nicante kin ekta, wowacinye 
eciyatanhan iye el pilaya wota po. 


Wicasa Wakan iyuha wotapi wakan kin napin icupi kta, na wancagni oyate kin wicaqupi 
kta. 


Aguyapi na Wiyatke icupi ecunhan wicoie kin lena eyapi kta. 


Tancan kin (We kin) Itancan Jesus Christ unkitawapi etanhan kin, wiconi owihanke 
wanica el niyuhapi kta. [Amen. ] 


nains wicoie kin lena 


Christ Tancan kin, aguyapi maphiyatanhan kin. [Amen.] 
Christ We kin, wiyatke wiconi kin. [Amen.] 


Wotapi Wakan icupi ecunhan olowan, psalms, nains anthem etan ahiyapi kta. 
Tohanl Wosna Kaga kin ake mnisa na aguyapi yuwakan kin han le eyin kta. 
Wotapi Wakan icu iglustanpi kin, Wosna Kaga kin heyin kta 

Waceunkiyapi kta. 

Wosna Kaga na Oyate 


Wakantanka ohinniyan kin, maphiyatanhan Ateyapi, 

Niye wowaunsila un oyate unnipi kta unyaluhapi 

Nicinksi unkitawapi Wanikiya Jesus Christ eciyatanhan, 

na nagi woyute wakan yulunyaktyapi kin 

iye Tancan na We Wakan Woecun kin etanhan kin. 

Na lehanl maka owancaya wookiye yuha yeunkiyapi ye, 

na wowasake na woohitika unkupi ye 

hecel wasteunnilakapi kta na niye etkiya wowasi ecunkumpi kta iyokipiya na cante 
wanjila woawacin yuha; 

Christ Itancan unyanpi kin he eciyatanhan. Amen. 


Bishop el unkihan, nains Wosna Kaga kin CINHANTANS oyate kin wicayawaste okihi. 
Wakantanka tawookiye, wookahnige tyuha isanpa kin, nicantepi na nitawacinpi kin, 
Wakantanka na iye Cinhintku Jesus Christ Itancan unyanpi toksape na towastelake kin el 
niyuhapi nunwe. Na Wakantanka Iyotan-wasake toyawaste kin, Ateyapi kin, na 
Cinhintku kin, na Woniya Wakan kin, niyepi opeya, ohinniyan un nunwe. Amen. 


Wosna Kaga hakakta kin, nains Wosna Kaga kin oyate wicayuke kin le eyin kta. 


Christ caje kin yuha unyanpi kta. 
Oyate Wakantanka wopila unkiyuhapi kta. 


nains le 


Iyapo, wookiye na wowastelake yuha Itancan kin el wowasi ecumpo. 
Oyate Wakantanka wopila unkiyuhapi kta. 


nains le 


Deacon Maka owancaya unyanpi kta Woniya tawowasake yuha tyuskinyan. 
Oyate Wakantanka wopila unkiyuhapi kta. 


nains le 


Deacon Itancan kin unyawastepi kta. 
Oyate Wakantanka wopila unkiyuhapi kta. 


Wosna Wicoie 


Wakantanka wopila un waunyekiya yo, na iyotan wankanl un kin taku iniglasu kin 
gluwaste yo. Psalm 50:14 


Itancan kin wokinihan tawa kin he kicupo: na upi nahan wawicakupi nitawapi kin hena 
kau po. Psalm 96:8 


Wowastelaka el mani po, Christ wasteunlakapi kin iyecel, na unkiyepi un Wakantanka el 
icicu, le Wakantanka wosnapi kupi heca. Ephesians 5:2 


Iyaglukcanpi kta, misunkala, Wakantanka wowaonsila tawa kin un. Niyakel wosnapi 
tyecel Wakantanka el iciupo, he yuonihanpi nitawapi heca. Romans 12:1 


Tohanl wosnapi nitawa kin waunyanpi kin ekta ayahi kin han, na el nisunkala taku 
iyaniunpa kin he yeksuya kin han. Wosnapi nitawa kin he waunyanpi kin itokab eknakin 
nahan ekta ya yo, tokaheya nisunkala kici ociwaste yo, na hehanl ku nahan waunyekiya 
nitawa kin kicaga yo. Matthew 5:23,24 


Christ etanhan ohinniyan Wakantanka el wowitan wosnapi kin unkaupi, hena waskyeca 
kin tona ihapi kin un woableze yuhapi, taku waste econpi, na wacantkiya pi kin hena 
ekiktonjapi sni yo, hena wosnapi kin Wakantanka iyokipi. Hebrews 13:15,16 


Itancan, Wakantanka unkitawapi kin, wowitan, na wootanin, na wowasake kin ikipiya 
iyacu kta, ecen taku tyuha yakage, na nitawacin un hena yakage na ecel han. Revelation 
4:1] 


Lena nitawa kin, Itancan wotanka kin, na wowasake kin, na wowitan kin, na woohiye 
kin, na wowinihan kin. Taku maphiya ekta, na maka akanl un kin iyuha nitawa kin. 
Itancan wokiconze he nitawa na niye iyuha twankab yaun kin. 7 Chronicles 29:11 


nains le eya okihi 


Iyuskinyan, wawicaqupi na wosnapi, wiconi unkitawapi etanhan na wowasi kin hena 
Itancan unkupi kta. 


Naunhonpiye, O maphiyatanhan Ateyapi, na Nitoie na Wontya Wakan eciyatanhan 
aguyapi (mnisa) kin le yawaste ye na yuwakan ye, hecel he nakun Wotapi Wakan el 
nitancan waste kta. Nicinksi Jesus Christ Itancan unkitawapi eciyatanhan he aguyapi 
(wiyatke) icu na heye “Le Mitancan (Mawe) kin e.” Amen. 


Oyate Tawocekiye Kin 

izaptan kin 

Deacon nains uma Itancan kin 

Wowahwa ogna, Itancan iceunkiyapi kta, na heunkiyapi kta, “Itancan, onsiunlapi ye” 


Wakantanka okolakicitye Wakan tawa kin, hel wowicake, na wowastelake ojula kta. 
Anpetu wa el yahe kinhan, takuni sica el iyeyayin kte sni, Itancan, iceunniciyap1. 


letu na wocekiye iyuha ivohakab Oyate witaya heyapi kta 
Itancan, unsiunlapi ye. 
Bishop Itancan unkitawapi , na bishop unkitawapi na uma bishops 


kin iyuha na wicasa wakan hena, na Wakantanka taoyatepi kin wanan kin tyuha, Itancan, 
iceunniciyapi. 


Itancan Christ tona ikonicipapi na wowicala niciyuhapi kin, hecel onablel naunjinpi kin 
hena inajin kta. Na oyate iyuha unwanjilapi kta, ecin niye Ateyapi kin kici niwanjila kin 
heon, Itancan, iceunniciyapi. 


Okalakiciye Wakan etanhan yewicasipi kin, hecel wowicala yuhapi kin un Wotanin 
Waste kin maka ataya oyakapi kta, itancan, iceunniciyapi. 


Etan wowicala nahanhci yuhapi sni, na etan wowicala gnunipi kin hena Wotanin Waste 
kin etanhan iyoyanpa wicayayin kta, Itancan, iceunniciyapi. 


Maka akanl wowahwa kin, hecel woyuonihan na waokihiya kin hena oyate kin na 
makoce hena el icagin kta, Itancan, iceunniciyapi. 


Tona tawowasi kin han, oyate ewicagnakapi kin un woawanyanke yuhapi kta ( 
—), hena woowotanla na woecon waste kin hena kuwapi kta, na oyate kin tanyan yuska 
umpi kta, Itancan, iceunniciyapi. 


Oyate witaya tipi na el wowasi ecunpi kin (iyotan —————), Itancan, iceunnictyapI. 


Oyate tawowasi kin tyuha lawaste kta, na taku jica yakage kin hena tanyan umpi kta. 
Hecel makoce kin lena etanhan igluskin kta, wahpanicapi, wicaakihan na woakipa, 
Itancan, iceunniciyapi. Na unsikapi kin, tanyan wicakuwapi sni kin, wowayazanka, 
wokakiha yuhapi kin; Tona tukteni yapi sni kin, wayaka iwicacupi kin, Tona wotehika 
imahel najinpi kin hena woawanglake nitawa kin yuhapi kta, Itancan, iceunnictyapi. 


Na omniciye lel yankapi kin [tona lel umpi kin, na tona lel umpi sni kin], cante el taku 
sica tyanungapi kin hena wicayeciluskin kta, hecel nitowitan kin woecun tawapi kin 
etanhan pazopi kta, Itancan, iceunniciyapi. 


Toka wicaunyanpi, na tona wotehi unkiyuhapi kin; tona ksuye wicaunyanpi kin, Itancan, 
iceunniciyap1. 


Unkiyepi; woahtani unkicicajujupi kin, Woniya Wakan tawowaste kin siconi unkitawapi 
kin imahel un kta, Itancan Iceunnictyapi. 


Tona wocekiye unkitawapi kin lena ikipi keyapi hena; tiwahe unkitawapi kin, unkikiyela 
ti kin; wiconi wiconihinciye etanhan wicaluskin kta, hecel wiconi yuhapi kin el tyokipiya 
wowahwa, na zaniya umpi kta, Itancan iceunniciyapi. 

Hecaun ——————,, waceunkiciciyapi, Itancan. 

Tona Okalakiciye Wakan nitawa el opapi, na heon make wiconi ekignakapi kin; na tona 
wowicala tawapi kin nisnala slolyaye cin, hecel Wakan Waste kin kici iyuha, na oyanke 
oasnikiye el umpi kta, wokakije heciya wanica, tak wiconi wakan kin, Itancan, 
iceunniciyap1. 

Tyuskinyan kci unkumpi (yawastepi Witansna un Mary, (yawastepi N.), na wakan waste 
kin iyuha ob, heon unkiyepi na tyuha wiconi unkitawapi kin Christ Wakantanka 
unkitawapi kin he onhini unqupi kta. 

Niye ekta, Itancan Wakantanka unkitawap1. 

Ainila hinkta 

Celebrant kin Wocekiye wanji eya okihi, nains Doxology kin le eya okihi 


Niye wowakantuya kin he nitawa, O Ateyapi, Cinhintku kin, na Woniya Wakan kin Niye 
wokiconze kin, wowasake kin, na wowitan kin ohinniyan nitawa. Amen. 


Wosna Kaga Wecayusutapi Kin 
Olowan, psalm, nains anthem wanji aheyapi okihipi. 
Oyate kin najinpi kta, Bishop le eyin kta 


Wakantanka unyawastepi: Ateyapi, Cinhintku, na Woniya Wakan kin. 
Oyate Na wokiconze tawa kin unyawastepi, lehanl na owihanke wanil. 


Wankata yanke iyecel, Easter Anpetu hetanhan, na Pentecost Anpetu hehan 


Bishop Alleluia. Christ kini ce. 
Oyate Itancan kin awicakehan kini. Alleluia 


Lent el na uma woiyopeiciye woecon kin el 


Bishop Itancan yawastepi, iye woahtani pajuju kin. 
Oyate Towaunsila kin owihanke sni. 
Bishop 


Wakantanka Iyotan-wasaka, niye ekta wicacante iyuha yugan he cinhan, taku uncinpi 
iyuha slolyaye, na niye etanhan takuni anakihme pica sni; Nitaniya wakan etanhan 
wowiyukcan unkitawapi unkiciyuska piye, hecel awicakehan wasteunnilakapi kta, na 
Nicaje wakan kin yuonihanyan unyatankapi kta; Christ Itancan unkitawapi eciyatanhan. 
Amen. 


Opewicayapi Woecon Kin 


Bishop na oyate kin iyotakapi, Priest wanji na oyate etanhan wanji na cinpi kin otapi 
okihipi, Bishop itokab najinpi kta, na opeyapi kin ahipi na heyapi kta 


N., Wakantanka Okolakiciye etanhan Bishop kin, wacekiye wicasa na Diocese oyate 
etanhan un; Unkiye N.N. unicahipi, hecel wosna kaga lusuta kta, Christ Okolakiciye 
Wakan owancaya kin el. 


Bishop 


He Okolakiciye Wakan el woope tawa kin okna yakahnigapi he? Na he wiconi tawa kin, 
wacekiyin kta ekipi kin wicayalapi he? 


Presenters 


Unkiye niye etkiya unkayatinzapi, woope kin iyuha okna ecun, na wowasi wakan kin le 
ekipi kin he wicaunlapi. 


Bishop kin yusutapi kin hekiyin kta 


Woonspe kin hena ahoyapin kta he, okna woecun, na Okolakiciye kin le Christ cekiyapi 
na icu pi kin iyecel? Na Okolakiciye to woope okna, bishop toie nayahon kta he? Na 
wicasa wakan umpi, na niwankab najinpi, na wowasi nitawa hena ko? 

Woayupte 

Migluwinye, na hecel ecamun kta; Na awicakehan hepin kta, Wakantanka Toie kin hena 
Wowapi Wakan etanhan kin he wicawala, na wiconi yuhapi kte cin hel iyuha mahel 
ikoyaka; Na miciconze, woonspe kin, okna woecun, na cekiyapi [Protestant] sna skaun 
Okolakiciye [United States of America] kin hena okna ecamun Kta. 

Yusutapi kte cin, Declaration kin le oiguwa kta, oyate wicitokab 

Iyuha inajinpi kta, Bishop kin oyate hewicakiyin kta. 

Christ ectyatanhan kola ciyapi, wowasi wakan kin le tohan wankantuya kin he slolyapi, 
na woecun nitawapi kin he tohan tke kin he etanhan N.N. wosna kaga yusutapi kta un 
yaglohipi. Heon etanhan niye tona wicokan sica etan ecun slolyapi hecihan na un woecun 
kin le ecunkumpi kte sni hecihan, cokata upo na oyakapo. 

Tuweni takuni eye sni hantans, Bishop kin heyin kta 

Nitawacin kin hecetu he N. wosna kaga unyusutapi kte. 

Oyate kin le eyapi kta 

How. Han. 

Bishop 

He tawowasi wakan kin el oyakiyapi kta he? 

Oyate kin le eyapi kta 

He ecunkumpi kta. 

Bishop kin oyate kin wicoie kin lena un wacekiye wicakiyin kta 

Wookiye yuha Itancan ceunkiyapi kta. 

Iyuha canspemakagle inajinpi, tuwa kaknigapi kin he litany wicayusutapi he eyin kta. 
Litany ehanke kin el, Kyries iyohakab, Bishop kin inajin kta, na Anpetu Wocekiye kin eyin 


kta, nains Anpetu Wocekiye le, nains napin un kta tokaheya eyin kta. 


Itancan kin nicipi un. 
Oyate Na niye kici. 


Waceunkiyapi kta. 


O Wakantanka wowasake glutokeca sni kin na ojanjan Wakan kin; Okolakiciye ataya 
nitawa kin etkiya wowaunsila yuha ahitonwan ye, He waste na wakan okahnihpica sni 
kin; woawanglake nitawa wiyokihi etanhan, wiconi yuhapi kta woecun nitawa kin he 
glustanye; Maka kin ataya wanyang wicakiya ye, hecel lena slolyapi kta, taku kuta 
ihpeyapi hena yunajinpi kta, na taku tans hena yuteca pi kta, taku tyuha yuwastepi, Jesus 
Christ Nicinksi Itancan unyanpi; he wiconi unkitawapi el ounye, Woniya Wakan kin kici, 
Wakantanka wanjila, ohinniyan na ohinniyan. Amen. 


Woonspe Kin Hena 


Woonspe yamni yawapi kte. Oyate etanhan Old Testament woonspe na Epistle kin 
yawapi kta. 


Woonspe kin Lena umpi kte, na cinpi kinhan yuhanskapi okihipi. Major Feast anpetu, 
nains Anpetu Wakan, Bishop kin cinhantans woonspe kin anpetu ivohila woonspe 
etanhan un okihi. 

Old Testament Isaiah 6: 1-8, nains Numbers 11: 16-17, 24-25 (omitting the final clause) 
Psalm 43, nains 132: 8-19 

Epistle | Peter 5:1-4, nains Ephesians 4:7, 11-16 nains Philippians 4:4-9 

Wayawa kin tokaheya heyin kta —-————_—, etanhan woonspe kin. 

Wicowoyake, na oekle hena cin kinhan yawa okihi. 


Woonspe kin hena iyohakab, yawa kin cin kihan heyin kta 


Itancan Toie kin. 
Oyate Wakantanka wopila unkiyuhapi. 


nains yawaki heyin kta Lel woonspe kin ihanke. 
Lel ainila han okihi 
Psalm, nains canticle nains olowan wanji woonspe ivohakab umpi okihipi 


Hehanl, iyuha inajinpi, Deacon nains Priest kinhan Wotanin Waste kin yawa kta, 
tokaheya heyin kta. 


Itancan, unyanpi Jesus Christ Wotanin Waste tawa kin ——————, etanhan kin. 
Oyate Christ Initancan, woyatan luha kin. 


Matthew 9:35-38, nains John 10:11-18, nains John 6:35-38 83 
Woniya Wakan, Itancan kin he wiconi wicaqu kin he wicaunlapi, he Ateyapi kin na 


Cinhintku kin eciyatanhan u. 
Ateyapi kin na Cinhintku kin kici, icekiyapi na wicayatanpi. 


Toie tawa kin hena waayatapi kin he eciyatanhan. 

Okolakiciye Wakan wanjila na wahosiyepi eciyatanhankin he wicaunlapi. 
Mniakastanpi Wakan kin un woahtani pajuju kin he wicaunlapi. 

Wicate kin kinipi kte cin ekta etonwan unkumpi, 

na tokata wiconi wan maka kin lel u kte cin. Amen. 


Wotanin Waste ivohakab, yawa kin heyin kta. 


Itancan Wotanin Waste tawa kin. 
Oyate Christ Initancan woyatan luha kin. 


Wowahokonkiye Kin 
Hehan oyate kin Nicene wowicala kin he eyapi nains ahiyapi kta 


Wakantanka wanjila kin he wicaunlapi, 

Ateyapi kin, Iyotan-wasaka kin, 

mahpiya na maka kin kage, 

na taku iyuha wanyangpica, na wanyangpica sni kin hena ko. 


Jesus Christ Itancan, wanjila kin he wicaunlapi, 

Wakantanka Cinhintku hecela kin, 

mahpiyata Ateyapi etanhan kin, 

Wakantanka etanhan Wakantanka, Iyoyanpa etanhan Iyoyanpa, 

wowicake Wakantanka etanhan wowicake Wakantanka, 

etanhan, na kagapi sni, 

Ateyapi kin kici okonwanjila kin. 

Tye etanhan taku iyuha kagapi. 

unkiyepi un na unnipi kta un 

mahpiya eciyatanhan kuya hi: 

Woniya Wakan wowasake tawa etanhan 

witansna un Mary etanhan wicacehpi icu, 

na wicasa icicage. 

Na unkiyepi un Pontious Pilate ohlateya iye canicipawega el yuakagal otkeyapi: 
Iye wiconte un kakije na hehanl hapi. 

Anpetu tyamni hanl ake kini 

Wowapi Wakan el owapi kin iyecel; 

iye mahpiya ekta tyaye na Ateyapi kin islayatanhan el tyotake. 

Iye wowitan yuha u kta, nipi na tapi kin hena ake u kin wicayasu kta, na he wokiconze 
tawa kin owihanke wanica. 


Woniya Wakan, Itancan kin he wiconi wicaqu kin he wicaunlapi, he Ateyapi kin na 
Cinhintku kin eciyatanhan u. 

Ateyapi kin na cinhintku kin kici, icekiyapi na wicayatanpi. Toie kin hena waayatapi kin 
he eciyatanhan. 

Okolakiciye Wakan wanjila na wahosiyepi etanhan kin he wicaunlapi. 
Mniawicakastanpi Wakan kin un woahtani pajuju kin he wicaunlapi. 


Wicate kin kinipi kte cin ekta etonwan unkonpi, na tokata wiconi wan maka kin lel u kte 
cin. Amen. 


Wowiyunge Kin 
Iyuha iyotakapi, yusutapi kte cin ecela Bishop itokab najin kta 
Bishop kin yuwakanpi kte cin hekiyin kta 


Misunkala mitawa, Okolakiciye kin Wakantanka etanhan tiwahe kin, Christ Tancan 
etanhan kin, na tipi Wakan kin Woniya Wakan ecityatanhan. Oyate mniawicakastanpi 
hena iyuha Christ wanikiya na Itancan kin he slolyepica kin pazopi kta heca. Lehanl 
nicopi kin wowasi kin he oyate awanwicayanke, wosna kaga, na waonspe wicayakiyin 
kta, Bishop na uma wicasa wakan kin hena ob, na Okolakictye Omniciye tanka tawa kin 
hena el oyapin kta. 


Wosna Kaga yaun kin, Jesus Christ Wotanin Waste tawa kin he, niye nitoie na woecun 
waste nitawa un hena olakin kta, na hena okna nigluha kta. Oyata ob wowasi ecanun kin 
waste wicayakila kta, teca na kanpi kin, wasake kin na hunkesni, wijicapi na unsikapi kin 
iyuha akiyecel awanwi- calakin kta. Wakantanka wahtanipi wicakicicajuju kin he olakin 
kta na un wawahokon yakiyin kta, Wakantanka toyawaste ehin kta, Baptisma Wakan 
ecanun kta na Wotapi Wakan akahnihpica sni, Christ Tancan na We kin, woecun kin 
ecanun kta, na uma woecun wakan ecunnisipi hena ko. 


Taku tyuha ecanunki el, Christ taoyate wasagwicayaye wowaunsila tawa eciyatanhan, na 
Wakantanka towitan kin ectyatanhan wasage wicayaye, wiconi kin lel na wiconi u kte cin 
el. 


Misunkala mitawa, Wakantanka nico kin he wicakeya wicayala he, na Okolakictye el 
Wosna Kaga niyuha kta he nakun? 


Woayupte Micopi kin he wicawala. 

Bishop Okolakiciye kin itokab, wacinniyanpi, na wowasi wakan kin okna ecanun 
kta, lehanl heon niglasu he? 

Woayupte ecamun kta. 

Bishop Bishop nitawa kin ohoyala na taku ecunnisi kin ecanun na tokaheya 
yakiyin kta he? 

Woayupte He ecamun kta. 

Bishop Wowapi Wakan etanhan ohinniyan lawa na waonspe niciciyin kta he na 
wookagnige yakuwa kta he, hecel Christ itokab wosna kaga waste henica 
kta he? 

Woayupte He ecamun kta. 

Bishop Wakantanka Toie he olakin kta he, yakuwa kta he? na Wotanin Waste 


etanhan wakan woecun kin hena ko, hecel Christ yuokon wanjila 
wowastelake tawa kin slolyap na icupi kta, hecetu yala he? 
Woayupte He ecamun kta. 


Bishop Oyate ob wowasi ecanun kin ecuhan na wicasa wakan uma ob 
Wakantanka tiwahe tawa luwicagapi kta, ecunhan wicakeya wosna kaga 
henica kta he? 

Woayupte He ecamun kta. 

Bishop Wicoun nitawaki (tiwahe nitawa kin, nains oyate ob yaun kin,) Christ 
woonspe tawa kin okna wicitokab yapazo kta he? na okna nigluha kta he? 

Woayupte He ecamun kta. 

Bishop Woniya Wakan wowakan eciyatanhan, Jesus Christ woawacin 
eciyatanhan, Wakantanka etkiya wowasi egnakapi kin, nieyatayela na uma 
etanhan, Wakan tanka wowaunsila tawa kin yakela na oyate wici tokab 
waceyakiye kin he onhinniyan ecanun kta he? 

Woayupte He ecamun kta. 


Wosna Kaga Yusutapi Kin 


Iyuha inajinpi, yusutapi kte cin canspemakagle najin kta, Bishop itokab na uma wacekiye 
wicasa kin itanung najinpi kta. 


Olowan Veni Creator Spiritus, nain olowan Veni Sancte Spiritus kin iel aheyapi kta. 
Oyate kin hecena najinpi kta, ainila lel wacekiyvapi kta. 
Bishop kin yuwakanpi wocekiye kin le eyin kta 


Wakantanka na Ateyapi iyuha unkitawapi, unniyatanpi ecin maphiyatanhan wowastelake 
eciyatanhan unyecopi, na oyate wakan unyakagapi na Nicinksi Jesus, Itancan unkitawapi 
wokiconze tawa kin el ounpapi kin. He wowakan na wowitan wanyangpica sni enitanhan, 
sunka ota umpi etanhan tokeya nitonpi, na Okolakiciye el Initancan kin. Wopila unicupi 
ecin iye wiconte tawa kin un wiconte ihangye, na maphiyata wankanl kigle cin, na 
etanhan oyate etkiya wawicakupi ota wicaqu, etan yewicasipi etan waayatapi, etan 
okolakiciye yuwicagapi, etan oyate awanyangwicasipi na waonspe wicakiyapi, wicoicage 
kin hecel wakan umpi kin tawowasi iwasakapi kta, na tancan tawa kin yuwicagapi kta. 


Bishop kin lel yusutapi kte cin nata aputakin kta, na uma wosna kage el umpi kin nakun, 
ecunhan Bishop kin wocekiye kin le eyin kta 


Heon etanhan, Ateyapi, Nicinksi Jesus Christ eciyatanhan, Woniya Wakan nitawa kin N., 
qu ye, nitowaunsila na wowasake un ojuyaye, na Okolakiciye nitawa kin el wosna kaga 
yusutaye. 

Hehanl Bishop kin le eyin kta 


Iye yuwankal enignakin kta, O Itancan, oyate nitawa eciyatanhan; Wosna Wakan nicu kin 
hena iyacu kta; kokipe sni Wotanin wiconi oyakin kta; na wicakyea wakan woecun, oun 
teca etanhan kin wicaqu kta. Wicakeya oyate awanwicayankin kta, na woiyaksape 
waslolya; taku kin iyuha el tawowasi kin kawingin kte sni, hecel nitaoyate kin iwasakapi 
kta na maka ataya Nicaje kin wowitan yuha kta. Lena iyuha Jesus Christ Itancan unyanpi 
eciyatanhan unicilapi, Niye na Woniya Wakan kin kici yaun, Wakantanka wanyjila, 
ohinniyan na ohinntyan. 


Oyate kin hotankaya le eyapi kta. Amen. 

Wosna kaga teca kin wan haunkiyapi kta. 

Bishop kin Wowapi Wakan wanji yusutapi teca kin qu kta, na eyin kta 

Wowapi wakan kin le icu yo, Wakantanka Toie un wawahokonyakiyin kta na Wakan 
Woecun wicayaqu kta ecunnisipi kin he le e. Ikiktonje sni yo, Wakantanka Okolakiciye 
tawa el wosna kaga wicakeya niciconze kin he. 

Bishop kin yusutapi teca kin nape yuzin kta 

Wookiye Woecun Kin 


Wosna kaga teca kin oyate kin hewicakiyin kta 


Itancan wookiye tawa kin ohinniyan niye el un kta. 
Oyate Na niye el un kta. 


Wicasa wakan uma kin yusutapi teca kin nape yuzapi kta, hehanl tiwahe tawa kin nape 
wicagluzin kta, na hehanl uma kin hena, Wicasa Wakan oyate kin hehanl nape kiciyuzapi 
kta. 


The Litany For Ordinations 


Litany kin le wicayusutapi el umpi kta. Ember Days ecunhan, nains uma woecun el umpi 
okihipi cinpi hantans. Litany kin le ovate wocekiye ostan umpi okihipi, wotapi wakan 
ecunhan nains anpetu ihohila wocekiye et, nains ivatayela umpi kta. 


Wakantanka Ateyapi kin. 
Onsiunla piye. 


Wakantanka Cinhintku kin, 
Onsiunla piye. 


Wakantanka Woniya Wakan Kin 
Onsiunla piye. 


Niyamni Wakan, Wakantanka niwanyjila. 
Onsiunla piye. 


Itancan Christ, iceunniciyapi. 
Itancan wocekiye unkitawapi kin le nahonye. 


Wakantanka Okolakiciye Wakan tawa kin un, wowicake na wowastelake ojula kta, na 
Anpetu wan el ake yau kin han el takuni sica iyeyayin kte sni, ecunniciyapi, O Itancan. 
Itancan wocekiye unkitawapi kin le nahonye. 


Okolakiciye nitawa kin el opapi tyuha, tawowasi hena, hecel wicakeya na Wakantanka 
oun okna, niye el wowasi ecumpi kta, eceunniciyapi, O Itancan. 
Itancan wocekiye unkitawapi kin le nahonye. 


Bishop Itancan unkitawapi N., na uma bishops, na wosna kaga hena, na wosna kaga 
hakatka hena, wowastelake ojula wicayaye, hecel wowicake ilocinpi kta, na 
wicoowotanla ipuzapi kta, eceunniciyapi, O Itancan. 

Itancan wocekiye unkitawapi kin le nahonye. 


N., Bishop (wosna kage, wasna kage hakatka) kahnigapi, Okolakiciye nitawa el, 
eceunniciyapi, O Itancan. 
Itancan wocekiye unkitawapi kin el nahonye. 


Hecel iye tawowasi wakan kin wicakeya ojula ecun kta, Okolakiciye nitawa kin 
yuwicagin kta, na Nicaje kin yatan kta, 

eceunniciyapi, O Itancan. 

Itancan wocekiye unkitawapi kin le nahonye. 


Hecel Woniya Wakan etanhan iye yuha kt, na owihanke hehanyan woipastake kin he 
yuha kta, 

eceunniciyapi, O Itancan. 

Itancan wocekiye unkitawapi kin le nahonye. 


Iye tiwahe tawa kin (tiwahe na oyate ob ti kin), Okolakiciye waskuyeca tawa kin hena 
iyutitanpi kta, 

eceunniciyapi, O Itancan. 

Itancan wocekiye unkitawapi kin le nahonye. 


Itancan Christ, tona ikonicipapi na wowicala kin, hecel okaspa naunjinpi kin hena inajin 
kta. Na oyate iyuha unwanjilapi kta, ecin niye Ateyapi kin kici niwanjila kin heon, 
eceunniciyapi, O Itancan. 

Itancan wocekiye unkitawapi kin le nahonye. 


Okolakiciye Wakan etanhan yewicasipi kin, hecel wowicala yuhapi kin un Wotanin 
Waste kin maka ataya oyakapi kta, 

eceunniciyapi, O Itancan. 

Itancan wocekiye unkitawapi kin le nahonye. 


Etan wowicala nahonhci yuhapi sni, na etan wowicala gnunipi kin hena Wotanin Waste 
kin etanhan iyoyanpa wicayayin kta, 

eceunniciyapi, O Itancan. 

Itancan wocekiye unkitawapi kin le nahonye. 


Maka akani wookiye kin, hecel woyuonihan na waokihiya kin hena oyate kin na makoce 
hena el icagin kta, 

eceunniciyapi, O Itancan. 

Itancan wocekiye unkitawapi kin le nahonye. 


Tona tawowasi kin han, oyate ewicagnakapi kin un woawanyanke yuhapi kta 

—, hena woowotanla na woecun waste kin hena kuwapi kta na oyate tanyan umpi kta, 
eceunniciyapi, O Itancan. 

Itancan wocekiye unkitawapi kin le nahonye. 


Oyate tawowasi kin tyuha lawaste kta, na taku jica yakage kin hena tanyan umpi kta. 
Hecel makoce kin lena etanhan igluskin kta, wahpanicapi, wicaakihan na woakipa kin, 
eceunniciyapi, O Itancan. 

Itancan wocekiye unkitawapi kin le nahonye. 


Na unsikapi kin, tanyan wicakuwapi sni kin, wowayazan kin, wokakija yuhapi kin; Tona 
tukteni yapi sni kin, wayaka iwicacupi kin. Tona wotehika imahel najinpi kin hena 
woawanglake nitawa kin yuhapi kta, 

eceunniciyapi, O Itancan. 

Itancan wocekiye unkitawapi kin le nahonye. 


Unkiyepi: Woahtani unkicicajujupi kin, Woniya Wakan tawowaste kin wiconi 
unkitawapi kin imahel un kta, 

eceunniciyapi, O Itancan. 

Itancan wocekiye unkitawapi kin le nahonye. 


Tona Okolakiciye Wakan nitawa el opapi kin, na heon maka wiconi ekignakapi kin; Na 
tona wowicala tawapi kin nisnala slolyaye kin. Hecel wakan wastepi kin iyuha ob na 
oyanke oasnikiye el umpi kta wokakije heciya wanica, tka wiconi wakan kin. 
eceunniciyapi, O Itancan. 

Itancan wocekiye unkitawapi kin le nahonye. 


Tyuskinyan kici unkumpi yawastepi Witansna un Mary, (yawastepi ), na wakan 
wastepi kin iyuha ob, heon unkiyepi na tyuha wiconi unkitawapi kin Christ Wakantanka 
unkitawapi kin he ohinniyan unqupi kta. 

Niye etkiya Itancan Wakantanka unkitawapi kin. 


Itancan, onsiunla piye. 
Christ, onsiunla piye. 
Itancan, onsiunla piye. 
Ordinations el, bishop kin najin na heyin kta 
Itancan kin nicipi un. 
Oyate Na niye ko kici. 
Bishop Waceunkiyapi kta. 
Bishop kin anpetu wocekiye kahnigapi kin le eyin kta 


When this liturgy is used on other occasions, the Officiant concludes with a suitable 
collect. 

PREFACE 


“In the beginning was the Word... and the Word became flesh and 
lived among us...” The Gospel according to John reminds us that 
we are people of the Word, created by the Word and called to create 
through the Word. Without the Word and the Word Incarnate, 
Jesus, we would know neither God's love or his care for us as 
revealed in the life, ministry and person of Jesus, the Christ. 


In common prayer we remember and rehearse God’s love and care 
towards us. Through ritual and worship we converse with God. 
Such Godly conversation defines liturgy, the work and worship of 
God’s people. Such conversation and work needs to be understood 
by all those who participate as the family of God. This 
interpretation of portions of the 1979 Book of Common Prayer into 
Lakota and Dakota enables liturgy and conversation with God 
through the Lakota language. It is also hoped that this present 
volume will provide a means to learn the Lakota language through 
prayer for those who would know and maintain Lakota culture. 
Language carries and creates cultures. When the language dies so 
eventually dies the culture. It is therefore important that this 
Prayer Book be a means of strengthening a culture and a people in 
their worship of Wakan Tanka, God, the Spirit of us all. 


Many persons contributed to the compilation and creation of this 
Niobrara Service Book. The Translation Committee of the Dakota/ 
Lakota Commission on Language, History, and Culture included: 
The Reverend Norman Blue Coat, Albert Thomas, John Estes, The 
Venerable Noah Brokenleg, The Very Reverend Wilbur Bear's Heart, 
The Reverend Ron Campbell, The Reverend Les Campbell, The 
Reverend Webster Two Hawk, Dan Campbell, Francis Cutt, Barbara 
LeBeau, The Reverend Robert Two Bulls, Delores Two Bulls, Hazel 
Jenesse and Sister Margaret Hawk, C.A. Project manager was The 
Reverend Canon Patrick E. Genereux, and special assistance was 
provided by The South Dakota Episcopal Foundation. 


Funding for this prayer book was made possible through the efforts 
of the Reverend Richard Kew and the Society for the Promotion of 
Christian Knowledge (SPCK/USA), as well as various gifts and 
grants from persons throughout the Anglican Communion for the 
translation and production of this Niobrara Service Book. It is with 
deepest gratitude that we acknowledge all those who made this 
translation and interpretation of the 1979 Book of Common Prayer 
possible and available for use in the Diocese of South ` 

Dakota and other dioceses with Lakota speakers throughout the 
Episcopal Church. 


As a people of the Word, we recognize that language creates, 
sustains and carries our traditions, especially our understanding of 
our shared Christian tradition. We hope and pray that this 
Niobrara Service Book will allow for the continuation of the deep 
love and care for our Anglican heritage and Episcopal tradition as 
experienced for these past 120 years through the Lakota culture of 
the Diocese of South Dakota. To that end we ask God's blessing as 
we offer our prayers... 


The Right Reverend Craig B. Anderson, Ph.D. 
VIII Bishop of South Dakota 


Anpetu Otoiyohi Hinhanna Cekiyapi 
Woecon Kin: Rite One 


Wicasa Wan kin Hinhanna Cekiyapi ca Wowapi Wakan Oekle kin 
lena etanhan, wanji nais tona cin kin, tokaheya wawa kta. 


Ukte Cin 


Heon etanhan waktaya un po; tipi okna itancan kin tohan kli kta 
slolyayapi sni, htayetu, nais hancokaha, nais kokoyahanna hoton 
ece kin iyehan, nais hihanna kinhan Okinni iknuhanna kli kinhan 
istinma iyeniyanpi kta. Mark 13:35-36 


Itancan kin tacanku kin yuwiyeyo po; hewoskantu el Wankantanka 
unkitawapi canku tanka wan owotanna kicaga po. Isaiah 40:3 


Wanikiya Tunpi Ta Anpetu 


Tho, wopila tanka wotanin waste oyate owancaya ecel yin kte cin, he 
hosi cicahipi. Anpetu lehan David totonwe kin el Wanikiya wan 
nicitonpi, Christ Itancan kin he hee. Luke 2:10-11 


Wanyaka wo, Wankantanka wakeya tawa kin wicasa ekna han, na 
iye hena ob ti kta, na hena e oyate tawawicayin kta, na Wakan- 
tanka iye hca hena ob un kta, na Wakantanka tawayapi kta. 

Rev. 21:3 


Oyate Iyojanjan Wanyanka Pi Kte 


Na oyate kin iyoyanpa nitawa ekta upi kta, na wicasayatapi kin 
hena yahinapa ojanjan kin ekta. Isaiah 60:3 


Wi hinape cin hetanhan na iyaye cin hehanyan, Oyate opeya Micaje 
kin tanka kta; na tukte etu kin owasin, Macape kin el wazinyetonpi 
kta, na wosnapi wan ecela; oyate opeya Mecaje kin tanka kta, 
wicota el Itancan kin eya. Malachi 1:11 

Akihaniciyapi Omaka Kin 


Woahtani unnicapi unkeyapi kinhan, unkiciknayanpi, na wowicake 
kin unkeyepi el un sni; tka woahtani unyuhapi kin unkoklakapi 
kinhan, Wakantanka he wacinyepica na owotanna sni owasin 
etanhan unyuskapi kta. John 1:8-9 


Nicante kin kluhleca, na nitaheyake kin hee sni, na Itancan kin 
Wakantanka nitawa kin ekta ikluhomni wo; iye wacantkiya na 
waonsila, canze kta cin hanhi, na towastelake tanka, na wosice cin 
on anaicipta ece. Joel 2:13 


Nawajin, na ate ekta wakle, ca hewakiyin kta, Ate mahpita itokam, 
na niye nakun nitokam wawahtani, na letanhan cincamayayin kta 
iyemacece sni. Luke 15:18-19 


Itancan kin Wakantanka unkitawapi kin wowaonsila na wokajuju 
kin hena tawa, iye unkipajinpi esa; nakun Itancan Wakantanka 
unkitawapi kin ho kin anaungoptanpi sni, iye woope tawa unkito- 
kam eknake ca okna mani unsipi tka. Dan. 9:9-10 


Oko Wakan 


Unkiyepi owasin tahcaskala iyecel unnunipi; otoiyohi iye tacanku 
kin ekta unkikluhomnipi; unkan Itancan unkiye owasin taku sica 
econqonpi kin hena Iye el yuwitaya eknaka. Isaiah 53:6 


Canku okna ilalapi owasin, niye initokecapi sni he; ahitonwan na 
wanyaka po, woiyokisice wan woiyokisice mitawa el mau kin 
iyececa yukan hecinhan, on Itancan kakismaye ciqon. Lam. 1:12 


Easter omaka, nais Ascension anpetu, nais Pentecost 
antepu kin hena icunhan unpi kta 


Aliluia, Itancan Jesus Christ wanna kini. 
Awicakehan Itancan kin kini, Aliluia! 


Itancan kin anpetu kage cin, he lee, he el unkiyuskinpi na cante 
unwastepi kta. Psalm 118:24 


Wakantanka woohiye unqupi, Jesus Christ Itancan unyanpi kin 
eciyatanhan, he wopila yuha nunwe. 1 Cor, 15:57 


Heon etanhan, Christ kici yakinipi hecinhan, taku wanka tuya 
Wakantanka nape etapa kin eciyatanhan, Christ kiyotanke cin hel 
un kin hena akita po. Col 3:1 

Tipi Wankan nape on kagapi kin he, he tipi wakan hca iyacinpi kin 
he Christ mahel i sni ce; tka mahpita eqe timahel, na heciya 
unkiyepi on Wakantanka itokab iklutanin kta. Hebrews 9:24 
Woniya Wakan kin el nihipi kinhan, wowasake iyacupi kta; hehan 
Jerusalem el, na Judea makoce kin owancaya, na Samaria na 
maka ihanke kin hehanyan mayalaotaninpi kta ce. Acts 1:8 
Yamni Taanpetu-Wakan Kin 

Wakan, Wakan, Wakan, Itancan Wakantanka Iyotan-wasaka, tuwe 
un gon, na un kin, na u kta cin hee. Revelation 4:8 

Wokiksuye Anpetu Kin 

Heon etanhan letanhan icimanipi, na oyate tokeca kin hencapi sni; 
tuka tona owotanna unpi kin hena yatapi, Wakantanka tiyohnaka 
tawa kin he niyepi. Ephesians 2:19 

Hena maka owancaya iyaya; Na oiepi kin maka ihanke kin ekta 
Psalm 19:4 

Wopila Yuha 


Jesus Christ wopila ekiya po, Iye caje hoyekiya miye; Iye ohan 
tanka oyatepi ehna oyaka po. Psalm 105:1 

Tohantu Keyas 


Wakantanka Ateunyanpe Jesus Christ Itancan unkiyapi kin etan- 
han, wowaonsila wookiye ko niyepi kin el nicipi un nunwe. 
Philippians 1:2 


Jesus Christ ti kin ekta unyanpi kta ce, Emakiyapi kin gon han 
ibluskin. Psalm 122:1 


Mii oie kin na micante taku awacin kin ohinniyan iyonicipi nunwe, 
Itancan, Wowasake mitawa, na opemakiton kin. Psalm 19:14 


Iyoyanpa nitawa na wowicake nitawa ukiya ye, hena yus amayan 
nunwe, paha wakan nitawa kin el amahipi kta, nakun oun nitawa 
kin eta. Psalm 43:3 


Itancan kin tipi wakan tawa kin el un; iye itokab maka kin ataya 
ainina un nunwe. Habakkuk 2:20 


Tka oape u kin he wanna hihuni, tona wowicake eciyatanhan 
oholapi kin hena woniya na wowicake eciyatanhan Ateyapi kin 
oholapi kta; Ateyapi kin hena oholapi kta on owicale heon. John 
4:23 


Wanji tehanwankantu wankal un, otokahe wanice el ounyan, na 
tuwe Wakan eciyapi kin he hecel eya; Tehanwankantu na owanke 
wakal kin hel wati, nakun naqi iyopeiciye ca onsiiciye cin he kici, 
tona onsiieiyapi nagipi niwicawayin kta, na cante iyopeiciye cin 
hena kiniwicawakinyin kta heon. Isaiah 57:15 


Owasin oklakapi kin he heyapi, nais wancag uma wocekiye kin le 
un eyapi kta, “Itancan, unkiihapi kin unkiyakawa piye.” 


Owasin Oklakapi Wan 


Hehal Wicasa Wakan kin heyin kta. 

Mitakuyepi tecihinlapi, wowapi wakan kin el, taku sica econqonpi 
na woahtani ota unyuhapi kin, otakiya hena oklagunsipi; na hena 
Wakantanka Iyotan-wasaka, mahpiyata Ate unyanpi, ite kin itokam 


T 


hena anaunkihmapi na akahpeunkitonpi kte sni; tka cante 
onsiiciya, ikluhukuliciya, iyopeiciya, na waanagoptanyan, hena 


' unkoklakapi kta; hecel iye towaste na towaonsila wopteca sni kin 


on, hena unkicicajujupi kta. Na Wankantanka itokam ohinni 
waunhtanipi kin hena onsiiciya unkoklakapi iyececa esa; tohan 
taku waste ota, iye nape etanhan unkicupi, hena on wopila unqupi 
kta, na toyatan ecela unklataninpi kta, na iye toie wakan 
naunhonpi kta, na taku untancanpi kin na unnagipi kin yuhapi, na 
on tanyan unpi kta iyececa kin inklapi kta, witaya unhipi na 
mniunkiciyapi esa hehan iyotan hena unkoklakapi iyececa. Heon 
etanhan tona lel yaunpi kin owasin, iceciciyapi. Cante ecela na ho 
onsiiciya, mahpiya towaste oyanke kin ekta miciyaupi kta, na le 
unkeyapi kta. 


Wakantanka Iyotan-wasaka ekta onsiiciya woahtani unkoklakapi 
kta. 

Lel cemhantas aininla hanpi kta. 

Wacekiya Wicasa na oyate. 

Wakantanka lyotan waonsila 

unkiye unkoglakapi niye etkiya woahtani unkagapi 
unkitawacin un, unkoiepi, na unkohanpi kin un, 

taku econqunpi kin un, 

na taku econgunpi sni kin un. 

Unkiye cante ataya un wasteunnilakapi sni; 

unkikiyela tipi kin waste wicaunlakape sni, 

unkiye unkiglacinpi eyecel 

Unkiye awicakehan cante unsicipi na onsiiciya iyopeunkiciyapi. 


Jesus Christ Cinhintku tohan kin eciyatanhan, onsiunlapiye na 
wokajuju unkupiye; hecel unkiye ihankeya nitawacin el unqunpi 
kta, na nitohan ogna maunpi kta. Nicaje wowitan yuha. Amen. 


Htayetu Cekiyapi Woecon Kin: 
Rite One 


Wicasa Wakan kin, htayetu Cekiyapi ca, Wowapi Wakan oekde kin 
dena etanhan, wanji quais tona cin kin, tokaheya yawa kta; hehan 
ohakab taku owapi kin hena yawa kta. Tka cin kinhan, Wowapi 
Wakan Wicoie kin etanhan, wancakna Itancan tawocekiye kin eyin 
kta. 


Itancan kin tipi wakan tawa kin en un; iye itokab maka kin ataya 
ainina un nunwe. Habakkuk 2:20 


Itancan, yati en ounyanpi kin he wastewadaka, qa tikten nitowitan 
ounye cin he nakun. Psalm 26:8 


Wocekiye mitawa wazitonpi kin iyecen nitokam un nunwe, qa 
minape yugatapi kin, htayetu wosnapi kin iyecen. Psalm 141:2 


Wowitan wakan kin on Itancan kin ohoda po; iye itokab maka kin 
ataya cancan nunwe. Psalm 96:9 


Mii oie kin qa micante taku awacin kin ohinniyan iyonicipi nunwe, 
Itancan, Wowasake mitawa, qa Opemakiton kin! Psalm 19:14 


Advent 


Hehon etanhan waktaya un po; tipi okna itancan kin tohan kdi kta 
sdodyaypi sni, htayetu, qais hancokaya, qais kokoyahanna hoton 
ece kin iyehan, qais hihanna kinhan. Okinni iknuhanna kdi 
kinhan istinma iyeniyanpi kta. Mark 13:35, 36 


Christmas 


Wanyaka wo, Wakantanka wakeya tawa kin wicasa ekna han, qa 
iye hena ob ti kta, qa hena e oyate tawawicayin kta, qa Wakan- 
tanka iye hca hena ob un kta, qa Wakantanka tawayapi kta. 
Wayu. 21:3. 


Epiphany 


Qa oyate kin iyoyanpa nitawa ekta upi kta, ga wicasayatapi kin 
hena yahinapa ojanjan kin ekta. Isaiah 60:3 


Lent 


Wawahtani kin hena sdonwakiya heon, qa woahtani bduha kin 
ohinniyan mitokam un. Psalm 51:3 


Itancan kin Wakantanka unkitawapi kin wowaonsida qa wokajuju 
kin hena tawa, iye unkipajinpi esa; nakun ITANCAN Wakantanka 
unkitawapi kin ho kin anaungoptanpi sni, iye woope tawa 
unkitokam eknake ca oknamani unsipi tka. Daniel 9:9, 10 


Woahtani unnicapi unkeyapi kinhan, unkiciknayanpi, qa wowicake 
kin unkiyepi en un sni; tka woahtani unyuhapi kin unkokdakapi 
kinhan, Wakantanka he wacinyepica qa owotanna, hecen 
waunhtanipi kin hena unkicicajujupi kta, ga woowotanna sni 
owasin etanhan unyuskapi kta. IJohn 1:8, 9 


Good Friday 


Unkiyepi owasin tahcaskana iyecen unnunpip; otoiyohi iye tacanku 
kin ekta unkikduhomnipi; unkan Itancan unkiye owasin taku sica 
econqonpi kin hena Iye en yuwitaya eknaka. Isaiah 53:6 


Easter 


Wakantanka woohiye unqupi, Jesus Christ Itancan unyanpi kin 
eciyatanhan, he wopida yuha nunwe. 1 Corinthians 15:57 


Heon etanhan, Christ kici yakinpip hecinhan, taku wankantuya 
Wakantanka nape etapa kin eciyatanhan, Christ kiyotanke cin hen 
un kin hena akita po. Kolosse 3:1 


Ascension 


Tipi wakan nape on kagapi kin he, he tipi wakan hca iyacinpi kin 
he Christ mahen i sni ce; tka mahpiya ege timahen, ga heciya 
unkiyepi on Wakantanka itokab ikdutanin kta. Hebrews 9:24 

Whitsunday 


Wakpa wan, mini-canku tawa kin he Wakantanka totonwe kin 
iyuskinkiyin kta, wakeya en toounye wakan kin, Iyotan Wankan un 
ounye cin he. Psalm 46:4 


Woniya kin ga tawicuyapi kin kici, U po, eyapi, qa tuwe nahon 
kinhan he, U po, eyin kta. Qa tuwe ipuza kinhan, he ukta. Qa 
tuwe cin kinhan he iyunwin cona wiconi mini kin icu nunwe. 
Wayu. 22:17 


Yamni Taanpetu Wakan Kin 


Wakan, wakan, wakan, Itancan kin ozuye kduha; towitan kin maka 
kin ataya ojuna ce. Isaiah 6:3 


Hehan Wicasa Wakan cin kinhan heyin kta, 
Wakantanka Iyotan-wasaka ekta onsiiciya woahtani unkokdakapi 
kta. 


Owasin Okdakapi wan 


Omniciye kin ataya canpeska makakde inajinpi, qa Wicasa Wakan 
tyakna eyapi kta. 


Ate Iyotan-wasaka qa waonsida; Nitacanku kin etanhan tokan 
unyanpi, ga tahcaskana tanin sni iyecen unnunipi. Taku i 
unkicantepi en unkonzapi qa cantiheunyanpi kin, hena nina 
unkuwapi. Nitawoope wakan kin hena unkipajinpi. Taku 
econgonpi iyecece cin hena econqonpi sni; Qa taku econgonpi 
iyecece sni hena econqonpi; Qa tuktena unzanipi sni. Tka niye, 
Itancan, sicaya econqonpi onunsikapi kin, onsiunda miye. Tona 
woahtani okdakapi, Wakantanka, niwicaya ye. Tona iyopeiciyapi 
kin piya wicayuecetu ye; Christ Jesus Itancan unyanpi 
eciyatanhan, oyate iwahowicayaye ciqon he iyecen. Qa, Ate iyotan 
waonsida, iye on etanhan ounkiya miye; Hecen tokata Wakantanka 
ohodaya, owotannayan, qa mdesyahan unnipi kta, Hecen Nicaje 
wakan kin wowitan yuhe kta. Amen. 

Woahtani Yutokan-iyeyapi, gais Kajujupi Yataninpi kin. 


Omniciye kin ecen canpeska makakde inajinpi; wosna kaga kin 
isnana najinhan najin kta, ga heyin kta, 


“Itancan Iyotan-Wasaka qa waonsida kin he woahtani nitawapi 
owasin on Wokajuju qa Woyuske, woiyopeiciye wowicake, tecaya 
niunpi, ga iye Taniya Wakan on wowaste ga wokicanpte tawa kin 
nicupi nunwe. Amen. 


Hehan Wicasa Wakan kin canpeska makakde inajin kta, ga Itancan 
Tawocekiye kin eyin kta; Omniciye kin de en ecen canpeska 
makakde inajinpi ga iyakna eya ayapi kta. 


Ate unyanpi, malipiya ekta nanke cin, Nicaje wakandapi nunwe. 
Nitokiconze u nunwe. Mahpiya ekta nitawacin econpi kin, He 
iyecen maka akan econpi nunwe. Anpetu iyohi aguyapi kin, anpetu 
kin de unqu miye. Qa tona ecinsniyan ecaunkiconpi 
wicunkicicajujupi kin, He iyecen waunhtanipi kin unkicicajuju 
miye. Qa taku wawiyutanye cin ekta unkayapi sni miye; Tka taku 
sice cin etanhan eunkdaku miye: Wokiconze kin, qa wowasake kin, 
qa wowitan kin, hena ohinni qa ohinni nitawa heon. Amen. 


Hehan nakun heyin kta, 
Itancan, unkiihapi kin unkiyakawa miye. 
Ayuptapi Hecen unkiipi kin nitowitan kin yataninpi kta. 


Den, owasin inajinpi, qa Wicasa Wakan kin heyin kta, 

Ateyapi kin, ga Cinhintku kin, qa Woniya Wakan kin, wowitan 
yuha nunwe; 
Ayuptapi Otokahe ekta hecetu qon, dehan hecetu, qa 
ohinniyan hecetu kta, maka owihanke wanin. 
Amen. 

Wicasa Wakan Itancan kin yatan po. 

Ayuptapi Itancan Caje kin yatanpi nunwe. 


Hehan Psalm onspa yawapi kta. Qa Psalm otoiyohi, qa Woahiyaye 
tyohi ihanke en Gloria Patri yawapi, qais dowanpi kta. 


Hehan Woonspe tokaheya kin he yawanpi kta, Wiyawapi kin 
oknayan. 

He iyohakam odowan kin de, Magnificat eciyapi kin he eyapi qais 
ahiyayapi kta, den owapi iyecen. 


Htayetu Cekiyapi kin en Wicasa Wakan, cin kinhan, Woonspe 
wanjina yawa kta. Kinhan, Woonspe kin iyohakam Htayetu 
Woahiyaye wanji unpi kta. 


Magnificat 
Luke 1:46 


Minagi kin Itancan kin yatan: qa mitaniya kin he, Wakantanka 
Wanikiya mitawa kin en wiyuskin ce. 

Taokiye onsiya waun kin, ekta ahimatonwe cin heon. 

Iho, heon detanhan wicoicage kin owasin yawastepi kin 
emakiyapi kta. 

” Ecin, Tuwa Wasake cin He taku tanka ecamicon; ga Caje kin 

wakan ce. 

Qa tona kokipapi kin hena, wicoicage qa sam wicoicage owasin 
en, Towaonsida kin en wicaun ce. 

lye isto kin on wowasake kdutanin; wahanicidapi kin hena 
cante mahen taku wacinyuzapi kin en wicayuobdeca. 

Wasaksakapi kin hena toyankepi etanhan kun kdicuwicaya, qa 
onsiya unpi kin hena wankan ewicakde. 

Docinpi kin hena taku wasteste on imnawicaya, qa jicapi kin is 
cokakana kikdewicaya. 

Iye Towaonsida kiksuye cin on, Taokiye, Israel he okiya; 
Abraham, ga owihanke wanin cincawicayin kte cin, onsiwicada kta 
keye ca hunkakewicunyanpi iwahowicaye ciquon he oknayan. 


Qais de. 


Bonum est confiteri 
Psalm 92 


Itancan kin wopida eciyapi kin he waste, ga Nicaje psalm 
idowanpi kin, Iyotan Wankantu. 

Hinhanna eca nitowaonsida-wa-ste kin oyakapi, qa hanhepi 
iyohi nitowicake kin, 

Dowankiyapi ikan wikcemna, qa mazayuhotonpi kin on, 
mazadowankiyapi akan dowanpi ogo kin on. 


13 


Ecin, ITANCAN, niohan kin iyuskinmayaye, ninape ohan kin 
eciyatanhan wowiyuskin on ciyatan kta. 


Hehan Wowahokiciye Teca etanhan Woonspe kahnigapi kin yawapi 
kta. 


He iyohakab odowan kin de, Nunc Dimittis eciyapi kin de eyapi qais 
ahiyayapi kta, den owapi kin iyecen. 


Nunc Dimittis 
Luke 2:29 


Itancan, Nitaokiye kin wanna wookiye yuha iyayeyaya, ehe ciqon 
oknayan; 

Ecin miista kin wanna Wowanikiye Nitawa kin wanyaka. 

Oyate owasin wicitokam wiyeya eyaknake cin he; 

Iyoyanpa wan oyate kin aiyojanjan wicayin kte cin hee, qa 
Nitaoyate Israel towitan kte cin. 


Qais de. 


Benedic, Anima mea. 
Psalm 103 


Minagi kin, ITANCAN kin yawaste wo, qa taku mahen maun kin 
owasin, iye Caje wakan kin. 

Minagi kin, ITANCAN kin yawaste wo, qa taku wowaste econ kin 
owasin akiktonje sni wo; 

He woahtani nitawa kin owasin nicicajuju he wowayazan nitawa 
kin owasin asniniyan, 

He nitoni kin hades etanhan niyan, he wowaonsida-waste qa 
wocantkiye on watesdagnicaton, 

Oknikde niyuhapi kin, ITANCAN kin yawaste po, wowaske en 
wanisakapi kin, iye oie ecen ecanonpi kin, iye oie ho anayagoptanpi 
kin. 

Taobe kin owasin, ITANCAN kin yawaste po, taokiyeniyanpi 
toiyokipi ecen ecanonpi kin. 

Taku kage cin owasin, tokiconze ounye kin owasin okna, 
ITANCAN kin yawaste po. Minagi kin, ITANCAN kin yawaste wo. 

Hehan Wahosiyepi tawowicada kin he Wicasa Wakan qa Omniciye 
kin najinhan najin eyapi kta. 


Wakantanka, Ateyapi Iyotanwasake cin, mahpiya maka iyakna 
Kage cin, he wicawada: 


Qa Jesus Christ, Cinhintku hecena, Itancan unyanpi kin: He 
Woniya Wakan eciyatanhan icaga, Witansna un Mary etanhan 
tonpi: Pontius Pilate kakisya, Canicipawega en okatanpi, te, ca 
hapi: Kuya hades ekta i; lyamnican wicate cin etanhan ake kini: 
Wankan mahpiya kin ekta iyaye, Ca Wakantanka, Ateyapi 
Iyotan-wasaka etapa kin eciyatanhan iyotanka: Heciyatanhan 
wicasa nipi qa tapi kin wicayasu u kta. 


Woniya Wakan kin he wicawada: Okodakiciye Wakan Owancaya 
kin; Wakanpi Odakonkiciyapi kin: Woahtani kajujupi kin: 
Wicatancan kini kte cin: Qa Wiconi owihanke wanice cin. Amen. 


Qa hehan, Wocekiye kin dena, owasin yuonihanyan, canpeska 
makakde inajinyan owecinhan eyapi kta; Wicasa Wakan kin to- 
kaheya eyin kta, 
Itancan kin nicipi un nunwe. 
Ayuptapi Qa ninagi kin kici. 
Wicasa wakan Ceunkiyapi kta Itancan, nitowaonsida 

kin unkiyutanin miye. 
Ayuptapi Qa wowanikiye nitawa kin unqu miye. 
Wicasa wakan Itancan, oyate wokiconze kin he nikiya ye. 
Ayuptapi Qa hoyeunniciyapi eca onsidaya naunhon miye. 
Wicasa wakan Wicasa Wakanpi nitawa kin woowotanna wicaqu ye. 
Ayuptapi Qa oyate wicayakahnige cin iyuskinwicakiya ye. 
Wicasa wakan Itancan, nitaoyate kin niwicakiya ye. 
Ayuptapi Qa woaihpeya nitawa kin yawaste ye. 
Wicasa wakan Itancan, anpetu unkitawapi en wookiye unqu miye. 


Ayuptapi Ecin niye, Itancan, nisnana zaniyan ounyanpi 
kta okihiunyayapi ce. 

Wicasa wakan Wakantanka, unkiyepi mahen cante kin 
unkieiyuska miye. 

Ayuptapi Qa Nitaniya Wakan kin unkipi sni miye. 


Hehan Anpetu Wocekiye tawa eyapi kta, ga iyohakam Wocekiye kin 
dena eyapi kta. 

Wookiye on Wocekiye wan 


Wakantanka, wicotawacin wakan owasin, wowahokonkiye waste 
owasin, ga wicohan owotonna owasin etanhan u kin; Nitaokiyepi 
kin, wookiye wan maka akan iyeyepica sni kin he wicagu ye; hecen 
unkicantepi kin woahope nitawa kin ecen econpi kta e tinsya 
awacinpi kta, ga niye wowinapeunniyanpi kinhan, tokaunyanpi kin 
kowicunkipapi kte sni, ga heon etanhan ohinniyan wahbaya 
asniunkiciyapi kta; Jesus Christ Wanikiya unkitawapi toohiye kin 
he eciyatanhan. Amen. 


Wokokipe en Wookiye on Wocekiye wan 


Itancan, oiyokpaza unkitawapi kin iyoyamunkiciciya miye; qa 
nitowaonsida tanka eciyatanhan, hanhepi kin de, wokokipe qa 


wowinihan kin etanhan unyuha miye; Jesus Christ Nicinksi hecena | 


Wanikiya unyuhapi, towastedake kin he eciyatanhan. Amen. 


Wicasa Wakan cin kinhan, Wocekiye Wowapi kin den etanhan 
wocekiye wanji qais tona kipi iyukcan kin, den Htayetu wocekiye 
woecon kin ihankeyin kta. 


United States makoce kin en Itancankiyapi, qa tona 
Oyate ohan Wowasake yuhapi, on Wocekiye wan. 


Wakantanka lyotan-wasaka, Nitokiconze kin owihanke wanica, qa 
Nitookihi yawapicasni kin, maka kin de ataya onsikida ye; qa 
United States kin on Tunkansinayanpi kin, qa maka obaspe kin de 
on Itancan kin, ga toktokeca wowasake yuhapi kin, cantepi kin 
awanwicayaka ye; hecen tuwa waeconwicakiye kin sdonkiyapi 
hecinhan, taku owasin isanpa nitookinihan qa nitowitan kin he 
akitapi kta; ga unkiyepi, ga nitaoyate kin ataya, tuwe towasake 
yuhapi iwicunyukcanpi kinhan, Nioie qa Nitookahnige eciyatanhan 
yawasteya, wicadaya ga anagoptanyan wicunyuonihanpi kta; Jesus 
Christ Itancan unyanpi eciyatanhan, tuwe Niye ga Woniya Wakan 
kin ob niun qa wokiconze yuha, Wakantanka wanjina, maka 
owihanke wanin. Amen. 

Wicasa Wakan ga Oyate kin on Wocekiye wan 


Wakantanka Iyotan-wasaka qa ohinniyan kin, wawicaqupi waste qa 


‘ecetu kin owasin etanhan u kin; Bisop wicunyuhapi kin, qa Wicasa 


Wakan unmapi kin, ga Omniciye tona awanyagwicasipi kin, hena 
ob, nitowaste etanhan Woniya iwicazaniyan kin he kun uwicakiya 
ye; ga awicakehan iyokipiniyanpi kta e, ohinniyan nitowaste kin cu 
kin iyecen wicaqu ye. De ecen unqu miye, Itancan, Jesus Christ, 
Wawiciya qa Iyokookna un unkitawapi, tookinihan kin 
eciyatanhan. Amen. 


Wicasa Owasin on Wocekiye wan 


Wakantanka, wicasa owasin Wicakage ca Niwicaye cin, oyate 
owasin qa wicasa token unpi kasa, owasin on, onsiiciya 
ceunniciyapi, nitancanku kin sdonyewicayakiyin kta, qa nitozani 
wanikiye kin oyate owasin ekta dutanin kta, hecen iyonicipi nunwe. 
iyotan Okodakiciye Wakan owancaya kin heon ceunniciyapi; 
Nitaniya waste kin on awandake ca duha kta, hecen tona Christ 
wacinyanpi ga iye tawawicaya ikdawapi okdakapi kin, hena 
wowicake canku ekta yusawicayapi, ga wicotawacin wanjina, 
wookiye icaske, qa wiconi owotanna, hena on wowacinye kin 
yuhapi nunwe. Owihanketa, tona tawacinpi, tancanpi, qa taku 
yuhapi sa on kakijapi ga iyotaniyekiyapi kin, (“ga iyotan tona 
wocikiye ewicunkiciyapi kta cinpi kin,) Ate nitowaste kin on, hena 
cajeunniciyatapi; wokakije owasin en, iyohi token icakijapi kin 
iyecen owicakiye ca wicakicanpta ye; kakiswicayapi owasin en 
tawacintanka, qa iyotaniyekiyapi kin eciyatanhan wowiyuskin 
wicayaqu kta, hena iyonicipi nunwe. Qa dena Jesus Christ, Iye on 
unnicidapi. Amen. 


* Tohan tuwa wacekiye omniciye wacewicakiciciyapi kta cinpi ca 
woeye kin de eyapi kta. 


Taku Owasin on Wopida Eyapi kin witaya eyapi kta. 


Wakantanka lyotan-wasaka, wowaonsida owasin Ateyapi kin, 
unkiyepi, nitaokiyepi iyeuncecapi sni kin, nitowaste qa 
nitowacantkiye waste kin, unkiyepi qa wicasa owasin ekta, heon 
awicakehan onsiiciya wopida unnicupi. Unyakagapi, unyaduhapi, 
qa wiconi kin de en wowaste owasin on, (“ga iyotan tona decana 

wowaonsida wicagupi kin on, nakaha wopida ga woyatan nicupi kte 
cin on) unniyawastepi; tka iyotan, Jesus Christ Itancan unyanpi kin 
maka oyate owasin niwicaye cin, he nitowastedake yawapica sni 
kin, he on wopida unnicupi; nakun wowaste wookihi kin ga 
wowitan wowacinye kin, hena on. Ga nitowaonsida kin owasin 
tanyan okahnihunyayapi kta iceunniciyapi, hecen unkicantepi kin 
awicakehan wopida yuhapi kta, ga hecen unkiipi hecena on sni, 
tka unkohanpi kin nakun on, nitoyatan unyataninpi kta; nitoope 
en unkicicupi, ga anpetu unkitawapi kin owasin en nitokab 
yuwakanyan ga owotannayan maunnipi kta hena on; Jesus Christ 
Itancan unyanpi kin he eciyatanhan, he iye, niye qa Woniya Wakan 
kin ob, wookinihan ga wowitan yuha nunwe, maka owihanke 
wanin, Amen. x 


* Woeye kin de tohan tuwa wowaonsida icupi kin on pidapi can 
eyapi kte. 


St. Chrysostom Tawocekiye wan 


Wakantanka Iyotan-wasaka, wowaste unyaqupi kin heon dehan 
okonwanjina niye ekta ceunniciyapi; qa tohan yamni qais nonpa 
esa tikten Nicaje oknayan, witaya yankapi kin, qa taku nicidapi 
kinhan, hena wicayaqu kta kehe ciqon; Nitaokiyepi token cinpiiqa 
icekiyapi kin, token iwastepi kte cin, he iyecen dehan, Itancan, 
wicayeciduecetu nunwe; wiconi kin de en, wowicake nitawa 
etanhan wicoksape kin he unyaqupi kta, ga tokata kin he en, 
wiconi owihanke wanice cin he unqu miye. Amen. 


II Corinthians 13:14 
Jesus Christ Itancan unyanpi towaste kin, ga Wakantanka 


towastedake kin, qa Woniya Wakan taokodakiciye kin, unkiyepi 
owasin om ohinniyan un nunwe. Amen. 

Anpetu Otoiyohi Hinhanna Cekiyapi 
Woecon Kin: Rite Two 


Wicasa Wan kin Hinhanna Cekiyapi ca Wowapi Wakan Oekle kin 
lena etanhan, wanji nais tona cin kin, tokaheya wawa kta. 


Ukte Cin 


Heon etanhan waktaya un po; tipi ohna itancan kin tohan hdi kta 
sdonyayapi sni, htayetu, qa hanye cokaya, qa anpaohotonna hoton, 
ca is hanhanna kinhan. Okinni ihuhanna hdi kinhan nistinmapi 
iyeniyapi kta. Mark 13:35,36 


Wicaho wan hewoskan hoyeya; Jehowa tacanku kin yuwiyeya po; 
hewoskantu wakantanka unkitawapi canku tanka wan owotanna 
kicaga miye. Qa Jehowa towitan kin yutaninpi kta, qa he 
wicacehpi owasin yuwitaya wanyake kta; Jehowan i kin he hecin 
eya nakaes. Isaiah 40:3,5 


Wanikiya Tunpi Ta Anpetu 

Unkan ohnihde wakan kin hewicakiya: Wikopapi sni po; iho, 
wopida tanka wootanin waste oyate kin owancaya ecen ye kte cin, 
he eca hosi cicahipi ce. Anpe dehan David totonwe kin en wanikiya 
wan nicitonpi, Messiya Itancan kin he hee. Luke 2:10,11 


Oyate Iyojanjan Wanyanka Pe Kte 


Qa ikcewicasta kin iyoyanpa nitawa en manipi kta, ga wicastayat- 
api kin hena yahinanpa ojanjan kin en. Isaiah 60:3 


Nakun Ikcewicasta kin iyoyanpa yaun kin cicu, heon maka ihanke 
kin hehanyan wowanikiye mitawa kin he niye kta. Isaiah 49:6b 


19 


Wihinanpe cin etanhan, ga wiiyaye cin henanyan Ikcewicasta oyate 
kin ehnahna micaje tanka kta nakaes; qa owanka owasin en micaje 
on wizinya izitapi kta, ga wosnipi ska wan: Ikcewicasta oyate kin 
ehnahna micaje kin tanka kta nakaes, Jehowa ozuye yuhe cin eya. 
Malachi 1:11 


Akihaniciyapi Omaka Kin 


Woahtani unnicapi ce, unkeyapi kinhan, unkicihnayanpi qa 
wowicake kin unkiyepi en un sni. Tuka waunhtanipi kin 
unkohdakapi kinhan, iye kin wacinyappica ga owotanna un, hecen 
woahtani yutokan iyeunkiciciyapi kta, ga taku sica owasin 
unkipakintapi kta. I John 1:8,9 | 


Qa nicantepi hduhdehdecapo, qa nitasinapi ee sni: Qa Jehowa 
Taku Wakan nitawapi kin ekta ihdohda po: Iye qa wacantkiya, qa 
woansida, qa tehan canteptanye sni, qa waste hinca, qa taku sica 
cin on iyokisiniciya nakaes. Joel 2:13 


Ito nawajin qa ate ekta wahde kta, ga hewakiye kta; Ate, mahpiya 
kin en, ga niye nakun nitokan wawahtani. Qa detanhan cincamaye 
kta iyemacece sni; wicasta opewicayaton kin he is wanji iyececa 
makaga wo, epe ktace. Luke 15:18,19 


Unkan wankan etonwe ca heya: Wicasta wanwicamdaka, mani 
unpi, ca kin iyececa. Mark 8:24 


Oko Wakan 


Unkiye owasin tahinca wanunyanpi iyecen unnunipi; otoiyohi iye 
tacanku kin ekta unkihduhomnipi; unkan Jeohowa unkiye owasin 
taku sica econkupi kin hena iye en yuwitaya ehnaka. Isaiah 53:6 


Canku ohna idadapi owasin, niye initokecapi sni he: Tonwan po qa 
wanyaka po, woiyokisice wan woiyokisice mitawa en mau kin 
iyececa yukan hecinhan, on Jehowa tocanteptanye anpetu kin en 
kakismaye ciqon. Lamentations 1:12 

E UA kaaa Aaaa Ga CA Aa Saa NA E NE E BO ar, 


Kini Omaka, Ga Wankand Kida Anpetu Kin Koya, Ga 
Wonia Wakan Awica Gdehan Anpetu Kin 


Jehowa anpetu kage cin he dee; En unkiyuskinpi ga piundapi kta. 
Psalm 118:24 


Tuka Wakantanka woohiye ungupi, Jesus Messiya Itancan unki- 
yapi kin eciyatanhan, he wopida yuha nunwe. I Corinthians 15:57 


Heon etanhan, Messiya kici piya inicagapi hecinhan, taku wankan- 
tuya wakantanka etapa kin eiyatanhan, Messiya kiyotanke cin hen, 
un kin hena akita po. Colossians 3:1 


Messiya tipi wakan nape on kagapi kin he mahen i sni, tipi wakan 
hinca iyacinpi kin hena ee; tuka mahpiya kin e ge mahen, ga 
heciya unkiyepi on wakantanka itokam ihdutanin kta. 

Hebrews 9:24 


Tuka Woniya Wakan kin en nihipi kinhan, wowasake duhapi kta; 
hehan Jerusalem en, ga Jua makoce kin owancaya, ga Samaria ga 
maka ihanke kin hehanyan mayadaotaninpi kta ce. Acts 1:8 

Yamni Ta Anpetu Wakan Kin 


Wakan, Wakan, Wakan, Itancan Wakantanka Iyotan-wasaka, tuwe 
un qon, qa kte cin hee. Revelation 4:8 


Wokiksuye Anpetu Kin 


Qa Ateyapi kin wopida eykiyapi kta, he iyoyanpa ekta tona 
owotanna un kin woaihpeye tawapi kte cin en ounpapi kta e 
iyehantu unyanpi. Colossians 1:12 


Heon etanhan detanhan togkicihdapi, qa oyate tokeca kin hencapi 
sni; tuka tona owotanna unpi kin hena om yatapi, qa Wakantanka 
tiyohnaka tawa kin he niyepi. Ephesians 2:19 


Hena iyutapi ikan kin maka owancaya iyaya: Qa oiepi kin maka 
ihanke kin ekta. Psalm 19:4 

Occasions of Thanksgiving 


Jehowa wopida eciya po, Iye caje hoyekiya miye; Iye ohan tanka 
oyatepi ehna oyaka po. Psalm 105:1 


At Any Time 


Wakantanka Ateunyanpi qa Jesus Messiya Itancan unkiyapi kin 
etanhan, wowaonsida wookiye ko niyepi kin en nicipi un nunwe. 
Philippians 1:2 


Jehowa ti kin ekta unyanpi kta ce, Emakiyapi kin on imduskin. 
Psalm 122:1 


Mii oie kin qa micante taku awacin kin ohinniyan iyonicipi nunwe, 
Itancan, Wowasake mitawa, qa opemakiton kin. Psalm 19:14 


Iyoyanpa nitawa qa wowicake nitawa ukiya ye, hena yus amayan 
nunwe, paha wakan nitawa kin en amahipi kta, nakun oun nitawa 
kin eta. Psalm 43:3 


Itancan kin tipi wakan tawa kin en un; iye itokab maka kin ataya 
ainina un nunwe. Habakkuk 2:20 


Tka oape u kin he wanna hiyohi, tona wowicake eciyatanhan 
ohodapi kin hena woniya qa wowicake eciyatanhan Ateyapi kin 
ohodapi kta: Ateyapi kin hena ohodapi kta on owicade heon. 
John 4:23 


Wanji tehanwankantu wankan un, otokahe wanice en ounyan, qa 
tuwe Wakan eciyapi kin he hecen eya: Tehanwankantu qa owanke 
wakan kin hen wati, nakun taniya iyopeiciye ca ihukuniciye cin he 
kici, tona ihukuniciyapi taniyapi niwicawayin kta, qa cante 
iyopeiciye cin hena kiniwicawakinyan kta heon. Isaiah 57:15 


22 


Litany Kin 


Qais Taku Owasin on Cekiyapi Kin. 


Hinhanna qais Htayetu Cekiyapi kin kici; qais Wotapi Wakan 
Woecon kin itokab, qais adehanyagya decena unpi kta. 


Wakantanka Ateyapi kin, mahpiya maka iyakna yakage cin; 
Onsiunda miye. 


Wakantanka Cinhintku kin, maka kin, opeyeton kin; 
Onsiunda miye. 


Wakantanka Woniya Wakan kin, wicakapi kin Wicaduwakan kin; 
Onsiunda miye. 


Wakan, waste, qa Niyamni nitowitan tanka, Wakantanka 
Niwanjina; 
Onsiunda miye. 


Itancan, unkohanpi sica, qa hunkake wiconyanpi tohan sicapi kin 
hena kiksuye sni ye; qa woahtani unyuhapi kin tokicon sni ye: 
Itancan waste, onsiunda miye, nitaoyate niwe tehike cin on 
opewicayeton kin ewicakdaku ye, qa ohinni unkacanzepi sni ye. 
Itancan waste, onsiunda miye. 


Taku sica qa wicowicasasni etanhan; woahtani etanhan; 
wakansica wokipajin qa wotakpe tawa etanhan; nitosikda, ga 
woyaso owihanke wanice cin hena etanhan. 

Itancan waste, eunkdaku miye. 


Wicancante wiwanyake sni owasin etanhan; witantanpi, woikdatan, 
ga wanaicihmapi etanhan; wowinawizi, wowahteda sni, ga 
wokipajin, qa wawastedakapi sni owasin etanhan, 

Itancan waste, eunkdaku miye. 

Woahtani wicotawacin ga wicotawacin ecetu sni kin owasin 
etanhan; wakansica ga wicatancan, ga maka woknaye kin owasin 
etanhan, 

Itancan waste, eunkdaku miye. 


Wakankdi ga tate icamna hena etanhan; maka cancan, peta, ga 
minitan etanhan; wowayazan, makosica, qa wicaakihan etanhan; 
wicokicize qa tinwicaktepi etanhan, ga wiconte on ikduwiyeyapi sni 
kin etanhan, 

Itancan waste, eunkdaku miye. 


Wokipajin, nahmana wicowicasasni kuwapi, ga wokonze kipajinpi 
owasin etanhan; woonspe wicakapi sni, wowicade tokeca kagapi, ga 
Okodakiciye Wakan yuskiskapi owasin etanhan; cante kdutehipi, 
qa Nioie qa Woahope nitawa ostekdapi owasin etanhan, 

Itancan waste, eunkdaku miye. 


Wicatancan wakanyan iyacu okahnihpica sni kin eciyatanhan; 
Nitonpi wakan qa Banicihdayapi eciyatanhan; Baptisma nicupi, 
Akihanniciye, ga Wowiyutanye nitawa kin eciyatanhan, 

Itancan waste, eunkdaku miye. 


lyonicisice ca We Tenimni eciyatanhan; Canicipawega nitawa qa 
tehiya Nicakije kin eciyatanhan; Nitowiconte waste qa Nihapi kin 
eciyatanhan; Wowitan kduha Yakini qa Wankan Yakiyakde 
eciyatanhan; qa Woniya Wakan Hi kin he eciyatanhan, 

‘Itancan waste, eunkdaku miye. 


lyotaniyeunkiyapi owasin en; waunpipi owasin en; untapi kta oape 
kin en, qa wicayasupi anpetu kin en, 
Itancan waste, eunkdaku miye. 


Itancan Wakantanka, waunhtanipis’a kin naunyhaonpi kta 
iceunniciyapi; ga Okodakiciye Wakan nitawa owancaya kin 
owotanna awandake ca waeconyakiyin kta, hecen iyonicipi nunwe; 
Itancan waste, naunyhonpi kta iceunniciyapi. 


Nitaokiye, United States makoce en Itancankiyapi cante kin 
awandakin kta, hecen taku owasin isanpa nitookinihan ga nitow- 
itan kin he akitin kta; hecen iyonicipi nunwe; 

Itancan waste, naunyahonpi kta iceunniciyapt. 

Christian Wicasa Itancanpi qa Wicasa Wayasupi owasin wicadu 
waste qa awanwicadkin kta, qa owotanna waeconpi, qa wowicake 
yuhapi kta e wowaste wicayaqu kta, hecen iyonicipi nunwe; 
Itancan waste, naunyahonpi kta iceunniciyapt. 


Bishop, Wosna Kaga, qa Deacon owasin, Nioie kin yanyan okahnih 
wicayayin kta; hecen oiepi qa ohanpi kin napin eciyatanhan 
yutaninpi, qa oyakapi kta, hecen iyonicipi nunwe; 

Itancan waste, naunyahonpi kta iceunniciyapi. 


Wowasi econpi woksapi nitawa ekta yewicayakiyin kta, hecen 
iyonicipi nunwe; 
Itancan waste, naunyahonpi kta iceunniciyapi. 


Nitaoyate kin owasin wicadawaste qa wicaduha kit, hecen iyonicipi 
nunwe; 


Itancan waste, naunyahonpi kta iceunniciyapi. 


Oyate owasin wicotawacin wanjina, wookiye, ga odakonkiciyapi kin 
wicayaqu kta, hecen iyonicipi nunwe; 
Itancan waste, naunyahonpi kta iceunniciyapi. 


Carite on wasteunnidakapi qa ohounnidapi ga woahope nitawa kin 
iyakna aiciciya unnipi kte cin unyaqupi kta, hecen iyonicipi nunwe; 
Ttancan waste, naunyahonpi kta iceunniciyapi. 


Nitaoyate kin owasin wowaste wicayaqu kta, qa on Nioie kin 
onsiiciya nahonpi kta, qa awicakehan wastedakeya icupi kta, qa 
Woniya eciyatanhan waskuyeca kin icahyapi kta, hecen iyonicipi 
nunwe; 

Itancan waste, naunyahonpi kta iceunniciyapi. 


Tona nunipi ga woknaye on tokan iyayapi kin, hena owasin 
wowicake canku kin ekta awicayaki kta, hecen iyonicipi nunwe; 
Itancan waste, naunyahonpi kta iceunniciyapi. 


Tona najinhan najinpi kin wicaduwasakin kta; tona cante sutapi 


«Sni kin wicayecanpte ca owicayakiyin kta; tona hinhpayapi kin 


yuwankan ewicadaku kta; qa ohanketa Wakansica unsihapi kin 
ihukuya ehpeyayin kta, hecen iyonicipi nunwe; 
Ttancan waste, naunyahonpi kta iceunniciyapi. 

Tona wokokipe, wokakije, qa woiyotaniyekiye en unpi kin, hena 
ewicadaku, qa owicayakiyin kta, hecen iyonicipi nunwe; 
Itancan waste, naunyahonpi kta iceunniciyapi. 


Tona maka ga mini akan qa kinyanpi icimanipi kin owasin 
awanwicadakin kta, winyan tona hoksin yuhapi kin hena, ga tona 
wayazankapi qa wakanheja owasin awanwicadakin kta; qa tona 
wayaka unpi qais kaska yankapi owasin nitowaonsida, 
wicayakidutanin kta, hecen iyonicipi nunwe; 

Itancan waste, naunyahonpi kta iceunniciyapi. 


Wakanheja atkuku nicapi, ga wiwazicapi kin, qa tona isnana 
ehpewicayapi qa sicaya wicayuhapi kin, hena owasin 
awanwicadake, ca wawicayecamna kta, hecen iyonicipi nunwe; 
Itancan waste, naunyahonpi kta iceunniciyapi. 


Wicasa owasin onsiwicayakidakin kta, hecen iyonicipi nunwe; 
Itancan waste, naunyahonpi kta iceunniciyapi. 


Toka unyanpi, kakisunyanpi, qa aieunyanpi kin, hena 
wicayecicajuju kta, qa cantepi kin wicaduhomni kta, hecen 
iyonicipi nunwe; 

Itancan waste, naunyahonpi kta iceunniciyapi. 


Maka etanhan waskuyeca kin unyaqupi ga unyeciyuhapi kta, 
hecen tohan iyehantu kinhan hena on unkiyuskinpi kta, hecen 
iyonicipi nunwe; 

Itancan waste, naunyahonpi kta iceunniciyapi. 


Woiyopeiciye awicakehan unyaqupi kta; woahtani, woawacin sni, 
qa wookahnige sni unyuhapi kin, hena owasin unyecicajujupi kta; 
qa Nioie waken eciyatanhan unkitonipi kin unkdutokecapi kta e 
Nitaniya Wakan towaste kin unyaqupi kta, hecen iyonicipi nunwe; 
Itancan Waste, naunyahonpi kta iceunniciyapi. 


Wakantanka Cinhintku, naunyahonpi kta iceunniciyapi. 
Wakantonka Cinhintku, naunyahonpi kta iceunniciyapi. 


Wakantanka Tacincana tawa kin, maka etanhan woahtani yutokan 


iyeyaye cin; 
Wookiye nitawa kin unqu miye. 

Wakantanka Tacincana tawa kin, maka etanhan woahtani yutokan 
iyeyaye cin; 
Onsiunda miye. 


Christ, naunhon miye. 
Christ, naunhon miye. 


Itancan, onsiunda miye. 
Christ, onsiunda miye. 
Itancan, onsiunda miye. 


Hehan Omniciye, Wicasa Wakan kici, Itancan Tawocekiye kin eyapi 
kta. 


Ate unyanpi, mahpiya ekta nanke cin, Nicaje wakandapi nunwe. 
Nitokiconze u nunwe. Mahpiya ekta nitawacin econpi kin, He 
iyecen maka akan econpi nunwe. Anpetu iyohi aguyapi kin, anpetu 
kin de unqu miye. Qa tona ecinsniyan ecaunkiconpi 
wicunkicicajujupi kin, He iyecen waunhtanipi kin unkicicajuju 
miye. Qa tako wawiyutanye cin ekta unkayapi sni miye; Tka taku 
sice cin etanhan eunkdaku miye. Amen. 


" Wicasa Wakan kin cin kinhan, dena Wocekiye wan, Ate, waun- 


sakapi sni kin. eyapi kin, hehanyan eyin kit sni. 
Wicasa Wakan 


Itancan, waunhtanipi iyacinyan unkokihanyanpi sni miye. 
Qa nakun waunhtanipi iyacinyan wowiyun unqupi sni miye. 


Ceunkiyapi kta. 


Wakantanka, Ate waonsida kin, cante iyopeiciya hoyeniciyapi kin, 
nakun tona iyokisicapi taku cinpi kin hena awicadustan sni; 
Wokakije qa wicocante sica unyuhapi owasin en, tohan 
kakisunyanpi ca nitokab waceunkiyapi kinhan, hena onsidaya 
ounkiya miye; qa wakansica qais wicasa towicasapisni qa woknaye 
tawapi kin on, unkipajinyan sicaya ohanyanpi kin, hena 
wokicamna waste nitawa kin eciyatanhan yutakunipi kte sni e 
onsidaya naunhon miye; hecen unkiyepi nitaokiyepi kin wokakije 
takuna kiunniunyanpi kte sni, ga ohinniyan Okodakiciye Wakan 
nitawa kin okna wopida unnicupi kta; Jesus Christ Itancan 
unyanpi kin he eciyatanhan. 

Wicasa Wakan ga Omnicye 


Itancan, inajin, ounkiwapi, ga Nicaje kin eciyatanhan eunkdaku 
miye. 


Wicasa Wakan 


Wakantanka, hunkakewicunyanpi taanpetupi kin en, qa ehanna 
iyepi itokab, wowasi okinihan ecanon kin, unkokiyakapi qa unno- 
gepi kin on hena naunhonpi. 


Wicasa Wakan qa Omniciye. 


Itancan, inajin, ounkiyapi, qa wookinihan nitawa kin on eunkdaku 
miye. 


Wicasa Wakan 


Ateyapi kin, qa Cinhintku kin, qa Woniya Wakan kin wowitan yuha 
nunwe: 

Otokahe edta hecetu gon, dehan hecetu, ga ohinniyan hecetu kta, 
maka owinhanke wanin. Amen. 


Christ, tokaunyanpi etanhan wowinape unkiciyanka miye. 
Wokakije unyuhapi kin onsidaya atonwan ye. 


Wicocante sica unyuhapi kin wowaonsida yuha atonwan ye. 
Nitaoyate woahtani yuhapi kin onsidaya wicakicicajuju ye. 


Wocekiye unkitawapi kin en wacin yusya qa wowaonsida yuha 
naunhon miye. 

David Cinhintku, onsiunda miye. 

Christ dehan qa ohinniyan naunyahonpi kta wacin yuza ye. 
Christ, onsidaya naunhon miye; Christ Itancan, onsidaya naunhon 
miye. 


Itancan, nitowaonsida kin unkiyutanin miye; 
Wacinunniyanpi kin he tyecen. 


Ceunkiyapi kta. 

Ate waunsakapi sni kin, ekta onsidaya ayatonwin kta, onsiiciya 
iceunniciyapi; qa taku sica en unkupi kta iyecece cin, hena Nicaje 
towitan kin on yutokan iyeya ye; ga taku tehika en unkipi kin, 
owasin en nitowaonsida hecena wacinunyanpi kta, ga ohinniyan 
nitokam wowakan qa woyuecena oni kin en waecaunniconpi kte 
cin, unqu miye, ga hecen woyuonihan qa wowitan nicupi kta; 
Wawiciya qa Iyokookna un hecena unyuhapi kin, Jesus Christ 
Itancan unyanpi kin he eciyatanhan. Amen. 


Wicasa Wakan kin, cin kinhan, den Litany kin ihanke yin kta, qais 
kipi iyukcan hecinhan, Wocekiye Wowapi kin de etanhan Wocekiye 
tokcca koya eyin kta. 

Mni Awicakastanpi Wakan 


Olowan, psalm, na'ins taolowan ahiyayapi kte. 
Oyate kin najinpi Ucunhan wosna kaga kin heyin kte 


Wakantanka tawoyawaste: Ateyapi kin, Cinhintku 
kin, na Woniya Wakan kin. 

Na tawokicunze waste kin, lehan na ohinniyan. 
Amen. 


Oyate kin 


Inwankab owapi kin he e'kiya, Easter anpetu hetan na Pentecost 
anpetu hehanyan 

kuta owapi kin unpi kte 

Wosna kaga Aleluya, Christ kini. 

Oyate kin Awicakehan Itancan kin kini Aleluya. 


Akihan iciyapi na wowahtani oglakapi kta unwitayapi kin 
Wosna kaga Itancan kin yawaste po waunhtani pi kin iyuha 
unkakiktunjapi; 
Oyate kin Towaunsila kin el ohinni un. 
Wosna kaga kin hehanl ake heyin kte 
Wicatancan wanjila na Woniya Wakan wanjila heun; 
Oyate kin Woiwakta wanjila un Wakantanka unkicopi; 
Wosna kaga Itancan wanjila, Wowacinye wanjila, Mni 
Awicakastanpi wanjila; 
Oyate kin Wakantanka wanjila na lena iyuha un Ateunyanpi. 
Wosna kaga Itancan kin nicipi un. 
Oyate kin Na nakun niye nici un. 
Wosna kaga Waceunkiyapi kta. 


Anpetu El Tawocekiye 


Oyate kin Amen. 


Anpetu wakan el aitancanya wocekiye na'ins wotapi wakan tawo 
ecun wanji el, wocekiye na anpetu tawoonspe kin hena el aiyop- 
teya tawakiyapi. 

Tawoonspe Kin 


Oyate kin kul yankapi ecunhan tawoonspe wanji nains num yawapi 
kte tokaheya wayawa kin heyin kte 


Woonspe yawapi kte kin letanhan 


Wowapi wakan okaspe na o’egle eciyatanhan kin hena isum 
yaotanipi okihipi. 


Yawa iglustankin ohakab wayawa kin heyin kte 


Le Itancan toiye. 


Oyate kin Wakantanka etkiya wopila. 


nains wayawa kin heyin kte Le woonspe kin inhunni. 
Hel ohakabya ainnila hin kte. 
Yawa iglustanpi iyohila Psalm, olowan ahiyayapi kte. 


Hehanl iyuha najinpi kin icunhan, wicasa wakan nains wosna kage 
kin wotanin waste yawa sni itokab heyin kta 


Itancan Jesus Christ Wotanin Waste Wakan 
tawakin x 
Oyate kin Christ Itancan wowitan luha nuwe. 


Wotanin waste yawapi ohabya yawa kin heyin kte 


Itancan Wotanin waste tawakin. 


Oyate kin Christ Itancan Woyatan luha. 


Wowahunkukiye Kin Eyapi kte 

Mni Awicakastanpi kte kin Awicaupi 
na Wiwicayungapi kte 


Wosna kaga kin heyin kte 
Tona Mni Awicakastanpi Wakan icupi kta kin lehan awica upi kta. 


Tanka na Wakanheja Waniyetu Eciyapapi 


Tona mni awicakastanpi kte hena qeya woayupte iyecinkala eyapi 
okihip qun hena inawicakcinjin kin wanjig jila awica upi kte, hel 
ohakabya owapi qun hena eyapi kte 


Inawicakcinjin Caje N. Mni Awicakastanpi Tawokunze he icu kte 
kin heun awahi, 


Tona mni awicakastanpi kte qun hena, wosna caga kin wanjig jila 
twicayungin kte 


Mni Anicastanpi kte kin he hecel yacin he? 
Woayupte Hecel wacin. 


Hoksigala na Wakanheja 


Hehanl mni awicakastanpi kte eya ayupata okihipisni qun hena na 
hunkake na inawicakcinjin gun awica upi kte, hel ohakabya owapi 
kin hena eyapi kte 

Hunkake na Inawicakcinjin kin 


N. Mni Awicakastanpi Tawokunze he icu kte kin heun awahi. 


Tohanl iyuha awicahipi kin hehanl wosna kaga kin hun ka ke na 
inawica kcinjin kin hena woinyunge wicaqu kte 


Wakanheja wan ayahi kin le icicuya Christian tawowicala na 
oigluha ogna na iwanyecila kin kta he? 

Hun Ka Ke na inawicakcinjin kin 
Wakantanka tawokiye kin un owakihi kte. 
Wosna kaga 


Hehanl woinyknge owecinhan yanke qun hena, mni awicakastanpi 
kte qun hena iwicayungin kte, tona ayuptapi okihipi hena, na- 
wakanheja cistipila, wakan heja teca pi qun hena atkuku, hunku na 
inawicakcinjinpi qun hena awicakiciyuptapi kte 


Woinyunge Wakansica towakan ota qun iyuha na tawicohan 
sice eya Wakantanka itkoki peye najin qun hena 
yacin kte sni he? 

Woayupte Hena wacin kte sni. 


Woinyunge Maka akanl wicohansica tawowasake eya 
Wakantanka takukage qun yusice na ihangye kin 
; hena yacin sni he? i 
Woayupte Hena wacin kte sni. 


Woinyunge Taku tona wowahtani ojula ikoyake qun hena iyuha 
nitawacin kin Wakantanka towastelakekin 
etan yuipaweg niyuzin kte qun hena yacin kte 
sni he? 

Woayupte Hena wacin kte sni. 


Woinyunge Jesus Christ etkiya niglu homni na Wanikiya nitawa 
kta un iyacu he? 
Woayupte Hecel wacin. 


Woinyunge Tawowaunsila na towastelake kin ataya el nicicu he? 
Woayupte Hecel wacin. 


Woinyunge Itancan ahoyapin na ihakabya mayani kta u niglasu 
he? 
Woayupte Hecel wacin. 


Unmapi qun hena awicahipi kin, wosna kaga Owankatuya kin heyin 
kte 


Unmapi qeya wicaya otaninpi qun hena wana awica upi kte. 

Wicagluhi kin Lena Wicayusutapi kta un awicawahi. 


nains Lena Wowicala Wakan Omiciye el iwicacupi kta un 
awicawahi. 
nains Lena Mni awicakastanpi woiglasu hena akta 


gluwicakapi kta un awicawahi. 


Wosna kaga Owankatuya kin iglaotaninpi kin hena iwincayungin 
kte 


Taku sice qun hena yacin kte sni un nigluwicaka he? 
Woayupte Hecel wacin. 

Wosna kaga Owankatuya kin 

Jesus Christ el taku nicicu qun hena yaglu teca he? 

Hecel wacin, na Wakantanka towaunsila kin hena 


un Itancan Wanikiya mitawa kin ihakabya mawani 
kte. 


Woayupte 


Tohanl tyuha awicahipt kin, Wosna kaga kin oyate ahi kin hewica 
kinyin kte 


Tuwepi geya awicahipi qun tonipi kin Christ el woicicunze kagapi 
ca le awalataninpi hena nitowasake un owicaya kiyapi kta he? 


Oyate kin Hecel ecun qunpi. 


Wosna kaga kin hehanl heyin kte na ins wicoiye iyececa etan eyin 
kte 


Tona Christ el icicupi qun hena iyuha owanjila ob mni 


aunkastanpi gun hehan wakicunzapi qeya unkagapi hena ko 
ungluteca pi kte. 

Mni Awicakastanpi Tawo Icicunze 


Wosna kaga 
Oyate kin 


Wosna kaga 


; Oyate kin 


Wosna kaga 
Oyate kin 


Wosna kaga 


Oyate kin 


Wosna kaga 


Oyate kin 
Wosna kaga 
Oyate kin 


Wosna kaga 


Wakantanka Ateyapi kin wicayala he? 
Wakantanka Ateunyanpi Iyotan wasake cin, maka 
na mahpiya ko Kage cin he wicawala. 


Wakantanka Cinhintku kin Jesus Christ he 
wicayala he? 

Itancan unyanpi Jesus Christ, Hecela Cinca ki he 
wicawala. Witansna Mary Woniya Wakan 
tawowasake kin etenhan un iglu sake na tunpi. 
Pontius Pilate iyohlate kakisyapi, hehanl icipawega 
el okatanpi, tin na hapi. Kul tapi unpi kin ekta wica 
i. Anpetu iyamni el ake inajin. Wankal mahpiya 
etkiya iyaye, na Ateyapi kin isloyatanhan iyotake. 
Nipi na tapi hena ko wicayasu kta un ake U kte. 


Wakantanka Tawoniya Wakan kin he wicayala he? 
Woniya Wakan kin he wicawala. Okolakiciye 
wakan taowacekiye kin ataya, wakanpi witaya 
tawowicala pi kin, wowahtani awicakiciktunjapi, 
wicatancan opiya kini kte kin, na wiconi owihanke 
wanice cin. 


Wahosiyepi olakol kiciyapi eciyatanhan aguyapi 
yuspuspu pina wocekiye un waunspe wicakiyapi 
qun hena hecena ecanu kta he? 

Wakantanka tawokiye kin un owakihi kte. 


Taku sica kin etanhan sutaya iheyabya ni gluha 
yacani kte, na tohanl wowahtani el niglihpaye cin, 
iyopeniciyin na Itancan etkiya niglu homni kta he? 
Wakantanka tawokiye kin un owakihi kte. 


Wakantanka Christ el wotanin waste kin wicoie na 
woiyacin ko un laotanin kta he? 
Wakantanka tawokiye kin un owakihi kte. 


Tuwe iyuha Christ el waste nicila qun he iyecel 
nikiyela tikin waste yala kin kta un ayakita na 

Oyate kin Wakantanka tawokiye kin un owakihi kte. 

Wosna kaga Taku iyuha wowahwala na woowotanla ogna oyate 
ehanl awowasi ecannu kte, na wicasa okage 
okinihanpi otoiyohi wicaluonihan kta he? 


Oyate kin Wakantanka tawokiye kin un owakihi kte. 


Mni awicakastanpi te qun hena un wocekiye 


Wacekiye wicasa kin hehanl oyate ahi kin hewica kinyin kte 


Tuwepi geya piya wokicunze teca wan el owicagapi kta un icicupi 
[tuwepi qeya (wicasa wan) Christ el woicicu wan gluteca, hena un 
wana waceunkiyapi kte.] 


Walapi owicinhan un wocekiye kte kin hena tuwewan tokahe kiyapi 
kta ca kagnigapi kte 


Tokahe kin O itancan wowahtani wicunte o'un etanhan iheyab 
iwicacu wo. 

Oyate kin Itancan wocekiye unkitawapi kin nahun wo. 

Tokahe kin Nitawowaunsila na wowicake kin un cante pi kin 
wicayuzamni wo. 

Oyate kin Itancan wocekiye unkitawapi kin nahun wo. 

Tokahe kin Nitowakan wiconi un skan skanyan unpi kta 
wan wicayaqu qun hena ojuwicaya yo. 

Oyate kin Itancan, wocekiye unkitawapi kin nahun yo. 

Tokahe kin Owacekiye wakan nitawa kin ognayan towacinyepi 
kin ptayela wicayuha yo. 

Oyate kin Itancan, wocekiye unkitawapi kin nahun yo. 

Tokahe kin Nitowasake wowalitake ko un wawaste lakapi kta un 
unspewicakiya yo. 

Oyate kin Itancan, wocekiye unkitawapi kin nahun yo. 

Tokahe kin Nitowastelake kin he maka akanl yaotaninpi kta un 
yewicaya yo. 

Oyate kin Itancan wocekiye unkitawapi kin nahun yo. 

Tokahe kin Nitowahwala na nitowitan ojula kin-el awica u wo. | 
Oyate kin Itancan wocekiye unkitawapi kin nahun wo. 
Wacekiye wicasa kin heyin kte 


O itancan tona nicinksi Jesus Christ te qun he eciyatanhan mni 
awicakastanpi kin hena nitowasake un akepiya inajinpi na wowitan 
gluha ya u kte cin he akil unpi kte, he iyena niye ob letanhan na 
ohinniya yaun. Amen. 


Mni kin le eciyatanhan wopila eyapi 
Wacekiye wicasa mni kin yawaste kte kin, itokabya heyin kte 


Itancan kin nicipi un. 


Oyate kin Na nakun niciun, 

Wacekiye 

wicasa Itancan wakantanka etkiya wopila unkeyapi kte. 
Oyate kin Woyatan na wopila ko unkupi kte qun he hecetu. 


Wacekiye wicasa 

Wakantanka iyotan niwasake qun mni unyaqupi kin hena 
piunkilapi. Otokaheya wicakage qum hehan woniya wakan un 
yuskanskan. Israel tacincapi kin Egypt el kaska unpi kin iyuweh 
iwicacu, makoce wan ekta wicakico qun heci. Ake mni kin un John 
nicinksi Jesus woniya wakan un Messiah he ekte kin un etan 
yuwakan, hetanhan Christ tokaheya te qun na akepiya kini heun 
wowahtani el kaska unpi qun hena wicakiyuskapi kte na wiconi 
ohinniya kin he yuhapi kte. 


Mni wan un mni awicakastanpi kte qun le un Ate wopila unkeni- 
ciyapi. Christ te gun he el kiciunhapi. Hecel ake kiciun kinipi. He 
etanhan woniya wakan kin un piya unkicagapi. He eciyatanhan 
nicinksi wowiyuskin ozula un ahounpapi, okolakiciye el tona 
wacinyanpi qun hena mni awicakastanpi kta un awicaunkupi, 
Ateyapi caje kin na Cinhintku kin na woniya wakan un. 

Wicoie eyin na ohakabya, wacekiye wicasa mni kin ekatan kte 


Nitaniya wakan wasake cin un, mni kin le wana luwakan kte kin 
un eceunniciyapi, hecel tona hipi qun wahtanipi kin wicayuska kte 
na Jesus Christ wanikiya wiconi kta un kini qun el oicagapi kte. 


He iye, na niye na woniya wakan kin el iyuha un niyaonihanpi 
letanhan na ohinniyan. Amen. 


Chrism Yuwakanpi Woecon 


Wacekiye wicasa owankatuya kin Chrism wigli yuwakan kte, wigli 
ognake kin nape un aputa kin na heyin kte 


Ate owihanke wanice qun, woniya wakan kin un nicinksi taokiyepi 
kte kin un inyunpi na niwicakinyin kte kin un yawastepi, le wigli 
kin luwakan kta un iceunniciyapi, hecel tona heun ayaskab wic- 
ayapi qun hena Jesus Christ tawosna kagapi oigluha yapi el 
woicicu yuhapi kte, woniya wakan kin iye el niopeyapi un kte 
ohinniya na ohinniya. Amen. 


Mni Awicakastanpi 


Mni awicakastanpi kta wicayu otaninpi qun hena wacekiye wicasa 
el awicahipi ecunhan nakun cajepi kin ko kupi kte, nains el 
wawokiyapi unpi gun wosnakaga nains wacutincin, hehanl mni 
pamahel iye wicayin kte, nains mni awicakastan na heyin kte. 


N., Ateyapi kin, na cinhintku kin, na woniya wakan caje piun mni 
acicastan. Amen. 


Tohanl mni awicakastanpi kin iyuha igtustanpi kinhan, wacekiye 
wicasa owankatuya nains wosnakage cin, owanka wanji el wicota 
wanyankapi icunhan wacewicakicici yin kte. 

Waceunkiyapi kte. 

Mahpiyata Ateyapi kin, mni na woniya wakan nitawa kin lena 
wicayaqu wowahtani woakiktunje kte kin un, wowaunsila wiconi 
teca kin etkiya. O itancan woniya wakan nitawa kin un 
owicayakiyin kte. Cante un wo ableze akita pi kte qun hena wica 
qu wo, wowalitake kin hecetuwanjica juha unpi kte. Woniya 
etanhan waste nolakapi kte kin slolye wicakiya yo, na waeconnu 


hena el wowinihanyanpi nitawowiyuskin ko iyuha wicaya qu. Amen. 


Hehanl wacekiye wicasa owankatu na ins wosna kage cin, tuwepi 
kin hena nape un peslete kin akanl awicaputa kin kte, ituhupi kin 
akanl icipawega iwicakazo kte cin hantans Chrism un kte na 
otoiyohi hewicakiyin kte. 


N., Woniya wakan kin un mni anicastanpi icunhan nakun 
wapegnitunpi un ko iyaskab nitunpi kinhan Christ ohinniya 
tawaniyin kte. Amen. 


Nains mni awicakastanpi kta un mni yuwakanpi ohakabya na 
wocekiye eyapi sni itokabya wancagya yustanpi kte. 


Tohanl iyuha mni awicakastanpi kin iglustanpi kinhan wacekiye 
wicasa kin heyin kte 

Tecaya mni awicakastanpi qun hena iyuskinyan tima iwicaun 
kicupi kte. 


Wacekiye wicasa na oyatepi kin 


Wakantanka tiognake tawa kin el unkinicupi. Christ icipawega 
akanl okatanpi qun he nitawowicala un niglawica kin kte, piya 
inajin qun he laotanin kte, na owihanke sniya taokiye owanjipila 
qun opeya nicicu kte. 


Wicayusutapi kta un wicayuwitayapi nains mni awicakastanpi 
woicicunze gun hena akta eyapi kte gun heumpi kte sni hantans, he 
ekiya wicoie wowahwala kin he unpi kte. 


Wacekiye 
wicasa Itancan towoawahwala kin niyepi el ohinniyan un. 
Oyate kin Na nakun niye el un. 

Wicayusutapi kta un wicayuwitayapi, nains 
akta igluwicakapi kta ognayan 


Wacekiye wicasa owankatuya kin wicota hipi gun hena hewicakiyin 
kte 


Wicayusutapi kte gun lena Christ el woicicu kaga pi hena glutecapi 
kte kin un waceunkiyapi kte. 


Hehanl inila unpi kte 
Hehanl wacekiye wicasa owankatuya kin heyin kte 


Wakantanka iyotan wasake cin, nicinksi Jesus Christ tin na ake 
kini qun un wowahtani kin ktela na niye el unkayahipi qun hena 
wopila unkeniciyapi, na nitawo niya wakan el unkikoyakapi hena 
ob taku yaglustan qun hena yuteca yo. Nitaniyan wasake cin un 
nitokabya taku ecaniciunpi kte qun un yewicaya yo; nicinksi Jesus 
Christ Itancan unyanpi kin, niye el woniya wakan kin niun na 
wakantanka wanjila lehantu na ohinniyan. Amen. 


Wicayusutapi kte kin 


Wacekiye wicasa owankatuya kin iyuhila nape un awicaputakin na 
heyin kte 


O Itancan nitaokiye N., nitaniya wakan kin un yuwasaka yo; wiconi 
tawa anpetu kin hena el wowasi ecaniciun kte kin el wowasake qu 
wo. Amen. 


Nains le unpi kte 


O Itancan mahpiya eciyatanhan nitaokiye N., nitawocantkiye kin - 
un awanlakin kte, hecetu kin han niye el ohinniyan luha kte, na 
anpetu iyohila nitaniya wakan kin sumpa na sumpa tankaya ayin 
kte, tohanyan nitawokicunze ohinniyan qun u kte cin hehanyan. 
Amen. 

Wicayuwinyeyapi Woecon 


N., okolakiciye wakan wanjila kin el wahosiyepi taokolakiciye 
enitanhan heun iyeunniciyapi, na omniciye el owanjipila un 
epeunniciyapi, wakantanka, Ateyapi kin, cinhintku na woniya 
wakan kin, niyawastepi, na oigluha nitawapi kin ogna niyuhapi kte. 
Amen. 


Akta igluwicakapi 


N., woniya wakan kin niye el taku waste qun hena wana iyecetu, 
Christ tawoecon na tawokicunze etkiya owotanla aniyin kte. Amen. 


Hehanl.wacekiye wicasa owankatuya kin heyin kte 


Wakantanka iyotan wasake cin na ohinniyan kin, lena nitaokiyepi 

kin atkukupi ognayan ninape un awicayugata yo. Woniya wakan 

nitawa kin wicakici un wo; hecel nioie kin hena ahonipapi kte cin 

ableswica kiya yo, hecetu kin wiconi le el wowasi tawapi, na wiconi 

wan u kte cin heciunpi kte; Jesus Christ Itancan unyanpi kin he 
_eciyatanhan. Amen. 


Wicoie uma qun he ekiya wicoie wowahwala eyapi kin he unpi kte 


Wacakiye 
wicasa Itancan tawo awahwala kin niyepi el ohinniyan un. 
Oyate kin Na nakun niye el un. 


Wacekiyapi woecon qun hecena oyate kin ecunpi kte nains wotapi 
wakan icupi kte kin un womnaye ecunpi kte, wacekiye wicasa 
owankatuya kin el un hantans woecun hena el aitacanyan skan kie. 


Wotapi wakan kin aitancan kiyapi hantans, mni awicakastanpi 
wicoeie tawakiyapi qun hena unpi kte. 

Woecun Qeya Taku Itokeca Iyopatapi Qunhe 
Inhanke 


Wotapi wakan woecun kte sni hantans, Itancan tawocekiye un 
tyopteyapi kte. 


Ateunyanpi mahpiyata, nicaje qunhe wakanlapi, nitokicunze kin u 
kte, niye nitawacin qun he ogna kte, mahpiya ekta waecunpi qun 
he iyecel maka akanl ecunpi. Anpetu iyohila aguyapi kin he anpetu 
le el unkupo. Waunhtanipi hena unkakiciktunja po he iyecel tona 
unkiyepi etkiya wahtanipi qun awica unkiciktunja pi kte. 
Wawiyutanye tawoiyute kin el unkipi can etan niunkiya po. Na 
nakun taku sice cin etan iheyab unkicu po. Wokicunze kin, 
wowasake kin, na wowitan ko nitawa heun letanhan na ohinniyan. 
Amen. 


Wacekiye wicasa kin heyin kte 


Wopila na woyatan iyuha unnicupi, Ate iyotan waunsila kin, niye 
nicinca hce qun he iyecel cinca unyayapi, olakol kiciyapi wakan kin 
el opaunyakiyapi, iyo yanpa el wakanpi unketanhanpi kta un ikipi 
unyakagapi, Jesus Christ nicinksi Itancan unkitawapi, he niye el 
niun na woniya wakan kin, wakantanka wanjila, ohinniya na 
ohinniya. Amen. 


Womnaye kin icupi na ahipi kte, na wocekiye unma qun hena ko 
unpt okihipi kte, wocekiye kin le un ithunni kiyapi kte. 


Wakantanka iyotan wasake cin, Itancan unyanpi Jesus Christ 
atkuku kin, he eciy atanhan mahpiya tiwahe optaye unpi na maka 
akanl cajeyatapi hena, woniya wakan towasake cin un niyuwasakin 
kte, etanhan nicante el Christ nitowacinye eciyatan niye el unkte 
gun he okihiniyin kte, wakantanka ataya ozula niye el un kte. 
Amen. 

Akabya Woecun Kte Qeya Otapapi Kte 


Iyotan Easter tawoecun kin el mni awicakastanpi kin he yuhapi kta 
iyecetu, iyotan mni awicakastanpi woecun hena anpetu eya aiyop- 
teya Easter icunhan unpi kte Pentecost anpetu el, wakanpi iyuha ta 
anpetu el, nains wakanpi iyuha ta anpetu pi qun ohakabya anpetu 
wakan el na Itancan unkitawapi mni akastanpi ognayan witayapi el 
(Epiphany ohakabya anpetu wakan tokaheya kin el, ) 
Mniawicakastanpi kta un owitaye qun hena ecela un patanpi kte na 
ins tohanl wacekiye wicasa owankatuya kin el un kte hantans, tokel 
yawastepi qun ognayan yustanpi kte. 


Iwankab anpetu qeya acajeyatapi gun hena wacekiye wicasa 
owankatuya nains wosnagage cin woecun el unpi okihipi sni 
hantans, wacekiye wicasa owankatuya kin wacutincin kin iyopeyin 
kte kin un kagnigin na wowasake qu kte. He eciyatanhan un, 
wacutincin kin mni awicakastanpi kta un awacewicakinyin kte qun 
he oyublaye 308 el owapi gun hena apsicin kte, woecun eya 
yuaoptetupi qun hena le ihakabya oyakapi. 


Woecun owapi geya apsicapi gun hena tohanl ohakabya oyate 
witayapi kin han el wacekiye wicasa owankatuya nains wosnakage 
cin ustanpi kte. 


Anpetu qeya icajeyatapi qun hena el mni awicakastanpi wanica 
hantans, mni awicakastanpi woicicunze piya glutecapi qun he 
oyublaye (---) el owapi, he wotapi wakan wowicala he ekiya unpi kte. 


Nacinpi hantans, woyatan olowan kin he oegle tokaheya yawapi na 
ohakabya ahiyaya pi kte, “Itancan kin nicipi un”, wicoie eyapi sni 
itokabya. 


Tohanl wacekiye wicasa owankatuya kin hihantans, nains ikipiya 
woecun unma kin hena tantanhan ko el un kta hantans, anpetu el 
tawocekiye ( oyublaye --- na ins ---) mni awicakastanpi el tawoonspe 
wanji na isumya unpi kte (oyublaye ---) kini anpetu el aiyopteya 
wanji ekiya unpi kte. 

Ikceya unpi gun hena wawokiyapi tawoecun gun ognayan skanpi 
kte, na inawicakcinjin kin hena ko el skanpi kte kin un 
wicakagnigapi kte. Walapi un wacekiyapi kte cin (oyublaye ---) he 
inawicakcinjin kin yawapi el tokahepi okihipi kte. 


Wowicala kin he wacekiyapi woecun kin el unpi kte sni. 


Omni akastan el woecun kin mni awicakastanpi kte qun wanicapi 
hantans, hehanl wopila wocekiye ( oyublaye ---) yawapi sni itokabya 
nains yawapi icunhan, wacekiye wicasa kin, mni awicakastanpi kte 
qun hena na inawicakcinjinpi qun ob omni akastan el yapi na mni 
kin un wopila eyapi kte. 


Omni akastan etkiya owicinhan yapi kin icunhan Psalm wanji 
aiyopteya ca yawapi kte Psalm 42, nains olowan nains taolowan 
ahiyayapi kte. 


Tukte el ikipiya woecun wan yuhapi kta hantans, mni un wopila 
eyapi sni itokabya mni wan sape sni ca etanhan omni akastan kin 
gjuyeyapi kte. 


Mni awicakastanpi un woecun na mni un wopila eyapi kte kin el, 
tohanl iyehantu kin han wacekiye wicasa, omni akastan optakiya 
‘wicota hipi kin itoheya nawicajin kte na inawicakcinjin pi kin hena 
ptayela najin pikin hecel oyate kin taku ecunpi kin hena tanyan 

wanyankapi okihipi kte. 


Mni awicakastanpi woecun ohakabya petinjanjan ska (wosna aglehe 
kin etan petinjanjan ska ileyapi na tecaya mni awicakastanpi qun 
hena iyohila wicaqupi kte na ins inawicakcinjinpi qun hena. 


Wocekiye kte kin un tipi wakan itokabya yapi cinpi hantans, 
“Mahpiyata Ateyapi na woniya wakan kin un wopila unkeniciyapi,” 
ehanl tawoecun kin iyoptin kte. 


Tecaya mni awicakastanpi qun hena na ins inawicakcinjinpi hena 


mni awicakastanpi woecun el wotapi wakan el aguyapi na mnisa un 
wosnapi qun hena au wicakiyapi kte. 

Taku Tantanhanpi Un Ecela Mni Awicakastanpi 


Tuwewan “Ateyapi kin, na Cinhintku kin, na woniya wakan caje kin 
un”, mni akastan pi sni ca un hecetu iwankiciyankapi ( ecin mni 
awicakastanpi lena aitancan yaunpi) tuwe qun he ehantan woecun 
ognayan mni akastanpi kte, tka le el owapi kin ognaya ca unpi kte. 


Mni anicastanpi sni heci N., Ateyapi kin, na Cinhintku kin, na 
woniya wakan caje kin un mni acicastan. 


Hehanl Itancan tawocekiye kin eyapi kte 


Isum unma wocekiye kin hena unpi okihipi kte ohlate owapi kin he 
ognayan. 


Mahpiyata Ateyapi, mni kin un woniya wakan kin le nitaokiye cin le 
yaku, wowahtani wo akiktunje kte kin un na nita wowaunsila kin | 
un wiconi teca ekta inajin kiya yo, O Itancan, yuwasaka yo niye le 
el yaun kin un, ni isto waunsila kin un aopemni yuha yo, na 
ohinniyan tanyan luha kte. 


Tuwewan inagni mni mni akastanpi qun wosnakage wan owacekiye 
awanyanke qun he onahun yin kte, kinhan tanyan owa egnakapi 
kte. 


Mni akastanpi qun he akisni hantans, owicota kin el wacekiye 
wicasa owankatuya kin na ins wosnakage cin piya kiciyustanpi kte, 
inahni mni akastanpi gun he, na tona el inakicijin pi qun hena ob 
woecun kin le el unpi kte, tka mni kin he unpi kte sni. 

Wotapi Wakan Woecon 
Kin: Rite One 


Walnawosnapi kin Wotapi Wakan econpi kte cin icunhan 
minihuhaska akahpe he kta. Qa Wosna Kaga kin Waknawosnapi 
kin itokab najin kta, ga Itancan Tawocekiye kin ga iyokiheya 
Wocekiye kin eyin kta, Omniciye kin canpeska makakde inajinpi kta; 
tkaWosna Kagacin kinhan, Itancan Tawocekiye kin eyapi kte sni. 


Ate unyanpi, mahpiya ekta nanke cin, Nicaje wakandapi nunwe. 
Nitokiconze u nunwe. Mahpiya ekta nitawacin econpi kin, He 
iyecen maka akan econpi nunwe. Anpetu iyohi aguyapi kin, anpetu 
kin de unqu miye. Qa tona ecinsniyan ecaunkiconpi 
wicunkicicajujupi kin, He iyecen waunhtanipi kin unkicicajuju 
miye. Qa taku wawiyutanye cin ekta unkayapi sni miye; tka taku 
sice cin etanhan eunkdaku miye. Amen. 


Wocekiye kin. 

Wakantanka Iyotan-wasaka, wicacante kin owasin wanyag nanka, 
ga taku uncinpi kin owasin sdonyaye, ca takuna ananicihbepica 
sni; Nitaniya Wakan kin eciyatanhan canteoyuze kin unkiciyuska 
miye, hecen awicakehan wasteunnidakapi kta, qa Nicaje wakan kin 
yuonihanyan unyatankapi kta; Christ Itancan unyanpi kin he 
eciyatanhan. Amen. 


Hehan Wosna Kaga kin, Omniciye yankapi kin ekta ikduhomni kta, 
ga WOAHOPE WIKCEMNA kin taninyan yawa kta; qa Omniciye kin, 
ecen canpeska makakde najinpi, qa Woahope kin wanji ihunniyan 
eca, hekta tohan sicapi kin on Wakantanka towaonsida kidapi kta, 
ga tokata yapi kte cin woope kin hena tanyan yuhapi kta e wowaste 
kidapi kta. 


Woahope Wikcemna kin, wi iyohi en Anpetu Wakan wanjina en 
yawapi kinhan, cinpi kinhan akta yawapi kte sni. Tuka yawapi sni 
ehantanhans Wosna Kaga kin Woahope Yuwitayapi kin, ‘Itancan 
unyanpi Jesus Christ taku eye cin," etc., he eyin kta. 

Wier, 


Woahope Wikcemna kin. 

Wosna Kaga Wakantanka wicoie kin dena eye, ca heya; 
Wakantanka nitawa, Itancan kin he Miye: 
Mitokan taku wakan tokeca duha kte sni. 

Ayuptapi Itancan, onsiundapi, qa woope kin de unyuhapi 
kta e, cante yusunyan miye. 

Wosna Kaga Wakagapi wanjina nicicagin kte sni, nakun 
wankan mahpiya ekta, ga ihukuya maka kin en, 
qa maka kin ohdateya mini kin mahen, taku 
hiyeye cin, wanjina oyakagin kte sni. Wicitokab 
yakipatuje, qa cewicayakiyin kte sni. 

Ayuptapi Itancan, onsiundapi, qa woope kin de unyuhapi 
kta e, cante yusunyan miye. 

Wosna Kaga Itancan, Wakantanka nitawa, Caje kin ituya ehin 
kte sni. 

Ayuptapi Itancan, onsiundapi, qa woope kin de unyuhapi 
kta e, cante yusunyan miye. 

Wosna Kaga Anpetu Okihpapi kin wakanyan duha kte cin 

l he kiksuya wo. 

Ayuptapi Itancan, onsiundapi, qa woope kin de unyuhapi 
kta e, cante yusunyan miye. 

Wosna Kaga Niyate qa nihun wicakduonihan wo. 

Ayuptapi Itancan, onsiundapi, qa woope kin de darzi 
kta e, cante yusunyan miye. 

Wosna Kaga Tin-wicaktepi ecanon kte sni. 

Ayuptapi Itancan, onsiundapi, qa woope kin de unyuhapi 
kta e, cante yusunyan miye. 

Wosna Kaga Wawicihahapi ecanon kte sni. 

Ayuptapi Itancan, onsiundapi, ga woope kin de unyuhapi 
kta e, cante yusunyan miye. 

Wosna Kaga Wamayanon kte sni. 

Ayuptapi Itancan, onsiundapi, qa woope kin de unyuhapi 


kta e, cante yusunyan miye. 

Wosna Kaga Nikiyena-ti kin, ituya aiyayin kte sni. 
Ayuptapi Itancan, onsiundapi, qa woope kin de unyuhapi 
kta e, cante yusunyan miye. 


Wosna Kaga Wayakon kte sni. 
Ayuptapi Itancan, onsiundapi, qa woope kin dena 
owasin unkicantepi en oyawa kta, iceunniciyapi. 


Hehan Wosna Kaga kin cin kinhan heyin kta. 
Itancan unyanpi Jesus Christ taku eye cin, nahon po. 


Wakantanka nitawa Itancan kin, nicante ataya on, qa ninagi ataya 
on, qa nitawacin ataya on wasteyadakin kta. De woahope tokaheya 
qa tanka kin ee. Qa inonpa kin he iyececa; Niye inikdacin kin he 
iyecen nikiyena-ti kin wasteyadakin kta. Woahope kin denaos 
Woope ataya, Waayatapi ko en ikoyaka. 


Woahope wikcemna kin yawapi sni hecinhan, hehan decen eyapi 
kta. 

Wosna Kaga Itancan, onsiunda miye. 

Woayupte Christ, onsiunda miye. 

Wosna Kaga Itancan, onsiunda miye. 


Wosna Kaga kin cin kinhan heyin kta, 

Itancan Iyotan-wasaka, qa Wakantanka ohinniyan kin, uncantepi 
qa untancanpi kin napin, woope nitawa canku kin en, ga woahope 
nitawa en wowasi oecon kin okna maunnipi kta e, duha, duwakan, 
qa awandakin kta, iceunniciyapi; hecen, woawanyake iyotan 
wasaka nitawa kin eciyatanhan, dehan qa ohinniyan, untancanpi 
ga unnagipi kin tanyan unpi kta; Wanikiye ca Itancan unyanpi 
Jesus Christ kin he eciyatanhan. Amen. 


Hehan eyapi kta, 

Wosna Kaga Itancan kin nicipi un nunwe. 
Woayupte Qa ninagi kin kici. 

Wosna Kaga Ceunkiyapi kta. 


Hehan Wosna Kaga kin Anpetu Wocekiye tawa kin eyin kta. Qa he 
ohakab Wicasa Wakan kahnigapi kin wowapi kin yawa kta, qa 
tokaheya heyin kta, "Wowapi kin he—en, Wicowayake—, Oekde—en 
owapi." Qa Wowapi kin ihunniye cinhan, "De en Wowapi kin ihunni 
ce" eyin kta. 

De en cinpi kinhan, Odowan wan ahiyaypi kta. 


Hehan Wicasa Wakan kahnigapi kin Wotanin Waste kin yawa kta 
(Omniciye owasin najinhan najinpi kta,) tuka tokaheya heyin kta, 
"Wotanin Waste Wakan kin—en, Wicowayake—, qa Oekde—en 
owapi." 


De en heyapi kta, 
Initancan, Wowitan duha nunwe. 


Wotanin waste kin iyohakab, cinpi kinhan, heyapi kta, 
Christ niye hca, Woyatan duha nunwe. 


Hehan wowicada, Nicene Wowicada eciyapi kin he, qais Wahosiye 
Wowicada kin eyapi kata, tka Hinhanna Wocekiye woecon en 
wanna eyapi hecinhan cinpi kinhan yawapi kte sni. Qeyas 
Christmas Anpetu, Easter Anpetu, Ascension Anpetu, Anpetu Wakan 
ska, ga Yamni Taanpetu wakan kin icunhan ohinni Nicene 
Wowicada kin he yawapi kta. 


Wakantanka wanjina, Ateyapi Iyotan wasaka, mahpiya maka 
iyakna, Qa taku wanyagpica qa wanyagpica sni kin owasin Kage 
cin, he wicawada: 


Qa Itancan wanjina Jesus Christ, Wakantanka Cinhintku 
hecena-icage cin, Maka owasin itokabya Atkuku kin etanhan icage; 
Wakantanka etanhan Wakantanka, Iyoyanpa etanhan Iyoyanpa, 
Wakantanka hca etanhan Wakantanka hca, Icaga, kagapi sni, 
Ateyapi kin kici okonwanjina; He iye eciyatanhan taku owasin 
kagapi; He, wicasa unkiyepi on, ga unnipi kta e, mahpiya kin 
eciyatanhan kuya hi, Qa Woniya Wakan kin eciyatanhan Witansna 
un, Mary etanhan wicacehpi icu, qa wicasa icicaga; Qa Pontius 
Pilate unkiyepi on canicipawega en okatanwicakiya. Kakije, ca 
hapi; Qa anpetu iyamni kin ake kini, Qwapi gon iyecen; Ga wankan 
mahpiya kin ekta iyaye, Ca Ateyapi etapa kin eciyatanhan iyotanka; 
Qa ake wowitan yuha, nipi qa tapi kin hena napin wicayasu u kta; 
He tokiconze kin owihanke wanice kta. 


Qa Woniya Wakan kin he wicawada, he Itancan ga Wiconi Wicaqu 
kin hee, He Ateyapi kin ga Cinhintku kin eciyatanhanpi u, He 

Ateyapi kin ga Cinhintku kin ob okonwanjina cekiyapi qa yatanpi | 
ece, Waayatapi kin eciyatanhan ie ciqon he. Qa Okodakiciye | 

Wakan, wanjina, Owancaya ga Wahosiyepi kin eciyatanhanpi kin 
he wicawada. Woahtani yutokan iyeyin kte cin, Baptisma wanjina 
obdaka; Qa wicate cin Kinipi kte cin; Qa tokata makoce ekta Wiconi 
kte cin hena ekta etonwan waun. Amen. 


Hehan anpetu-wakan otahena Anpetu tona wakanyawapi, ga tona 
Akihaniciyapi-anpetu heca kin oyakapi kta; qa (he iyecetu kinhan) 
Wotapt Wakan kin econpi kte cin oyakapi kta, ga Wakan kiciyuzapi 
yaotaninpi kin, qa taku tokeca oyakapi kte cin. 


Hehan Wowahokonkiye kin hee kta; he iyohakab Wosna Kaga kin 
Wotapi Wakan econpi kte cnhan, Waknawosnapi kin ekta kinajin qa 
Wawicaqupi itokab Oekde kin dena etanhan tona cin kin eyin kta. 


Itancanunyanpi Jesus Christ taku eye con he yeksuyapi kta, 
Wicaqupi kin he waste, ga icupi kin he aoptetu ce eye cin he. 
Ohan. 20:35. 


lyoyanpa nitawapi kin wicasa wicitokab kduwiyakpa po, hecen 
wowasi waste ecanonpi kin wanyakapi kta, qa niyate mahpiya ekta 
yanke cin yuonihanpi kta. Matt, 5:16 


Maka akan woyuha ekiknakapi sni po; hen wabduskana qa ogigi 
kin wayusice, ca hen wamanonpis’a kin wakahdokapi qa 
wamanonpi ece: tka mahpiya kin e ekta woyuha eiciknaka po; 
heciya wabduskana qais ogigi kin wayusice sni, qa hen 
wamanonpis’a kin wakahdokapi qa wamanonpi sni. Matt. 6:19, 20 


Tona, Itancan, Itancan, emakiyapi kin owasin hcin mahpiya 
Wokiconze kin en yapi kta hee sni; tka tuwe Ate mahpiya ekta 
yanke cin, tawacin ecen econ kinhan hee kta. Matt. 7:21 


Tuwe conana oju kin he conana mnayin kta; qa tuwe ota hcin oju 
kinhan he ota hcin mnayin kta. Wicasa otoiyohi iye cante ekta 
token wacinyuze cin he okipe kta, wawipidaya, qais econsipi kin on 
etanhan sni; Wakantanka cantewasteya wawicaqu kin he 
wastedaka ece kin heon. 2 Cor. 9:6, 7 


Unkokihipi kin icunhan, wicasa owasin taku waste 
ecawicunkiconpi kta; qa wacinyanpi tiyoknaka kin hena iyotan en. 
Gal. 6:10 


50 


Wakantanka owotanna sni wanica, heon wocantkiye eciyatanhan 
wowasi ecanonpi kin akiktonjin kte sni; iye Caje kin on wocantkiye 
kin he dutaninpi, wakanpi kin owicayakiyapi gon qa nahanhcin 
owicayakiya nankapi. Heb. 6:10 


Taku waste econpi, qa wapamnipi kin hena akiktonjapi sni po; 
hena wosnapi kin Wakantanka iyokipi ece. Heb. 13:16 


Tuwe maka kin de woyuha yuhe, ca hunkawanjitku wicakis un 
wanyaka esa, towaonsida kin nakitake cinhan, Wakantanka 
wocantkiye tawa kin token en un kta he. John 3:17 


Token oyakihi kin, he iyecen waonsida wo. Ota duha hecinhan, 
iyakicuya wicaqu wo; is conana duha hecinhan, conana esa etan- 
han bdihenya wicayaqu kte cin, iyuskinyan econ wo: hecen anpetu 
en taku inicakije cin en wokajuju waste nicikpahi kta. Tobit 4:8,9 


Unkan Wicasayatapi kin waayupte ca hewicakiyin kta, Awicakehan | 
heciciyapi, Mihunkawanji kin dena cikcistinpina hecawicayeconpi 
kin he miye ecamiyeconpi ece. Matt. 25:40 


Tuka tuwe wacinyanpi sni kinhan token on he hoyekiyapi kta he; 
qa taku he nahanhcin nahonpi sni kinhan token wacinyanpi kta 
he; qa tuwena oyake sni kinhan token nahonpi kta he; qa ekta 
yewicasipi sni kinhan token oyakapi kta he. Rom. 10:14, 15 


Jesus hewicakiya: Awicakehan woksapi kin tanka, tuka wowasi 
econpi tonana ce; heon etanhan woksapi Itancan kin, he iye wowasi 
econpi kin heca woksapi kin en yewicasi kte cin he icekiya po. 

Luke 10:2 


Itancan kin itokab tuwena cokana ikdutanin kte sni; Itancan kin 
wakan yada niyawaste kin, taku nicu kin he etanhan otoiyohi 
token kicun okihi kin, he iyecen ahi kta. Woope Itakikna 16:16, 17 


Wotanka kin, qa wowasake kin, ga wowitan kin, qa woohiye kin, ga 
wowinihan kin hena owasin nitawa, taku mahpiya ekta, qa maka 
akan un kin owasin nitawa ce, Itancan kin taku owasin iwankab 
un, ga pa kin he niye dakaes. 1 Anpetu oyakapi 29:11 


Taku owasin niye etanhan u, ga nitawa kin etanhan unnicupi. 
1 Anpetu oyakapi 29:14 

Tohan wakan cekiyapi kin, ga oyate wawicagupi icupi kta eca, 
ohinni oekde kin dena etanhan unpi kta. 


Deacon kin, gais Tipi Wakan Awanyake cin, gais tuwe kasa econ 
kta tyececa, kahnigapi kin, wahpanicapi on Wawicaqupi kin, ga taku 
tokeca esa on wicaqupi kin, he Waksica ecetu wan on icu kta; ga 
yuonihanyan Priest kin en kau kta ga he is icu ga Waknauosnapi kin 
akan onsiiciya eknakin kta. 


Hehan Priest kin Aguyapi ga Minisa kin wosna kta, qa ) 
Waknawosnapi kin akan eknakin kta. 


Qa tohan wawicaqupi ga wosnapi kin icupi ga ahiknakapi cca, cinpi 
kinhan Odowan wan ahiyayapi kta. 


De en Priest cin kinhan tona Okodakiciye Wakan tawocekiye cinpi 
kin on Omniciye kin icekeyewicasi kta. 


Hehan Priest kin heyin kta, 


Christ Okodakiciye Wakan tawa kin ataya on ceunkiyapi kta. 


Wakantanka lyotan-wasaka qa ohinniyan niun kin, Wahosiye 
wakan nitawa eciyatanhan wocekiye, qa wadapi, qa wicasa owasin 
on wopida unkeyapi kta onspeunyaki-yapi; (wawicaqupi qa) 
wosnapi unkitawapi kin dena iyacu kta, qa Wookinihan Wakan 
nitawa kin en, wocekiye unkeyapi kin dena wowaonsida iyotan 
eciyatanhan iyacu kta, onsiiciya iceunniciyapi; Okodakiciye Wakan 
Owancaya kin wowicake, wicowanjina, qa wookiye taniya kin he on 
ohinniyan iyouamyayin kta, iceunniciyapi: Qa tona Nicaje 
wakandapi kin, hena owasin Nioie wakan wowicake kin en 
okonwanjina wacinyuzapi, qa owasin okonwanjina Wakantanka 
tawocantkiye kin yuha niunpi kte cin, he ecetuyayin kta. 


Nakun Christian Wicasa Itancanpi kin owasin tawacinpi kin 
awanwicadake ca waeconwicayakiyin kta, hecen awicakehan 

iyakidecen woowotanna econwicakiyapi kta, wicowicasasni qa 8 
wicohan sica on wawiyopeyapi kte cin, ga woohoda nitawa 

owotanna kin, qa wowaste kin hena okiyapi kta e iceunniciyapi. 


Mahpiyata Ateyapi kin, Bishop qa Wicasa Wakan owasin wowaste 
wicaqu ye, hecen tonipi qa woonspe tawapi kin napin eciyatanhan, 
Nioie wowicake qa niun kin yuotaninpi, qa Wakiconzapi wakan 
nitawa kin owasin owotanna ecen econwicakiyapi kta. 

Qa nitaoyate kin owasin, ga iyotan omniciye den yankapi kin, 
mahpiya eciyatanhan wowaste wicaqu ye; hecen, onsiya 
canteyusya, ga yuonihanyan iyecetuya, Nioie wakan kin nahonpi ga 
icupi kta; tohanyan nipi kin hehanyan wowakan qa wicoowotanna 
eciyatanhan awicakehan waecaniconpi kta. 


Qa tona wiconi ptecena kin de en, wokakije, wicocantesica, 
wotehika, wowayazan qais wokakije kin tukte wanji kasa en unpi 
hecinhan, Itancan, ewicayakdaku ga wicayecanptin kta, nitowaste 
kin eciyatanhan onsiiciya iceunniciyapi. 


Qa nakun nitaokiye tona wiconi kin detanhan wokokipe qa 
wowacinye nitawa oknayan iyayapi kir hena on Nicaje wakan kin 
unyawa stepi; hena wowastedake nitawa ga waecaniconpi kin en 
ohinni sanpa aicahwicayayin kta e he ecetuyayin kta, qa unkis 
woonspe waste tawapi kin okna unyanpi kta e wowaste unyaqupi 
kta, iceunniciyapi, hecen hena ob mahpiya wokiconze nitawa kin 
en unqonpi kta. Wawiciya qa lyokookna un unkitawapi hecena, 
Jesus Christ hee, he eciyatanhan, Ate, iyecetu unkiciciya miye. 
Amen. 


Hehan tona Wotapi Wakan icupi kta hipi kin, Wosna Kaga kin 
hewicakiyin kta. 


Niyepi tona wicakeya qa awicakekan woahtani duhapi on 
iyopeniciyapi kin, qa wicasa ob cantekiciya ga wastekicida yaunpi 
hecinhan qa tokata niohanpi kin yakdutecapi kta nitawacinpi kin 
Wakantanka woahope tawa kin ecen oyapapi, qa iye canku wakan 
tawa kin okna mayanipi kta hecinhan; Wowacinye yuha, kiyena u 
po, qu nicanptapi kta e Wakiconzapi wakan kin de icu po; ga 
yuonihanyan canpeska makakde inajinpi, aq Wakantanka 
Iyotan-wasake cin ektakiya onsiiciya wokdaka po. 


Hehan Omuniciye Wokdakapi kin de, Wosna Kaga kin tona wotapi 
Wakan icupi kte cin owasin ob, onsiiciya canpeska makakde 
inajinpi, qa heyapi kta, 


Wakantanka lyotan-wasaka, Itancan unyanpi Jesus Christ Atkuku 
kin, taku owasin Kage, ca wicasa owasin Wicayasu; Unkitawacinpi, 
qa unkoiepi, qa unkohanpi, Hena on ohinni Nitookinnihan Wakan 
kin unyusikdapi qa wahteunyadapi kte sni iyecen, Woahtani qa 
wicohan sica ota econqonpi kin, hena unkdataninpi, qa on cante 


unsicapi. Ecinsniyan econgonpi kin dena on, awicakehan 
iyopeunkiciyapi, Qa cante unsicapi; Hena unkiksuyapi eca 
woiyokisice; Oqin kin hena okihipica sni. Onsiunda miye, 
Onsiunda miye, Ate iyotan waonsida; Nicinksi Itancan unyanpi 
Jesus Christ tohan kin eciyatanhan, Hekta kin owasin unkicicajuju 
miye; Qa detanhan tokata wiconi teca kin He oknayan iyonicipi kta 
iyecen Waecaunniconpi kta, Ecen Nicaje woyuonihan ga wowitan 
yuhe kta; Jesus Christ Itancan unyanpi kin he eciyatanhan. Amen. 


Hehan Wosna Kaga kin (Bishop en yanke cinhan he e kta) najinhan 
najin kta, qa Omniciye yukanpi kin ekta itoheya ikduhomni, ga heyin 
kta, 


Wakantanka Iyotan-wisaka, mahpiyata Ate unyanpi kin, he 
towaonsida tanka eciyatanhan, tona cante on woiyopeiciye, qa 
wowacinye awicakehan yuha, iye ekta itoheya ikduhaomnipi 
kinhan, hena wahtanipi kin wicakicicajujupi kta, iwahowicaye 
cigon; Onsinidapi nunwe; woahtani nitawapi kin owasin 
nicicajujupi qa etanhan enikdakupi nunwe; taku waste owasin en 
piya niyusutapi qa iwasagniyanpi nunwe; ga wiconi ohinniyan kin 
ekta uniupi nunwe; Jesus Christ Itancan unyanpi kin he 
eciyatanhan. Amen. 


Hehan Wosna Kaga kin hehin kta, 


Christ Wanikiya unkitawapi kin, tona iye ekta ikduhomnipi kin, 
wokicanpte wicoie ewicakiye cin nahon po. 


Ekta mau po, tona wowasi ecanonpi qa tkeya wayaqinpi kin, 
ciyuwasakapi kta ce. Matt. 11:28 


Wakantanka maka oyate kin cantewicakiye cin, heon Cinhintku 
hecena-icage cin wicaqu, hecen tuwe awacin kinhan owihanke kte 
sni, tka wiconi owihanke wanice cin yuhe kta. John 3:16 


Nakun Saint Paul taku eye cin nahon po. 

Wicoie kin de wicakapi, qa wicasa owasin icupi kta iyececa, Christ 
Jesus wahtanipis’a niwicayin kta e on makata hi. 1 Tim. 1:15 
Nakun Saint John taku eye cin nahon po. 

Wicasa wanji wahtani kinhan, Ateyapi kin ekta Wawiciya wan 
unyuhapi, Jesus Christ owotanna kin hee; ga woahtani unkitawapi 
Icajuju kin he ive. 1 John 2:1, 2 

He ihunniye cin, iyohakab Wosna Kaga kin heyin kta, 

Nicantepi kin yawankan ekdaku po. 

Ayuptapt Itancan kin ekta yawankan eunkdakupi. 

Wosna Kaga Wakantanka Itancan unyanpi kin, wopida 
unqupi kta. 

Ayuptapi He hecetu qa econpica. 


Hehan Wosna Kaga kin Itancan Waknawosnapi tawa kin ekta 
itoheya ikduhomni ga heyin kta. 


Itancan, ohinniyan, ga tukte etu kin owasin en, wopida 
unkeniciyapi kte cin, he hecetu hea, ga econgonpi kta iyececa, 
Ateyapi Wakan, Wakantanka lyotan-wasaka, Owihanke wanica. 


De iyokihe, Itokab-eyapi kahnigapi kin he eyapi kta, wanji kahnigapi 
kinhan: qais wancaknana, Wosna Kaga kin de ahiyaye qais eyin 
kta, 


Heon etanhan Oknikde, ga Oknikde Itancan qa mahpiya obepi kin 
owasin ob, Nicaje wowitan kin unyatanpi qa unyatankapi: 
ohinniyan unniyatanpi ga heunkeyapi, 


Wosna Kaga qa oyaoe kin, 

Wakan, Wakan, Wakan, wicota en Itancan, Wakantanka, mahpiya 
qa maka Nitowitan kin ojuna: Wowitan duha nunwe, Itancan Iyotan 
Wankantu. Amen. 


Itokab Eyapi Kin 
CHRISTMAS. 


Christmas-anpetu en, ga iyohatab anpetu sakawin kin en. 

De iyehan Jesus Christ, Nicinksi hecena kin, unkiyepi on tonpi kta 
e wicayaqu kin heon; ga he, Woniya Wakan tohan kin eciyatanhan, 
wicasa hca icicage, hunku, Witansna-un Mary, tancan kin etan- 
han; qa he woahtani asape sni, hecen unkiyepi woahtani owasin 
etanhan unyuskapi kta. 


Heon etanhan Oknikde, etc. 

EPIPHANY. 


Epiphany kin, ga iyohakab anpetu sakowin kin en. 

Itancan unyanpi Jesus Christ eciyatanhan, Iye unkicehpipi tepica 
kin de oknayan hcin, Towitan kin dkutanin; hecen oiyokpaze cin 
etanhan Iye Towitan iyojanjan kin ekta unkaipi kta. 


Heon etanhan Oknikde, etc. 
YUSKAPI, YAOTANINPI, QA WAYUTOKECAPI KIN. 


Yuskapi, Yaotaninpi, qa Yutokecapi Anpetu kin hena en. 

Nicinksi Jesus Christ Itancan unyanpi Ite kin en Nitowitan kin 
sdonyeun-yakiyapi kta e, Wicoie kin wicacehpi icicage cin 
woanahbe kin eciyatanhan unkicantepi mahen iyojanjan teca wan 
iyoyamyakiya. 


Heon etanhan Oknikde, etc. 
EASTER. 


Easter-anpetu en, ga iyohakab anpetu sakowin kin en. 

Tka iyotan Nicinksi Jesus Christ Itancan unyanpi wowitan yuha 
Kini kin, heon unniyatanpi kta iyececa: Woacaksin Tahcaskana 
Cinca kin hee, unkiyepi on wosnapi, qa maka akan woahtani kin 
yutokan iyeya; iye te cin on wiconte awiknuniyan, qa ake wiconi en 
kini kin, he eciyatanhan wiconi owihanke wanice cin en unkakdipi. 


Heon etanhan Oknikde, etc. 
ASCENSION. 


Ascension-anpetu en, ga iyohakab anpetu sakowin kin en. 
Nicinksi iyotan teyahinda Jesus Christ Itancan unyanpi 
eciyatanhan; he, wowitan yuha Kini kin ohakab, Wahosiye 
wicayuhe cin owasin en yutaninyan ikdutanin, qa wanyag najinpi 
icunhan mahpiya ekta wankan kinkde, he oyanke piunkiciciyapi 
kta e hecon; hecen iye tukten yanka hecinhan, he en unkis eya 


wankan unyanpi kta, ga iye kici Tokiconze wowitan en ounpapi kta. 


Heon etanhan Oknikde, etc. 

WHITSUNTIDE. 


Anpetu-wakan-ska kin en, qa iyohakab anpetu sakape kin en. 
Jesus Christ Itancan unyanpi eciyatanhan; iye hecen wicakeya 
iwahowicaye ciqon iyecen, Woniya Wakan kin de iyehan mahpiya 
eciyatanhan kuya hi, waonspewicakiye cin awicahan, wowicke 
owasin onspewicakiyin kta, qa en awicayin kta; oyate owasin ekta 
Wotanin-waste kin ohinni oyakapi kta wowaditake ga tawacin 
bdiheca wicaqu; he eciyatanhan okpaza qa wiconuni etanhan, Niye 
etanhan iyoyanpa wiyakpa qa wookahnige wowicake nitawa kin qa 
nakun Nicinksi Jesus Christ tawa kin ekta unkakdipi. 


Heon etanhan Oknikde, etc. 
TRINITY SUNDAY. 


Yamni Taanpetu-wakan, hecena en de eyapi kta. 

Niye, Nicinksi necena icage cin qa Woniya Wakan kin kici, 
Wakantanka Niwanjina, Itqncan Niwanjina, Wicasa yamni en qa 
Ouncage wanjina en yaun. Ate, nitowitan token wicaundapi, he 
iyecen Cinhintku ga Woniya Wakan kin wicaundapi, wanjina 
tokeca sni, qais wanjina aoptetu sni iyakidececapi. 


or 


Nicinksi Jesus Christ Itancan unyanpi wiconte tehika tawa qa 
wicowaste yuha kin hena on, ga nakun Woniya Wakan, 
Wicakicanpte cin unkukiyapi on; Owihanke wanica Wakantanka 
yaun kin en, hena nici okonwanjina. 


Heon etanhan Oknikde, etc. 
ALL SAINTS 


Wakanpi Owasin Taanpetu kin en, qa Iyohakab anpetu sakowin ken 
en. 

Niye, Wakanpi ota wicaduhe cin aokduteya awanyag naunjinpi kin, 
eciyatanhan unkiye, odakonkiciyapi tawapi en unkiyuskinpi kta, qa 
oinyanke unkitokab wanke cin he wacintankaya unkiyankapi kta, 
qa hena ob wowitan watesdake snije sni kin he unkicupi kta. 

Heon etanhan Oknikde, ga oknikde Itancan ga mahpiya obepi kin 
owasin ob, Nicaje wowitan kin unyatanpi ga unyatankapi; 
ohinniyan unniyatanpi ga heunkeyapi, 


Wosna Kaga ga oyate kin. 


Wakan, Wakan, Wakan, wicota en Itancan, Wakantanka, mahpiya 
ga maka Nitowitan kin ojuna: Wowitan duhanunwe, Itancan Iyotan 
Wakantu. Amen. 


Tohan Wosna Kaga kin Waknawosnapi kin itokab inajin ca, Aguyapi 
ga Minisa kin yuwiyeya hecinhan, hecen Omniciye kin wicitokam 
Aguyapi kin tanyan yuspuspu kta, ga Wiyatke kin nape on tanyan 
icu kta e wiyeya eknake cinhan, Yuwakanpi Wocekiye eyapi kin eyin 
kta, decen. 

(a) De en Wosna Kaga kin Wakisica kin nape en icu kta. 

(b) De en Aguyapi kin Yuspuspu kta. 

(c) Qa de en Aguyapi kin owasin nape akan eknakin kta. 

(d) De en Wiyatke nape kin en icu kta. 

(e) Qa de en tonakiya Minisa yuwakanpi kta, okna he cin owasin 
nape akan ekan eknakin kta. 


Wakantanka Iyotan-wasaka mahpiyata Ate unyanpi kin, wowitan 
owasin Nitawa nunwe, Niye Nitowaonsida eciyatanhan Nicinksi- 
he-cena Jesus Christ Canicipawega akan tin kta e wicayaqu, 
opeunkitonpi kta e hecanon kin; (he Iye hecon kin on wancana 
icicu) maka akan woahtani ataya yutokan iyeyin kta e, wawicaqupi, 
wosnapi, ga wokajuju wan ojuna, owotanna, ga iyowicahi kta, ecen 
kaga; ga nakun lye wiconte ga wosna waste on wokiksuye 
owihanke sni wan kage, ca Wotanin-waste Tawa kin en, tohanyan 
ake hi sni hehanyan hecen econunsipi: Ecin hanhepi wan en 
wiyopeyapi gon, (a) en Aguyapi icu; qa wopida eye cehan, (b) 
yuspuspu, ga Waonspewicakiye cin wicaqu, qa Waonspewicakiye 
cin wicaqu, ga heya, Icu po, yuta po, (c) de Mitancan kin ee ce, he 
niyepi on wicawaqu; Miye on Wokiksuye kta e, decen econ po. 
lyecen, ake wota ayastanpi qehan, (d) Wiyatke kin icu; qa wopida 
eye cehan, wicaqu, ga heya, De etanhan owasin yatkan po; de (e) 
Eoeahokiciye Teca en Mawe, niyepi on wakpapson kin ee ce, ga 
nakun wicota on, woahtani yutokan iyewicakiciciyin kta e; tohan de 
datkanpi kta eca, Miye on Wokiksuye kta e, decen econ po. 

Wawicaqupi kin. 


Heon etanhan, Itancan, qa mahpiyata Ateyapi, Nicinksi iyotan 
wasteyakida, Jesus Christ Wanikiya unkitawapi kin, he hecen 
wiconhan eknake, ca unkiye nitaokiye onunsikapi kin dehan he 
unkiksuyapi, qa wawicaqupi wakan nitawa kin dena unnicupi kin 
on, Nitookinihan Wakan kin itokab econgonpi Nicinksi iye hecen 
econunsipi kin iyecen; tokakije waste ga towiconte tehike cin, qa 
wowasake yuha knin, qa wowitan yuha wankan kinkde cin hena 
unkiksuyapi; qa he eciyatanhan wowaste ota sdonunyanpi kin, 
heon cante ataya on wopida unkeniciyapi. 


Icekiyapi kin. 


Qa wowaonsida Ateyapi kin, naunyahonpi kta onsiiciya 
iceunniciyapi; qa nitowate iyotan-wasake cin eciyatanhan, aguyapi 
qa minisa kin,dena niye unyaqupi kin, Nioie ga Nitaniya Wakan 
eciyatanhan dawaste qa dawakan kta iceunniciyapi; hecen unkis 
Nicinksi Jesus Christ Wanikiya unkitawapi, woope wakan eknake 
cin he oknayan unkicupi kinhan, qa te, ga kakije cin hena kiksuya 
unkicupi kinhan, iye Tancan qa We waste hca etanhan unkicupi 
kta. 


Qa dehan woyatan ga wopida wosnapi econqonpi kin de, Ateyapi 
wowaste duhe cin, eciyatanhan iyacu kta awicakehan uncinpi; qa 
Nicinksi Jesus Christ tohan qa te cin eciyatanhan, ga iye we on 
wowacinye kin, hena eciyatanhan, unkiyepi, qa Okodakiciye Wakan 
nitawa kin ataya, waunhtanipi kin unkicicajuju miye, qa iye kakije 
cin eciyatanhan wowaste tonakece kin owasin sdonunyanpi kta e, 
iyotan onsiiciya iceunniciyapi. Qa dehan, Itancan, niye en 
ehpeunkiciyapi, unkiyepi, untancanpi, qa unnagipi iyecetuya, 
wakanyan, niyake waunkicikdusnapi; ga unkiyepi, ga tona Wotapi 
Wakan kin de etanhan icupi kinhan, Nicinksi Jesus Christ Tancan 
qa We iyotan-waste hce cin etanhan unkicupi, iyecen unkicupi kta, 
qa heciyatanhan mahpiyata woyawakan nitawa ga nitowaste 
unkojupina kta, qa unkis iye en unqonpi kta. Qa woahtani ota 
unyuhapi kin, heon wosnapi ecaunniconpi kta iyeuncecapi sni esa; 
hececa esa wowasi ecaunniconpi qa econqonpi kta iyececa kin de ` 
iyacu kta, iceunniciyapi; wowaste unyuhapi kin ayakta kte sni, tka 
wicosice kin unyeciajujupi kta, Jesus Christ Itancan unyanpi 
eciyatanhan; he eciyatanhan, ga he on, Woniya Wakan 

yuokonwanjina kin kici, Ateyapi Iyotan-wasaka, wowitan ga 
wookinihan owasin nitawa nunwe, maka owihanke wanin. Amen. 


Qa dehan, Ate, Christ Wanikiya unkitawapi token onspeunkiyapi 
kin oknayan, cantetinsya unkeyapi kta, 


Ate unyanpi, mahpiya ekta nanke cin, Nicaje wakandapi nunwe. 
Nitokiconze u nunwe. Nahpiya ekta nitawacin econpi kin, He 
iyecen maka akan econpi nunwe. Anpetu iyohi aguyapi kin, anpetu 
kin de unqu miye. Qa tona ecinsniyan ecaunkiconpi 
wicunkicicajujupi kin, He iyecen waunhtanipi kin unkicicajuju 
miye. Qa taku wawiyutanye cin ekta unkayapi sni miye; Tka taku 
sice cin etanhan eunkdaku miye; Wokiconze kin, qa wowasake kin, 
qa wowitan kin, hena ohinni ga ohinni nitawa heon. Amen. 


Hehan Wosna Kaga kin Itancan Waknawosnapi tawa kin en, 
canpeska makakde inajin, qa tona Wotapi Wakan icupi kte cin on, 
Wocekiye kin de ewicakiciciyin kta. 


Itancan waonsida kin, Waknawotapi Nitawa kin de en unkupi kte 
cin, he unkiye unkohanpi waste, ga eciyatanhan en unkupi kta e 
unkecinpi sni, tka Nitowaonsida tanka qa ota kin he eciyatanhan. 
Waknawotapi Nitawa ihukuya okpan hinhpaye cin hena kaes 
unpahipi kta iyeuncecapi sni. Tka Itancan hecena ohinni 
wowaonsida yuhe cin, he Niye: Heon etanhan, Itancan Waonsida, 
Nicinksi Jesus Christ teyahinda tancan unyutapi, qa we 
unyatkanpi kin on unkiwastepi kta, iyecen econqonpi kta e wicada 
ye, hecen woahtani tancan unkitawapi kin lye tancan kin on 
unyuskapi kta, qa unnagipi kin lye we iyotan tehike cin on 
unyujajapi kta, hecen owihanke wanin Iye en ungonpi kta, qa Is 
unkiyepi en un kta. Amen. 


Cinpi kinhan Odowan wanji ahiyayapi kta. 


Hehan Wosna Kaga kin iye tokaheya Wotapi Wakan kin napin 
etanhan icu kta, ga hehan Bishop ga Wosna Kaga, ga Diakon (tona 
en yankapi kin) he iyecen wicaqu kta, qa he iyohakab owecihan 
Omniciye en yankapi kin, nape en wicaqu kta, owasin yuonihanyan 
canpeska makakde inajinpi kta. Tona Wotapi Wakan opapi kta hen 
yankapi icupi kta e okanyan wicakiyukanpi kta. Qa tohan Aguyapi 
kin wicaqu kinhan, heyin kta, 

Itancan unyanpi Jesus Christ Tancan kin, niye on wicaqupi kin he 
dee ce, nitancan qa ninagi wiconi owihanke wanice cin ekta ai 
nunwe. De icu qa Christ niye on tecin he kiksuya yuta wo, ga 
nicante kin ekta, wowacinye eciyatanhan iye en pidaya, wota wo. 


Qa Wicasa Wakan kin, Wiyatke wicaqu kin, heyin kta. 


Itancan unyanpi Jesus Christ We kin, niye on papsonpi kin he dee 
ce, nitancan qa ninagi wiconi owihanke wanice cin ekta ai nunwe. 
De yatke ca Christ We kin niye on papsonpi kin he kiksuye, ca pida 
wo. 


Aguyapi qa Minisa yuwakanpi kin unma iyowicahi sni knhan, | 
Wosna Kaga kin ake onge yuwakan kta, tokaheya econ gon he ake 
iyecen; . 

detanhan eyin kta—Wakantanka Iyotanwasaka, wowitan owasin 
nitawa nunwe—qa wicoie kin dehanyan ihunniyin kta—Tancan qa 
We waste hca etanhan unkicupi—eyapi kin hehanyan. 

Tohan wanna owasin icupi kinhan, Wosna Kaga kin Itancan 
tawaknawosnapi kin ekta kinajin, ga yuonihanyan Yuwakanpi kin 
tona oyaptapi kin hena mnihuhaska wan on akahpin kta. 


Hehan Wosna Kaga kin heyin kta, 


Ceunkiyapi kta. 


” Wakantanka lyotan-wasaka, qa owihanke wanin uiun kin, tona 


wowakan okahnihpica sni nitawa dena etanhan unkicupi kin, hena 
owasin Nicinksi Wanikiya unkitawapi Jesus Christ Tancan ga We 
iyotan waste kin, he woniya tawoyute kin eciyatanhan yun- 
unyakiyapi kin, heon wopida unkeniciyapi; qa heciyatanhan 
unkiyepi ekta nitoiyokipi qa nitowaste kin he tanyan sdonyeunyaki- 
yapi; qa Nicinksi tancan wakan kin unketanhanpi hce, wicasa tona 
wowacinye yuhapi owasin witqyapi kin he hee; qa iye iyotan tehiya 
kakije ca te cin, he eciyatanhan, wokiconze owihanke wanica 
nitawa kin en ounpapi kta e ape unqonpi. Qa, mahpiyate Ateyapi 
kin, nitowaste kin on ounyakiyapi kta, onsiiciya iceunniciyapi, 
hecen odakodkiciyapi wakan kin he en ohinni unqonpi kta, qa 
wicohan waste tona okna maunnipi kta e unyaqupi kin owasin 
ecen econqgonpi kta; Jesus Christ Itancan unyanpi kin he 
eciyatanhan, he iye, niye, qa Woniya Wakan kin ob, woyuonihan qa 
wowitan owasin yuha nunwe maka owihanke wanin. Amen. 

Hehan owasin najinyan Gloria in excelsis he eyapi kta; qais Odowan 
wanji unpi kta. 


Wankan Wakantanka wowitan yuha nunwe; qa maka akan 
wookiye, wicasa ekta wicotawacin waste. Unniyatanpi, 
unniyawastepi, ohounnidapi, unniyaonihanpi, wopida unnicupi 
nitowitan tanka kin heon, Itancan Wakantanka, mahpiyate 
Itancan, Wakantanka, Ate lyotanwasaka. 


Itancan, Cinca hecena-icage cin, Jesus Christ; Itancan 
Wakantanka, Wakantanka Tacincana tawa, Ateyapi Cinhintku. 
Maka etanhan woahtani yutokan iyeyaye cin, onsiunda miye. 
Maka etanhan woahtani yutokan iyeyaye cin, wocekiye unkitawapi 
kin eyaku ye. Wakantanka Ate nape etapa kin en idotanke cin, 
onsiunda miye. 


Nisnana niwakan heon, nisnana Initancan; nisnana, Christ, 
Woniya Wakan kin kici, Wakantanka Ate towitan kin en, iyotan 
wankan yaun. Amen. 


Hehan Omniciye kin canpeska makakde inajinpi kta, ga Wosna 
Kaga kin (Bishop, en yanke cinhan) woyawaste kin de on 
kdewicayin kta. 


Wakantanka Tawookiye, wookahnige owasin isanpa kin, nicantepi 
qa nitawacinpi kin, Wakantanka qa iye Cinhintku Jesus Christ 
Itancan unyanpi toksape qa towastedake kin en niyuhapi nunwe. 
Qa Wakantanka lyotan-wasaka toyawaste kin, Ateyapi kin, ga 
Cinhintku kin, qa Woniya Wakan kin, niyepi opeya, ohinniyan un 
nunwe, Amen. 


Wotapi Wakan econpi sni kinhan, Wosna Kaga qais Deacon wan, cin 
kinhan, taku kin de itokab yawawicasipi kin owasin, Wotanin Waste 
ihanke kin hehanyan,yawa kta. 


Wotapi Wakan econpi kin ihunnihanpi, qa Aguyapi qa M inisa 
yuwakanpi kin onge ecen yanke cinhan, Tipi-wakan kin etanhan 
tankan ayapi kte sni, tka Wicayawastepi kin ihunni kinhan, 
heceknana Wosna Kaga kin Wotapi Wakan icupi kin wanjikji ob 
yuonihanyan yutapi ga yatkanpi kta. 


Tona Wotapi Wakan opapi kta e en hipi, opa kin, wanji wicohan sica 
econ un ece Priest kin sdonye, qais ob icikiyena un kin wanji ituya 

aiya qais taku ecinsniyan ecakicon hecinhan, qa heon Omniciye kin 
iyokipipi sni kinhan; Itancan Tawaknawosnapi kin en u kte sni 
keciyin kta, tohanyan taninyan tohan sice cin on iyopeiciye sni qa 
ayustan kta keye sni hehanyan, hecen Omniciye kin iyokipipi kta; ga 
tuwe sicaya ecakicon hecinhan kicicajuju; qais hecen econ kta 
wacinyuze, tohan evan kta okihi knhan, he okdakin kta. 


Nakun tuwe kicipajinpi qa sicekicidapi sdonye cinhan, Wicasa 
Wakan kin iyecen econ kta; tohanyan okiciyewastepi sni hehanyan, 
Itancan Towaknawotapi kin etanhan icupi kta iyowinwicakiyin kte 
sni. Qa hecen kicipajinpi kin unma cante mahentuya kin 
eciyatanhan taku sica ecakiconpi kin owasin sicakicicajuju qa 
akiktonje, qais taku on wicakipajin kin owasin yuwasteya kajuju kta 
keya; esa unma kin Wakantanka eciyatanhan sicayuwastepi cinpi 
kin anagoptan sni tka wokipajin qa wicohan sice cin hee kduha un 
kinhan; Wicasa Wakan kin, iyopeiciye cin hee Okodakiciye Wakan 
kin en opekiyin kta, qa sicaya wacinyuze cin hee opin kte sni: Qa 
Wicasa Wakan iyohi, tuwe de iyecen heyata iyeye cinhan, iyohakab’ 
anpetu aketopd kape sni Bishop okiyakin kta. 


Wotapi Wakan econpi kte icunhan Wosna Kaga kin 
wahokonwicakiyapi kin de eyin kta. Advent en Anpetu Wakan 
Tokaheya kin, ga Lent en anpetu Wakan Tokaheya kin, ga Yamni 
Taanpetu Wakan kin en Wowahokonkiye kin de yawapi kta. 


Itancan kin en tecihindapi kin, tona Wanikiya unkitawapi Christ 
Tancan qa We kin eciyatanhan Wotapi Wakan kin en yaupi kta 
wacinduzapi kin, tuwe Aguyapi kin he etanhan yute, ca Wiyatke 
kin he etanhan yatkin kta esa ito itokab iwanicikdakin kta, Saint 
Paul keye, ca iwahokonwicakiye cin he awacinnipi kta. Ecin 
Wakiconzapi wakan kin he wicakeya, cante iyopeiciya qa 
wowacinye niun kin yuha unkicupi kinkan, wowaste kin he tanka; 
he iyecen, unkipipi sni esa unkicupi kinhan wokokipe kin he tanka. 
Heon etanhan, mitakuyepi ikdasu po, hecen Itancan kin niyasupi 
kte sni; hekta wayahtanipi kin on awicakehan iyopeiciya po; 
bdihenya qa sutaya Christ, Wanikiya unkitawapi kin wacinyan po; 
niohanpi kin kduwaste po, qa wicasa owasin ob awicakehan 
cantekiciya po; hececa kinhan, wicohan wakan okahnihpica sni kin 
de oyapapi kta iyenicecapi kta. Qa taku owasin isanpa, Christ, 
Wanikiya unkitawapi kin, he te ca kakije cin eciyatanhan, maka 
oyate kin opekiton on etanhan, Wakantanka, Ateyapi, ga 
Cinhintku, qa Woniya Wakan kin, onsiiciya qa awicakehan wopida 

yaqupi kta iyececa; unkiye wahtanis’a onunsikapi qa oiyokpaza, ga 
wiconte chanzi en unqonpi, unkiyepi on onsika icicage, ca 
Canicipawega en te cin he iyakdeya; hecen Wakantanka 
cincaunyanpi unkagapi kta, qa wiconi owihanke wanice cin ekta 
unyuwankantuyapi kta e hecon. Qa ohinni Itancan unyanpi, Jesus 
Christ, Wanikiya hecena unyuhapi kin, unkiyepi on te, ca iye we 
kpapson kin eciyatanhan wowaste ota unkicamnapi ga iyotan 
wasteundakapi kin hena unkiksuyapi kta; wowasi wakan 
okahnihpica sni kage, ca wasteundakapi kin heon kdusuta, ga on 
ohinni te cin unkiksuyapi kta, qa unkiye wokicanpte tanka ga 
owihanke wanica unyuhapi kta. Heon etanhan lye ekta, Ateyapi qa 
Woniya Wakan kin ob, (hecen econqonpi kta iyececa kin) ecen 
ohinni wopida unqupi kta; ohinniyan iye token tawacin ga taku 
iyokipi kin ataya en unkicicupi kta, ga tohanyan unnipi kin 
hehanyan wowakan qa wicoowotanna on waecaunkiconpi kte cin 
he onspeunkiciciyapi kta. Amen. 


Tohan Wicasa Wakan kin Wotapi Wakan econ kta iwaktawicaye 
cinhan (he ohinni Anpetu-wakan kin en, qais Anpetu-wakan-yawapi 
kin wanji en, itokab oyakin kta,) Wahokonwicakiyapi kin de yawa 
kta; ataya qais tohanyan iyecetu dake cin, hehanyan. 


Mitakuyepi tecihindapi kin, tokata Anpetu kin en, 
Wakantanka omakiye eciyatanhan, tona yawakanyan qa ohodaya 
wacinyuzapi kin, hena Christ Tancan qa We etanhan wokicanpte 
Wakiconzapi iyotan kin he wicawaqu kta wacinmduza; he 
Canicipawega tawa qa Kakije cin wacinyepica kin, he kiksuyapi kta 
e icupi kta; he eciyatanhan ecena woahtani unyuhapi kin 
unkicicajujupi kte cin unkokihipi, qa mahpiya wokiconze kin tawa 
unyanpi kta. Heon etanhan, Wakantanka Iyotan-wasaka, 
mahpiyata Ate unyanpi kin, Cinhintku Jesus Christ Wanikiya 
unyuhapi kin, unkiyepi on te kta hecena on unqupi sni, tka nakun 
Wakiconzapi wakan kin he en woyute wakan qa wowaSake unqupi, 
hena on wopida onsiciya qa awicakehan unkekiyapi kta iyececa. 
Qa he tona icupi kta iyecece ca icupi kin, hena wowakan qa 
wokicanpte yuhapi, tka tona icupi kta iyececapi sni esa icupi 
kinhan he en wokokipe hca; heon etanhan itahena kin den, he 
token on wowakan tanka, qa tona ecetupi sni esa icupi kin, taku 
tehika ikopapi kte cin he iwahokonciciyapi kta iyecece; iwasdonye 
kin ayecitapi kta qa iwanyakdakapi kta, (qa he nakun iyowihan 
Wakantanka knayanpi iyecen ecanonpi kte sni; tka) e wakanyan qa 
woasape wanin nahpiya eciyatanhan Owote kin en yaupi kta, 

Wakantanka Wowapi Wakan en kiciyuzapi wokoyake wan 
koniyakapi kta keye cigon he oknayan, hecen Waknawosnapi 
wakan kin he etanhan iyacupi kta iyececa niyawapi kta. 


Token ecanonpi ga inicupi kte cin he decetu: Tokaheya, niohanpi 
ga nioiepi kin Wakantanka tawoahope kin hena eciyatanhan 
iwanyakdakapi kta; ga tukten nitawacinpi, nioiepi, ga niohanpi esa 
eciyatanhan sicaya ecanonpi sdonyakiyapi kinhan, he woahtani kin 
on icantenisicapi kta, ga Wakantanka Iyotan-wasake cin he en 
niohanpi kin yakdutokecapi kta wacinyusya oyakdakapi kta. Qa 
niohanpi sica iyeyakiyapi kinhan, he Wakantanka kipajinyan 
ecanonpi kin hecena sni, tka nakun wicasa ikipajinyan ecanonpi 
kinhan, hena ob oyeciyuwastepi kta; tuwe sicaya qa ecinsniyan 
ecayeconpi hecinhan owasin, duowotanpina ga yakajujupi kta e, 
token oyakihipi kin he, wiyeya niciknakapi kta; ga Wakantanka en 
taku sica ecanonpi kin hena nicicajujupi kta wacinduzapikin, he 
iyecen nis eya tuwe taku sica ecaniconpi kin hena wicayecicajujupi 
kta: hecen ecanonpi sni kinhan, Wotapi Wakan iyacupi kin heon 
sanpa wokakije nicicagapi kta. Heon etanhan tuwe Wakantanka 


_osteyakdapi, qa Oie anayaptapi qais iyahahapi, qais wawicihahapi 


ecanonpi, qais wawakipajin yaunpi qais wowinawize duhapi, qais 
woahtani tehike cin wanji tukte kasa duhapi hecinhan; woahtani 
kin on iyopeiciya po, qais Waknawotapi wakan ken en upi sni po. 


Qa he tuwe Wotapi Wakan en u kte cinhan, iwasdonye wahbana, 
ga Wakantanka towaonsida kin wacinyan u kta; heon etanhan, 
wanji nituktepi kasa, dena eciyatanhan he oyakihipi sni hecinhan, 
qa sanpa wokicanpte wahokonniciyapi kin yacinpi hecinhan, miye, 
qais Wakantanka Oie on okiyapi kin Wicasa Wakan wanji tukte 
kesa en u, ga taku on icantesice cin kdatanin kta; hecen 
Wakantanka eciyatanhan wahokonkiyapi qa wowiyukcan nahon 
kinhan he eciyatanhan iwasdonye kin kiciyuwahbana kta, qa 
nakun taku on he toketu tanin sni ga natonke cin owasin yutokin 
iyeyin kta. 

Wopila Wakan Woecun: 
Inunpa kin 


Wakantanka Toie Kin 


Olowan, psalm, nains anthem. wanji aheyapi okihipi. 
Oyate kin najinpi kta, hehan wicasa wakan kin heyin kta 


Wakantanka unyawastepi: Ateyapi, Cinhintku, na 
Woniya Wankan kin. 

` Oyate Na wokiconze tawa kin, unyawastepi, lehani na 
owihanke wanil. 


Wankatanhan yanke iyecel, Easter Anpetu hetanhan, na Pentecost 
Anpetu hehan 


Wosna Kaga Alleluia, Christ, kini ce. 
Oyate Alleluia, Itancan kin awicakehan kini. Allelulia 


Lent el, ha uma woiyopeiciye woecon el 


Wosna Kaga Itancan yawastepi, iye woahtani pajuju kin; 
Oyate Towaunsila tawa kin owihanke sni. 


Wicasa Wakan kin cin kinhan heyin kta 


Wakantanka iyotan-wasaka, niye ekta wicacante iyuha yugan he 
cinhan, taku uncinpi iyuha slolyaye, na niye etanhan takuni 
anakihme pica sni; Nitaniya wakan etanhan wowiyukcan 
unkitawapi unkiciyuska piye, hecel awicakehan wasteunnilakapi 
kta, na Nicaje wakan kin yuonihanyan unyatankapi kta; Christ 
Itancan unkitawapi eciyatanhan. Amen. 


Tohanl kahnigapi kinhan, olowan kin le, nains yatan olowan wanji 
ahiyapi kta, nains eyapi okihipi, iyuha najinpi kta 


Wowitan kin Wakantanka el wankatuya, 
Na wookiye maka akan] oyate tawa kin yuhapi kta. 

Itancan Wakantanka, mahpiyata wicasayatanpi, 
iyotan-wasaka Wakantanka na Ateyapi 
iceunniciyapi, wopila unnicupi, 
nitowitan kin un unniyatanpi. 


Itancan Jesus Christ, Ateyapi Cinhintku etanhan isnala kin, 
Itancan Wakantanka, Tahca sunkala Wakantanka etanhan, 
niye maka akan! woahtani heyab iyacu: 

onsiunla piye; 


. Wakantanka Ate, islayatanhan ilotake: 


wocekiye unkitawapi kin icuye. 


Ecin niye nisnala Niwakan kin, 
niye nisnala Initancan kin, 
niye nisnala iyotan Wankantuya yaun, 
Jesus Christ, 
Wontya Wakan kin kici, 
Wakantanka Ate towitan kin el. Amen 


Tohanl uma woecon kinhan, lena umpi kta 
Itancan, onsiunla piye. 


Christ, onsiunla piye. nains 
Itancan, onsiunla piye. 


Kyrie eleison. 
Christe eleison. 
Kyrie eleison. 


nains le 


Wakan Wakantanka, 

Wakan na Wasaka, 

Wakan na ta okihisni kin he, 
Onsiunla piye. 


Anpetu Wocekiye Kin 


Wicasa Wakan kin oyate kin hewicakiyin kta 
Itancan kin nicipi un. 


Oyate Na niye kici. 
Wosna Kaga Waceunkiyapi kta. 


Wicasa Wakan kin, anpetu wocekiye kin eyin kta 


Oyate Amen, 


Woonspe Kin Hena 


Oyate kin iyotakapi, hehanl wanji nains woonspe numb, kahnigapi 
hena yawapi kta. tokaheya yawaki heyin kta 


, etanhan woonspe kin. 
Wicowoyake na oekle hena cin kihan yawa okihi 
Woonspe kin hena iyohakab yawa kin cin kihan heyin kta 


Itancan Toie kin. 
Oyate Wakantanka wopila unkiyuhapi kta. 


nains yawa kin heyin kta Lel woonspe kin ihanke (Wowapi). 
Lel ainila han okihi. 


Psalm, olowan, nains anthem wanji, woonspe hena iyohakab umpi 
okihipt. 


Hehanl iyuha inajinpi kta, Deacon nain Wosna Kaga kinhan Wotanin 
Waste kin yawa kta, tokaheya heyin kta 


Itancan unyanpi Jesus Christ Wotanin Waste tawa 
kin etanhan kin. 
Oyate Christ Initancan, woyatan luha kin. 


Wotanin Waste iyohakab, yawa kin heyin kta 


Itancan Wotanin Waste tawa kin. 
Oyate Christ Initancan, Woyatan luha kin. 


Wowahokonkiye Kin 


Anpetu Wakan el, nains uma anpetu wakan taanpetu kin hena el, 
iyuha najinpt 


Nicene Wowicala Kin 


Wakantanka wanjila kin he wicaunlapi, 
Ateyapi kin, lyotan-wasaka kin, 

Woniya Wakan, Itancan kin he wiconi wicaqu kin he wicaunlapi, 


Oyate Tawocekiye Kin 


mahpiya na maka kin kage, 
na taku iyuha wanyangpica, na wanyangpica sni kin 
hena ko. 


Jesus Christ Itancan, wanjila kin he wicaunlapi, 


Wakantanka Cinhintku hecela kin, a 
mahpiyata Ateyapi etanhan kin, T 
Wakantanka etanhan Wakantanka, Iyoyanpa etanhan we 
Iyoyanpa, 
wowicake Wakantanka etanhan wowicake Wakantanka, 
eciyatanhan, na kagapi sni, 
Ateyapi kin kici yuokonwanjila kin. 
lye etanhan taku iyuha kage cin. 
unkiyepi un na unnipi kta un 
mahpiya eciyatanhan kuya hi: 
Woniya Wakan tawowasake eciyatanhan 
Witansna un Mary etanhan wicacehpi icu, 
na wicasa icicage. 
Na unkiyepi un Pontius Pilate ohlateya iye canicipawega el 
yuakagal otkeyapi. 
iye wiconte un kakije, na hehanl hapi. 
Anpetu iyamni hanl ake kini 
wowapi wakan el owapi kin iyecel; 
iye mahpiya ekta iyaye 
na Ateyapi kin islayatanhan el iyotake. 


Iye wowitan yuha u kta, nipi na tapi kin hena ake u kin 
wicayasu kta, 
na he wokiconze tawa kin owihanke wanica kta. 


he Ateyapi kin na Cinhintku kin eciyatanhan u. 

Ateyapi kin na cinhintku kin kici, icekiyapi na wicayatanpi. 

Toie kin hena waayatapi kin he eciyatanhan. 

Okolakiciye Wakan wanjila na wahosiyepi etanhan kin he 
wicaunlapi. 

Mniawicakastanpi Wakan kin un woahtani pajuju kin he 
wicaunlapi. 

Wicate kin kinipi kte cin ekta etonwan unkonpi, 
na tokata wiconi wan maka kin lel u kte cin. Amen. 


Woahtani Oglakapi Kin 


Woahtani oglakapi kin lel eyapi, itokab eyapi sni hantans, uma 
woecun kin el, cinpi kinhan umpi kta sni. 


Iyopeiciye woecun oyublaye nunpa kin etanhan wanji yawapi 
okihipi. 


Deacon nains Wosna Kaga kin heyin kta 


Woahtani unkitawapi Wakantanka na unkikiyela ti kin 
awicaunkagapi kin hena unkoglakapi kta. 


Lel ainila han okihi. 
Wicasa Wakan na oyate 


Wakantanka ihankeya waonsila, 

unkiye unkoglakapi, niye etkiya woahtani unkagapi 
tawacin un, unkoiepi, unkohanpi kin un, 

isakib taku econqumpi kin un, 

na isakib taku econqumpi sni kin un. 

Unkiye cante ataya un wasteunnilakapi sni; 

Unkiye unkikiyela tipi kin waste wicaunlakapi sni, unkiye 
unkiglacinpi el. 

Unkiye awicakehan cante unsicapi na unkiye onsiiciya 
iyopeunkiciyapi. 

Jesus Christ Cinhintku tohan kin eciyatanhan, 
onsiunla piye na wokajuju unkupiye; 

hecel unkiye ihankeya nitawacin el unkumpi kta, 

na nitohan ogna maunipi kta, 

Nicaje wowitan yuha. Amen. 


Bishop el un kihan nains Wosna Kaga kin, inajin na heyin kta 
Wakantanka Iyotan-wasaka onsinilapi, woahtani nitawapi kin 
iyuha nicicajujupi, Jesus Christ Itancan unyanpi kin he eciyatan- 


han taku waste iyuha el iwasagniyanpi ye. Na Woniya Wakan kin 
tawowasake kin etanhan niye wiconi wakan el niyuha kta. Amen. 

Wookiye Kin 


Najinpi, Wicasa Wakan kin oyate kin hewicakiyin kta 


Itancan wookiye tawa kin ohinniyan niye el un kta. 
Oyate Na nakun niye el un kta. 


Hehanl Wicasa Wakan iyuha na oyate kin, Itancan caje kin un 


nape kiciyuzapi kta. 


“Wotapi Wakan Kin 


‘Wicasa Wakan kin tokaheya wawicakupi icupi kin han oekle kin le 
wanji yawa okihi nains oekle wanji Wowapi Wakan etanhan yawa 
okihi. 


Wawicakupi icupi ecunhan, olowan nains anthem wanji ahiyapi 
okihipi. 


Omniciye etanhan wicakaknigapi etan, oyate ta wawicakupi, 
aguyapi na mazaska, na uma wawicakupi, deacon nains wosna 
kage cin kaupi kta, Oyate kin najinpi kta, wawicakupi kin 
waunyanpi kin el pazopi na eknakapi kta. 


Wopila Tanka Kin 
Wotapi Wakan Woecun wocekiye tokaheya kin 


Oyate kin hecena najinpa kta. Bishop kin nains Wosna Kage cin 
iyuha awicayutan na aheyayin nains eyin kta 


Itancan kin nicipi un. 
Oyate Na niye nakun kici. 
Wosna Kaga Nicante kin yuwankal ikikcupo. 
Oyate Itancan etkiya yuwankal unkikikcupi. 
Wosna Kaga Wakantanka Itancan unyanpi kin wopila unqupi kta. 
Oyate He hecetu na wopila na woyatan unqupi kta. 


Hehanl, waunyanpi etkiya najin na Wosna Kage kin heyin kta 
He hecetu na taku kin waste na woiyokipi, ohinniyan na tuktetu 


keyas wopila unicupi kta, Wakantanka Iyotan-wasaka, maphiya na 
maka kin kage. 

Lel itokab eyapi kin, aheyapi nains eyapi, Anpetu Wakan kin iyuha 
el, nains uma woecon el umpi okihipi. 


Heon etanhan unniyatanpi, Ogligle na Ogligle Itancan na 
maphiyata wicoun kin iyuha ob, hena ohinniyan olowan kin le 
Nicaje wowitan kin un wicakeya unkaheyapi. 


Wosna Kaga na Oyate 


Wakan, Wakan, Wakan Itancan kin, Wakantanka wowasake na 
towookihi etanhan, 

maphiya na maka kin nitowitan kin ojulapi kin. 
Hosanna ihankeya wankantuya kin. 

Itancan caje kin un uki yawastepi ye. 
Hosanna ihankeya wankantuya kin. 


Oyate kin najinpi nains canspemakale najinpi kta 
Hehanl Wosna Kaga kin le ecun kta 


Ateyapi Wakan na towaste kin: Niye wowastelake owihanke sni 
nitawa un unyakagapi; na, hehanl unkiye wowahtani 
unkohinhpapi, na wicohan sica na wiconte hena tokaheya 
unkiyapi; Niye wowaonsila nitawa etanhan Jesus Christ uyakiye 
cin. Niye hecela maphiyatanhan Cinhintku kin. Maka akanl oyate 
iyecel un, unkiye iyecel wiconi na wiconte yuha kin, niye ekta 
unkupi kta. Wakantanka na iyuha Atewicaye kin. 


Canicipawega el isto tawa kin yuakagate kin, na icicu, nitawacin 
iyecetu kta un, maka owancaya wosna waste kin. 


Wicoie kin lena aguyapi tantanhan, Wosna Kaga kin nape un o 
yuspin kta, nains nape wanji un aputakin kta; Na wicoie kin wiyatke 
tantanhan kin el nape el oyuspin kta nains nape wanji un wiyatke 
kin aputaka okihi na uma mniiyatke minisa ognakapi kin hena ko. 


Hanhepi wan el iye wokakije na wiconte etkiya yeyayapi hehan, 
Itancan Jesus Christ unkitawapi aguyapi icu; Na woplila eniciye cin 
hehan, yusSpuspu, na waonspewicakiye kin wicaqu, na heya “Icu, 
yuta po: Le mitancan kin e, he niyepi un wicawaqu. Miye un 
wokiksuye kta un, lecel ecun po.” 


Hta wota iglustanpi hehan wiyatke minisa un kin icu; Na wopila 
eye, wicaqu, na heya, “Le etanhan iyuha yatkan po: 
Wowahokonkiciye teca el Mawe, niyepi on wakpapson kin, na 
nakun wicota un woahtani wokajuju yuhapi kta un. Tohanl le 
latkanpi kin, miye un wokiksuye kta, lecel ecun po.” 

Heon wowicala wakan kin le unkeyapi: 
Wosna Kaga na Oyate 

Christ te cin. 

Christ kini kin. 

Christ ake u kta. 


Wosna Kage kin le ecun kta 


` Opeunkitonpi wokiksuye wicokan unkitawapi ecunkonpi, O Ate, le 
wosnapi, woyatan na wopila kin imahel. Towiconte kin 


unkiksuyapi, kini kin, na maphiyata wankal kikgle kin, heon 
wawicaqupi kin lena unicupi. 


- Woniya Wakan nitawa kin un Lawakan kta hecel Nicinksi Tancan 


na We tawa kin oyate nitawa kin yuhapi kta, woyute wakan kin, na 
wiconi teca na owihanke sni iye eciyatanhan. Unyuwakanpi ye, 
hecel awicakehan wowicala yuha wicokan wakan kin le unkicupi 
kta, na witaya niye etkiya wowasi econqunpi kta, ohinniyan na 


.wookiye-yuha. Na anpetu ehanke kin el wakan wastepi kin ob 


oiyokipiya wokiconze wakan nitawa kin el unkumpi kta. 


Lena iyuha Nicinksi Jesus Christ eciyatanhan unicilapi. Isakeb, na 
kici, na imahel, Woniya Wakan yuokonwanjila kin kici. Wowitan 
na wookinihan iyuha nitawa kin, Ateyapi lyotan-wasaka, lehanl na 
ohinniyan. Amen. 


Na lehanl, Wanikiya Christ unkitawapi tokel onspeunkiyapi kin 
oknayan, cantetinsya unkeyapi kta, 


Oyate na Wosna Kaga 


Ate unyanpi, maphiya ekta nanke cin, Nicaje wakanlapi nunwe. 
Nitokiconze u nunwe. Mahpiya ekta nitawacin econpi kin, he 
iyecel maka akanl econpi nunwe. Anpetu iyohi aguyapi kin, 
anpetu kin le unqu piye. Na tona ecinsniyan ecaunkicinpi 
wicaunkicicajujupi kin, he iyecel waunhtanipi kin unkicicajuju 
piye. Na taku wawiyutanye cin ekta unkayapi sni piye; Tka taku 
sice etanhan eunklaku piye; Wokiconze kin, na wowasake kin, na 
wowitan kin, hena ohinniyan na ohinniyan nitawa heon. Amen. 

Aguyapi Yuspuspupi Kin 

Wosna Kaga kin lel, Aguyapi yuwakanpi kin yuspuspu kta 

Lel oape prelela ainila kin kta 

Hehanl le ahiyapi nains eyapi kta 

[Alleluia.} Christ wiconte unkiwankab iyayeci unkitawapi, unkiyepi 
Feon elah wolwicapi wakan kin ungluhapi kta. [Alleluia] 


Lent el, Alleluia umpi sni, na cinpi kin uma woecon kin el umpi sni 
okihipi, tka Easter ecunhan umpi kta. 


Wankantanhan hecin ostan nains olowan wanji kici umpi okihipi. 


Wosna Kaga kin oyate awicayutan na unwicasi kta, wicoie kin le 
eyin kta 


Wakantanka wawicakupi tawa kin Wakantanka taoyate kin un. 

na le nakun un okihi Christ niye un te ce he wokiksuye un icu po 
na nicante kin ekta, wowacinye eciyatanhan 
iye el pilaya wota po. 


Wicasa Wakan iyuha wotapi wakan kin napin icupi kta, na 
wancagni oyate kin wicaqupi kta. 


Aguyapi na Wiyatke icupi ecunhan wicoie kin lena eyapi kta. 


Tancan kin (We kin) Itancan Jesus Christ unkitawapi etanhan kin, 
wiconi owihanke wanica el niyuhapi kta. [Amen.] 


nains wicoie kin lena 


Christ Tancan kin, aguyapi maphiyatanhan kin. [Amen.] 
Christ We kin, wiyatke wiconi kin. [Amen.] 


Wotapi Wakan icupi ecunhan olowan, psalms, nains anthem etan 
ahiyapi kta. 


Tohanl Wosna Kaga kin ake mnisa na aguyapi yuwakan kin han le 
eyin kta. 

NAERAA ees 


Wotapi Wakan icu iglustanpi kin, Wosna Kaga kin heyin kta 
Waceunkiyapi kta. 
Wosna Kaga na Oyate 


Wakantanka ohinniyan kin, maphiyatanhan Ateyapi, 
Niye wowaunsila un oyate unnipi kta unyaluhapi 
Nicinksi unkitawapi Wanikiya Jesus Christ eciyatanhan, 
na nagi woyute wakan- yulunyakiyapi kin 


“iye Tancan na We Wakan Woecun kin etanhan kin. 
“Na lehan] maka owancaya wookiye yuha yeunkiyapi ye, 


na wowasake na woohitika unkupi ye 

hecel wasteunnilakapi kta na niye etkiya wowasi ecunkumpi kta 
iyokipiya na cante wanjila woawacin yuha; 

Christ Itancan unyanpi kin he eciyatanhan. Amen. 


Bishop el unkihan, nains Wosna Kaga kin CINHANTANS oyate kin 
wicayawaste okihi. 


Wakantanka tawookiye, wookahnige iyuha isanpa kin, 
nicantepi na nitawacinpi kin, Wakantanka na iye Cinhintku 
Jesus Christ Itancan unyanpi toksape na towastelake kin el 
niyuhapi nunwe. Na Wakantanka Iyotan-wasake toyawaste kin, 
Ateyapi kin, na Cinhintku kin, na Woniya Wakan kin, niyepi 
opeya, ohinniyan un nunwe. Amen. 


Wosna Kaga hakakta kin, nains Wosna Kaga kin oyate wicayuke 
kin le eyin kta. 


Christ caje kin yuha unyanpi kta. 


Oyate Wakantanka wopila unkiyuhapi kta. 

nains le 
Iyapo, wookiye na wowastelake yuha Itancan kin el 
wowasi ecumpo. 

Oyate Wakantanka wopila unkiyuhapi kta. 

nains le 

Deacon Maka owancaya unyanpi kta Woniya tawowasake 
yuha iyuskinyan. 

Oyate Wakantanka wopila unkiyuhapi kta. 

nains le 

Deacon Itancan kin unyawastepi kta. 

Oyate Wakantanka wopila unkiyuhapi kta. 

Wosna Wicoie 


Wakantanka wopila un waunyekiya yo, na iyotan wankanl un kin 
taku iniglasu kin gluwaste yo. Psalm 50:14 


Itancan kin wokinihan tawa kin he kicupo: na upi nahan 
wawicakupi nitawapi kin hena kau po. Psalm 96:8 


Wowastelaka el mani po, Christ wasteunlakapi kin iyecel, na 
unkiyepi un Wakantanka eli icicu, nie Wakantanka wosnapi kupi 
heca. Ephesians 5:2 


lyaglukcanpi kta, misunkala, Wakantanka wowaonsila tawa kin 
un. Niyakel wosnapi iyecel Wakantanka el iciupo, he yuonihanpi 
nitawapi heca. Romans 12:1 


Tohanl wosnapi nitawa kin waunyanpi kin ekta ayahi kin han, na 
el nisunkala taku iyaniunpa kin he yeksuya kin han. Wosnapi 
nitawa kin he waunyanpi kin itokab eknakin nahan ekta ya yo, 
tokaheya nisunkala kici ociwaste yo, na hehanl ku nahan 
waunyekiya nitawa kin kicaga yo. Matthew 5:23,24 


Christ etanhan ohinniyan Wakantanka el wowitan wosnapi kin 
unkaupi, hena waskyeca kin tona ihapi kin un woableze yuhapi, 
taku waste econpi, na wacantkiya pi kin hena ekiktonjapi sni yo, 
hena wosnapi kin Wakantanka iyokipi. Hebrews 13:15,16 


Itancan, Wakantanka unkitawapi kin, wowitan, na wootanin, na 
wowasake kin ikipiya iyacu kta, ecen taku iyuha yakage, na 
nitawacin un hena yakage na ecel han. Revelation 4:11 


Lena nitawa kin, Itancan wotanka kin, na wowasake kin, na 
wowitan kin, na woohiye kin, na wowinihan kin. Taku maphiya 
ekta, na maka akanl un kin iyuha nitawa kin. Itancan wokiconze 
he nitawa na niye iyuha iwankab yaun kin. 1 Chronicles 29:11 


nains le eya okihi 


Iyuskinyan, wawicaqupi na wosnapi, wiconi unkitawapi etanhan na 


wowasi kin hena Itancan unkupi kta. 

ip 
i 
f 
yi 


Naunhonpiye, O maphiyatanhan Ateyapi, na Nitoie na Woniya 
Wakan eciyatanhan aguyapi (mnisa) kin le yawaste ye na yuwakan 
ye, hecel he nakun Wotapi Wakan el nitancan waste kta. Nicinksi 
Jesus Christ Itancan unkitawapi eciyatanhan he aguyapi (wiyatke) 
icu na heye “Le Mitancan (Mawe) kin e.” Amen. 

Oyate Tawocekiye Kin 
izaptan kin 
Deacon nains uma Itancan kin 


Wowahwa ogna, Itancan iceunkiyapi kta, na heunkiyapi kta, 
“Itancan, onsiunlapi ye” 


Wakantanka okolakiciye Wakan tawa kin, hel wowicake, na 
wowastelake ojula kta. Anpetu wa el yahe kinhan, takuni sica el 
iyeyayin kte sni, Itancan, iceunniciyapi. 


letu na wocekiye iyuha iyohakab Oyate witaya heyapi kta 
Itancan, unsiunlapi ye. 


Bishop Itancan unkitawapi , na bishop 
unkitawapi na uma bishops kin iyuha na wicasa wakan hena, na 
Wakantanka taoyatepi kin wanan kin iyuha, Itancan, iceunniciyapi. 


Itancan Christ tona ikonicipapi na wowicala niciyuhapi kin, hecel 
onablel naunjinpi kin hena inajin kta. Na oyate iyuha unwanjilapi 
kta, ecin niye Ateyapi kin kici niwanjila kin heon, Itancan, 
iceunniciyapi. 


Okalakiciye Wakan etanhan yewicasipi kin, hecel wowicala yuhapi 
kin un Wotanin Waste kin maka ataya oyakapi kta, itancan, 
iceunniciyapi. 


Etan wowicala nahanhci yuhapi sni, na etan wowicala gnunipi kin 
hena Wotanin Waste kin etanhan iyoyanpa wicayayin kta, Itancan, 
iceunniciyapi. | 


Maka akanl wowahwa kin, hecel woyuonihan na waokihiya kin 
hena oyate kin na makoce hena el icagin kta, Itancan, 
iceunniciyapi. 


Tona tawowasi kin han, oyate ewicagnakapi kin un woawanyanke 
yuhapi kta | ), hena woowotanla na woecon waste 
kin hena kuwapi kta, na oyate kin tanyan yuska umpi kta, Itancan, 
iceunniciyapi. 


Oyate witaya tipi na el wowasi ecunpi kin (iyotan ), Itancan, 
iceunniciyapi. 

Oyate tawowasi kin iyuha lawaste kta, na taku jica yakage kin hena 
tanyan umpi kta. Hecel makoce kin lena etanhan igluskin kta, 
wahpanicapi, wicaakihan na woakipa, Itancan, iceunniciyapi. 

Na unsikapi kin, tanyan wicakuwapi sni kin, wowayazanka, 
wokakiha yuhapi kin; Tona tukteni yapi sni kin, wayaka iwicacupi 
kin, Tona wotehika imahel najinpi kin hena woawanglake nitawa 
kin yuhapi kta, Itancan, iceunniciyapi. 


Na omniciye lel yankapi kin [tona lel umpi kin, na tona lel umpi sni 


kin), cante el taku sica iyanungapi kin hena wicayeciluskin kta, 


hecel nitowitan kin woecun tawapi kin etanhan pazopi kta, Itancan, 
iceunniciyapi. 


Toka wicaunyanpi, na tona wotehi unkiyuhapi kin; tona ksuye 
wicaunyanpi kin, Itancan, iceunniciyapi. 


Unkiyepi; woahtani unkicicajujupi kin, Woniya Wakan tawowaste 
kin siconi unkitawapi kin imahel un kta, Itancan Iceunniciyapi. 


Tona wocekiye unkitawapi kin lena ikipi keyapi hena; tiwahe 
unkitawapi kin, unkikiyela ti kin; wiconi wiconihinciye etanhan 
wicaluskin kta, hecel wiconi yuhapi kin el iyokipiya wowahwa, na 
zaniya umpi kta, Itancan iceunniciyapi. 

Hecaun , waceunkiciciyapi, Itancan. 

Tona Okalakiciye Wakan nitawa el opapi, na heon make wiconi 
ekignakapi kin; na tona wowicala tawapi kin nisnala slolyaye cin, 
hecel Wakan Waste kin kici iyuha, na oyanke oasnikiye el umpi 


kta, wokakije heciya wanica, tak wiconi wakan kin, Itancan, 
iceunniciyapi. 


lyuskinyan kci unkumpi (yawastepi Witansna un Mary, (yawastepi 
N.), na wakan waste kin iyuha ob, heon unkiyepi na iyuha wiconi 
unkitawapi kin Christ Wakantanka unkitawapi kin he onhini 
unqupi kta. 


Niye ekta, Itancan Wakantanka unkitawapi. 
Ainila hinkta 


Celebrant kin Wocekiye wanji eya okihi, nains Doxology kin le eya 
okihi 


Niye wowakantuya kin he nitawa, O Ateyapi, Cinhintku kin, na 
Woniya Wakan kin Niye wokiconze kin, wowasake kin, na wowitan 
kin ohinniyan nitawa. Amen. 

Wosna Kaga Wecayusutapi Kin 


Olowan, psalm, nains anthem wanji aheyapi okihipi. 


Oyate kin najinpi kta, Bishop le eyin kta 


Wakantanka unyawastepi: Ateyapi, Cinhintku, na 
Woniya Wakan kin. 

Na wokiconze tawa kin unyawastepi, lehanl na 
owihanke wanil. 


Oyate 


Wankata yanke iyecel, Easter Anpetu hetanhan, na Pentecost 
Anpetu hehan 


Alleluia. Christ kini ce. 
Itancan kin awicakehan kini. Alleluia 


Bishop 
Oyate 


Lent elna uma woiyopeiciye woecon kin el 


Bishop Itancan yawastepi, iye woahtani pajuju kin. 
Oyate Towaunsila kin owihanke sni. 
Bishop 


Wakantanka Iyotan-wasaka, niye ekta wicacante iyuha yugan he 
cinhan, taku uncinpi iyuha slolyaye, na niye etanhan takuni 
anakihme pica sni; Nitaniya wakan etanhan wowiyukcan 
unkitawapi unkiciyuska piye, hecel awicakehan wasteunnilakapi 
kta, na Nicaje wakan kin yuonihanyan unyatankapi kta; Christ 
Itancan unkitawapi eciyatanhan. Amen. 


Opewicayapi Woecon Kin 

Bishop na oyate kin iyotakapi, Priest wanji na oyate etanhan wanji 
na cinpi kin otapi okihipi, Bishop itokab najinpi kta, na opeyapi kin 
ahipi na heyapi kta 

N., Wakantanka Okolakiciye etanhan Bishop kin, wacekiye wicasa 
na Diocese oyate etanhan un; Unkiye N.N. unicahipi, hecel wosna 
kaga lusuta kta, Christ Okolakiciye Wakan owancaya kin el. 


Bishop 


He Okolakiciye Wakan el woope tawa kin okna yakahnigapi he? Na 
he wiconi tawa kin, wacekiyin kta ekipi kin wicayalapi he? 


- Presenters 


Unkiye niye etkiya unkayatinzapi, woope kin iyuha okna ecun, 
na wowasi wakan kin le ekipi kin he wicaunlapi. 


‘Bishop kin yusutapi kin hekiyin kta 


Woonspe kin hena ahoyapin kta he, okna woecun, na Okolakiciye 
kin le Christ cekiyapi na icu pi kin iyecel? Na Okolakiciye ta woope 
okna, bishop toie nayahon kta he? Na wicasa wakan umpi, na 
niwankab najinpi, na wowasi nitawa hena ko? 


Woayupte 


Migluwinye, na hecel ecamun kta; Na awicakehan hepin kta, 
Wakantanka Toie kin hena Wowapi Wakan etanhan kin he 
wicawala, na wiconi yuhapi kte cin hel iyuha mahel ikoyaka; Na 
miciconze, woonspe kin, okna woecun, na cekiyapi [Protestant] sna 
skaun Okolakiciye [United States of America] kin hena okna 
ecamun kta. 


Yusutapi kte cin, Declaration kin le oiguwa kta, oyate wicitokab 
Iyuha inajinpi kta, Bishop kin oyate hewicakiyin kta. 


Christ eciyatanhan kola ciyapi, wowasi wakan kin le tohan 
wankantuya kin he slolyapi, na woecun nitawapi kin he tohan 
tke kin he etanhan N.N, wosna kaga yusutapi kta un yaglohipi. 
Heon etanhan niye tona wicokan sica etan ecun slolyapi hecihan 
na un woecun kin le ecunkumpi kte sni hecihan, cokata upo na 
oyakapo. 

Tuweni takuni eye sni hantans, Bishop kin heyin kta 


Nitawacin kin hecetu he N. wosna kaga unyusutapi kte. 


Oyate kin le eyapi kta 


How. Han. 


Bishop 
He tawowasi wakan kin el oyakiyapi kta he? 


Oyate kin le eyapi kta 


He ecunkumpi kta. 


Bishop kin oyate kin wicoie kin lena un wacekiye wicakiyin kta 


Wookiye yuha Itancan ceunkiyapi kta. 


Iyuha canspemakagle inajinpi, tuwa kaknigapi kin he litany 
wicayusutapi he eyin kta. Litany ehanke kin el, Kyries iyohakab, 
Bishop kin inajin kta, na Anpetu Wocekiye kin eyin kta, nains 
Anpetu Wocekiye le, nains napin un kta tokaheya eyin kta. 


Itancan kin nicipi un. 
Oyate Na niye kici. 


Waceunkiyapi kta. 


O Wakantanka wowasake glutokeca sni kin na ojanjan Wakan kin; 
Okolakiciye ataya nitawa kin etkiya wowaunsila yuha ahitonwan 
ye, He waste na wakan okahnihpica sni kin; woawanglake nitawa 
wiyokihi etanhan, wiconi yuhapi kta woecun nitawa kin he 
glustanye; Maka kin ataya wanyang wicakiya ye, hecel lena slolyapi 
kta, taku kuta ihpeyapi hena yunajinpi kta, na taku tani hena 
yuteca pi kta, taku iyuha yuwastepi, Jesus Christ Nicinksi Itancan 
unyanpi; he wiconi unkitawapi el ounye, Woniya Wakan kin kici, 
Wakantanka wanjila, ohinniyan na ohinniyan. Amen. 

; Oyate 


Woonspe Kin Hena 


Woonspe yamni yawapi kte. Oyate etanhan Old Testament woonspe 
na Epistle kin yawapi kta. 


Woonspe kin lena umpi kte, na cinpi kinhan yuhanskapi okihipi. 
Major Feast anpetu, nains Anpetu Wakan, Bishop kin cinhantans 
woonspe kin anpetu tyohila woonspe etanhan un okiht. 


“Old Testament Isaiah 6: 1-8, nains Numbers 11: 16-17, 24-25 


(omitting the final clause) 


Psalm 43, nains 132: 8-19 
Epistle I Peter 5:1-4, nains Ephesians 4:7, 11-16 nains 
Philippians 4:4-9 


Wayawa kin tokaheya heyin kta 
a, ctanhan woonspe kin. 


Wicowoyake, na oekle hena cin kinhan yawa okihi. 


woonspe kin hena iyohakab, yawa kin cin kihan heyin kta 


Itancan Toie kin. 


Wakantanka wopila unkiyuhapi. 
nains yawaki heyin kta Lel woonspe kin ihanke. 
Lel ainila han okihi 


Psalm, nains canticle nains olowan wanji woonspe iyohakab umpi 
okihipi 

Hehanl, iyuha inajinpi, Deacon nains Priest kinhan Wotanin Waste 
kin yawa kta, tokaheya heyin kta. 


Itancan, unyanpi Jesus Christ Wotanin Waste tawa 
kin , etanhan kin. 


Oyate Christ Initancan, woyatan luha kin. 


Matthew 9:35-38, nains John 10:11-18, nains John 6:35-38 

Wotanin Waste iyohakab, yawa kin heyin kta 


Itancan Wotanin Waste tawa kin. 


Oyate Christ Initancan woyatan luha kin. 


Wowahokonkiye Kin 


Hehan oyate kin Nicene wowicala kin he eyapi nains ahiyapi kta 


Wakantanka wanjila kin he wicaunlapi, 
Ateyapi kin, lyotan-wasaka kin, 
mahpiya na maka kin kage, 
na taku iyuha wanyangpica, na wanyangpica sni kin hena ko. 


Jesus Christ Itancan, wanjila kin he wicaunlapi, 
Wakantanka Cinhintku hecela kin, 
mahpiyata Ateyapi etanhan kin, 
Wakantanka etanhan Wakantanka, Iyoyanpa etanhan Iyoyanpa 
wowicake Wakantanka etanhan wowicake Wakantanka, 
etanhan, na kagapi sni, 
Ateyapi kin kici okonwanjila kin. 
lye etanhan taku iyuha kagapi. 
unkiyepi un na unnipi kta un 
mahpiya eciyatanhan kuya hi: 
Woniya Wakan wowasake tawa etanhan 
witansna un Mary etanhan wicacehpi icu, 
na wicasa icicage. 
Na unkiyepi un Pontious Pilate ohlateya iye canicipawega el 
yuakagal otkeyapi: 
iye wiconte un kakije na hehanl hapi. 
Anpetu iyamni hanl ake kini 
Wowapi Wakan el owapi kin iyecel; 
iye mahpiya ekta iyaye na 
Ateyapi kin islayatanhan el iyotake. 
lye wowitan yuha u kta, nipi na tapi kin hena ake u kin 
wicayasu kta, na he wokiconze tawa kin owihanke wanica. 


, 


84 


kiima 


Woniya Wakan, Itancan kin he wiconi wicagu kin he wicaunlapi, 
he Ateyapi kin na Cinhintku kin eciyatanhan u. 
Ateyapi kin na Cinhintku kin kici, icekiyapi na wicayatanpi. 
Tole tawa kin hena waayatapi kin he eciyatanhan. 
Okolakiciye Wakan wanjila na wahosiyepi eciyatanhankin he 
wicaunlapi. 
Mniakastanpi Wakan kin un woahtani pajuju kin he wicaunlapi. 
Wicate kin kinipi kte cin ekta etonwan unkumpi, 

na tokata wiconi wan maka kin lel u kte cin. Amen, 


Wowiyunge Kin 
Iyuha iyotakapi, yusutapi kte cin ecela Bishop itokab najin kta 


Bishop kin yuwakanpi kte cin hekiyin kta 


Misunkala mitawa, Okolakiciye kin Wakantanka etanhan tiwahe 
kin, Christ Tancan etanhan kin, na tipi Wakan kin Woniya Wakan 
eciyatanhan. Oyate mniawicakastanpi hena iyuha Christ wanikiya 
na Itancan kin he slolyepica kin pazopi kta heca. Lehanl nicopi kin 
wowasi kin he oyate awanwicayanke, wosna kaga, na waonspe 
wicayakiyin kta, Bishop na uma wicasa wakan kin hena ob, na 
Okolakiciye Omniciye tanka tawa kin hena el oyapin kta. 


Wosna Kaga yaun kin, Jesus Christ Wotanin Waste tawa kin he, 
niye nitoie na woecun waste nitawa un hena olakin kta, na hena 
okna nigluha kta. Oyata ob wowasi ecanun kin waste wicayakila 
kta, teca na kanpi kin, wasake kin na hunkesni, wijicapi na 
unsikapi kin iyuha akiyecel awanwi- calakin kta. Wakantanka 
wahtanipi wicakicicajuju kin he olakin kta na un wawahokon 
yakiyin kta, Wakantanka toyawaste ehin kta, Baptisma Wakan 
ecanun kta na Wotapi Wakan akahnihpica sni, Christ Tancan na 
We kin, woecun kin ecanun kta, na uma woecun wakan ecunnisipi 
hena ko. 


Taku iyuha ecanunki el, Christ taoyate wasagwicayaye wowaunsila 
tawa eciyatanhan, na Wakantanka towitan kin eciyatanhan wasage 
wicayaye, wiconi kin lel na wiconi u kte cin el. 

Misunkala mitawa, Wakantanka nico kin he wicakeya wicayala he, 
na Okolakiciye el Wosna Kaga niyuha kta he nakun? 


Woayupte 
Bishop 
Woayupte 
Bishop 
Woayupte 


Bishop 
Woayupte 
Bishop 
Woayupte 
Bishop 


Woayupte 


Bishop 


Woayupte 


Bishop 


Woayupte 

Micopi kin he wicawala. 


Okolakiciye kin itokab, wacinniyanpi, na wowasi 
wakan kin okna ecanun kta, lehanl heon niglasu he? 
ecamun kta. 


Bishop nitawa kin ohoyala na taku ecunnisi kin 
ecanun na tokaheya yakiyin kta he? 
He ecamun kta. 


Wowapi Wakan etanhan ohinniyan lawa na waonspe 
niciciyin kta he na wookagnige yakuwa kta he, hecel 
Christ itokab wosna kaga waste henica kta he? 

He ecamun kta. 


Wakantanka Toie he olakin kta he, yakuwa kta he? 
na Wotanin Waste etanhan wakan woecun kin hena 
ko, hecel Christ yuokon wanjila wowastelake tawa 
kin slolyap na icupi kta, hecetu yala he? 

He ecamun kta. 


Oyate ob wowasi ecanun kin ecuhan na wicasa 
wakan uma ob Wakantanka tiwahe tawa luwicagapi 
kta, ecunhan wicakeya wosna kaga henica kta he? 
He ecamun kta. 


Wicoun nitawaki (tiwahe nitawa kin, nains oyate ob 
yaun kin,) Christ woonspe tawa kin okna wicitokab 
yapazo kta he? na okna nigluha kta he? 

He ecamun kta. 


Woniya Wakan wowakan eciyatanhan, Jesus Christ 
woawacin eciyatanhan, Wakantanka etkiya wowasi 
egnakapi kin, nieyatayela na uma etanhan, Wakan 
tanka wowaunsila tawa kin yakela na oyate wici 
tokab waceyakiye kin he onhinniyan ecanun kta he? 
He ecamun kta. 


Wosna Kaga Yusutapi Kin 


Iyuha inajinpi, yusutapi kte cin canspemakagle najin kta, Bishop 
itokab na uma wacekiye wicasa kin itanung najinpi kta. 


l Olowan Veni Creator Spiritus, nain olowan Veni Sancte Spiritus kin 


lel aheyapi kta. 
Oyate kin hecena najinpi kta, ainila lel wacekiyapi kta. 
Bishop kin yuwakanpi wocekiye kin le eyin kta 


Wakantanka na Ateyapi iyuha unkitawapi, unniyatanpi ecin 
maphiyatanhan wowastelake eciyatanhan unyecopi, na oyate 
wakan unyakagapi na Nicinksi Jesus, Itancan unkitawapi 
wokiconze tawa kin el ounpapi kin. He wowakan na wowitan 
wanyangpica sni enitanhan, sunka ota umpi etanhan tokeya 
nitonpi, na Okolakiciye el Initancan kin. Wopila unicupi ecin iye 
wiconte tawa kin un wiconte ihangye, na maphiyata wankanl kigle 
cin, na etanhan oyate etkiya wawicakupi ota wicaqu, etan 
yewicasipi etan waayatapi, etan okolakiciye yuwicagapi, etan oyate 
awanyangwicasipi na waonspe wicakiyapi, wicoicage kin hecel 
wakan umpi kin tawowasi iwasakapi kta, na tancan tawa kin 
yuwicagapi kta. ‘ 


Bishop kin lel yusutapi kte cin nata aputakin kta, na uma wosna 
kage el umpi kin nakun, ecunhan Bishop kin wocekiye kin le eyin kta 


Heon etanhan, Ateyapi, Nicinksi Jesus Christ eciyatanhan, Woniya 
Wakan nitawa kin N., qu ye, nitowaunsila na wowasake un ojuyaye, 
na Okolakiciye nitawa kin el wosna kaga yusutaye. 

Hehanl Bishop kin le eyin kia 


Iye yuwankal enignakin kta, O Itancan, oyate nitawa eciyatanhan; 
Wosna Wakan nicu kin hena iyacu kta; kokipe sni Wotanin wiconi 
oyakin kta; na wicakyea wakan woecun, oun teca etanhan kin 
wicaqu kta. Wicakeya oyate awanwicayankin kta, na woiyaksape 
waslolya; taku kin iyuha el tawowasi kin kawingin kte sni, hecel 
nitaoyate kin iwasakapi kta na maka ataya Nicaje kin wowitan 

yuha kta. Lena iyuha Jesus Christ Itancan unyanpi eciyatanhan 
unicilapi, Niye na Woniya Wakan kin kici yaun, Wakantanka 
wanjila, ohinniyan na ohinniyan. 


Oyate kin hotankaya le eyapi kta. Amen. 
Wosna kaga teca kin wan haunkiyapi kta. 


Bishop kin Wowapi Wakan wanji yusutapi teca kin qu kta, na eyin 
kta 


Wowapi wakan kin le icu yo, Wakantanka Toie un 
wawahokonyakiyin kta na Wakan Woecun wicayaqu kta ecunnisipi 
kin he le e. Ikiktonje sni yo, Wakantanka Okolakiciye tawa el 
wosna kaga wicakeya niciconze kin he. 


Bishop kin yusutapi teca kin nape yuzin kta 


Wookiye Woecun Kin 


Wosna kaga teca kin oyate kin hewicakiyin kta 


Itancan wookiye tawa kin ohinniyan niye el un kta. 


Oyate Na niye el un kta. 


Wicasa wakan uma kin yusutapi teca kin nape yuzapi kta. hehant 
tiwahe tawa kin nape wicagluzin kta, na hehanl uma kin hena, 
Wicasa Wakan oyate kin hehanl nape kiciyuzapi kta. 

| 
F: 
be 
| 


The Litany For Ordinations 


Litany kin le wicayusutapi el umpi kta. Ember Days ecunhan, nains 
uma woecun el umpi okihipi cinpi hantans. Litany kin le oyate 
wocekiye ostan umpi okihipi, wotapi wakan ecunhan nains anpetu 
ihohila wocekiye el, nains iyatayela umpi kta. 


Wkanatanka Ateyapi kin. 
Onsiunla piye. 


Wakantanka Cinhintku kin, 
Onsiunla piye. 


Wakantanka Woniya Wakan Kin 
Onsiunla piye. 


Niyamni Wakan, Wakantanka niwanjila. 
Onsiunla piye. 


Itancan Christ, iceunniciyapi. 
Itancan wocekiye unkitawapi kin le nahonye. 


Wakantanka Okolakiciye Wakan tawa kin un, wowicake na 
wowastelake ojula kta, na Anpetu wan el ake yau kin han el takuni 
sica iyeyayin kte sni, ecunniciyapi, O Itancan. 

Itancan wocekiye unkitawapi kin le nahonye. 


Okolakiciye nitawa kin el opapi iyuha, tawowasi hena, hecel 
wicakeya na Wakantanka oun okna, niye el wowasi ecumpi kta, 
eceunniciyapi, O Itancan. 

Itancan wocekiye unkitawapi kin le nahonye. 


Bishop Itancan unkitawapi N., na uma bishops, na wosna kaga 
hena, na wosna kaga hakatka hena, wowastelake ojula wicayaye, 
hecel wowicake ilocinpi kta, na wicoowotanla ipuzapi kta, 
eceunniciyapi, O Itancan. 

Ttancan wocekiye unkitawapi kin le nahonye. 

N., Bishop (wosna kage, wasna kage hakatka) kahnigapi, 
Okolakiciye nitawa el, 

eceunniciyapi, O Itancan. 

Itancan wocekiye unkitawapi kin el nahonye. 


Hecel iye tawowasi wakan kin wicakeya oj ula ecun kta, Okolakiciye 
nitawa kin yuwicagin kta, na Nicaje kin yatan kta, 

eceunniciyapi, O Itancan. 

Itancan wocekiye unkitawapi kin le nahonye. 


Hecel Woniya Wakan etanhan iye yuha kt, na owihanke hehanyan 
woipastake kin he yuha kta, 

eceunniciyapi, O Itancan. 

Itancan wocekiye unkitawapi kin le nahonye. 


Iye tiwahe tawa kin (tiwahe na oyate ob ti kin), 
Okolakiciye waskuyeca tawa kin hena iyutitanpi kta, 
eceunniciyapi, O Itancan. 

Itancan wocekiye unkitawapi kin le nahonye. 


Itancan Christ, tona ikonicipapi na wowicala kin, hecel 

okaspa naunjinpi kin hena inajin kta. Na oyate iyuha unwanjilapi 
kta, ecin niye Ateyapi kin kici niwanjila kin heon, 

eceunniciyapi, O Itancan. 

Itancan wocekiye unkitawapi kin le nahonye. 


Okolakiciye Wakan etanhan yewicasipi kin, hecel wowicala yuhapi 
kin un Wotanin Waste kin maka ataya oyakapi kta, 

eceunniciyapi, O Itancan. 

Itancan wocekiye unkitawapi kin le nahonye. 


Etan wowicala nahonhci yuhapi sni, na etan wowicala gnunipi kin 
hena Wotanin Waste kin etanhan iyoyanpa wicayayin kta, 
eceunniciyapi, O Itancan. 

Itancan wocekiye unkitawapi kin le nahonye. 


Maka akan! wookiye kin, hecel woyuonihan na waokihiya kin hena 
oyate kin na makoce hena el icagin kta, 

eceunniciyapi, O Itancan. 

Itancan wocekiye unkitawapi kin le nahonye. 

naa akena aana gg an Nangka ani anae tte = 


Tona tawowasi kin han, oyate ewicagnakapi kin un woawanyanke 
yuhapi kta , hena woowotanla na woecun waste 
kin hena kuwapi kta na oyate tanyan umpi kta, 

eceunniciyapi, O Itancan. 

Itancan wocekiye unkitawapi kin le nahonye. 


Oyate tawowasi kin iyuha lawaste kta, na taku jica yakage kin hena 
tanyan umpi kta. Hecel makoce kin lena etanhan igluskin kta, 
wahpanicapi, wicaakihan na woakipa kin, 

eceunniciyapi, O Itancan. 

Itancan wocekiye unkitawapi kin le nahonye. 


Na unsikapi kin, tanyan wicakuwapi sni kin, wowayazan kin, 
wokakija yuhapi kin; Tona tukteni yapi sni kin, wayaka iwicacupi 
kin. Tona wotehika imahel najinpi kin hena woawanglake nitawa 
kin yuhapi kta, 

eceunniciyapi, O Itancan. 

Itancan wocekiye unkitawapi kin le nahonye. 


Unkiyepi: Woahtani unkicicajujupi kin, Woniya Wakan tawowaste 
kin wiconi unkitawapi kin imahel un kta, 

eceunniciyapi, O Itancan. 

Itancan wocekiye unkitawapi kin le nahonye. 


Tona Okolakiciye Wakan nitawa el opapi kin, na heon maka wiconi 
ekignakapi kin; Na tona wowicala tawapi kin nisnala slolyaye kin. 
Hecel wakan wastepi kin iyuha ob na oyanke oasnikiye el umpi kta 
wokakije heciya wanica, tka wiconi wakan kin. 

eceunniciyapi, O Itancan. 

Itancan wocekiye unkitawapi kin le nahonye. 


Iyuskinyan kici unkumpi yawastepi Witansna un Mary, 

(yawastepi ), na wakan wastepi kin iyuha ob, heon unkiyepi na 
iyuha wiconi unkitawapi kin Christ Wakantanka unkitawapi kin he 
ohinniyan unqupi kta. 

Niye etkiya Itancan Wakantanka unkitawapi kin. 


Itancan, onsiunla piye. 
Christ, onsiunla piye. 
Itancan, onsiunla piye. 

Ordinations el, bishop kin najin na heyin kta 
Itancan kin nicipi un. 
Oyate Na niye ko kici. 
Bishop Waceunkiyapi kta. 
Bishop kin anpetu wocekiye kahnigapi kin le eyin kta 


When this liturgy is used on other occasions, the Officiant 
concludes with a suitable collect. 

